Hijaazuge Qaafilaa 97 - One Online\nޙިޖާޒުގެ ޤާފިލާ 97\nރުސްތުމު ޙަމަލަ ދެއްވުން އަވަސްކުރައްވާކަށެއް އެއްގޮތަކަށްވެސް ބޭނުންފުޅެއް ނޫނެވެ. ކުރީންވެސް ދެންނެވި ފަދައިން އޭނާ ބޭނުންފުޅުވީ ހަނގުރާމަ ދިގުދަންމަވާށެވެ. ޢަސްކަރީފޯރުމާލަށް ޖެހިގެން ދުވަސްކޮޅެއްގެ ތެރޭގައި މުސްލިމުންނަށް ޤާދިސިއްޔާ ދޫކޮށްލަން މަޖުބޫރުވެދާނެކަމުގެ އުންމީދު އޭނާ އަދިވެސް ދޫކޮށެއް ނުލައްވައެވެ.\nރުސްތުމަށް ކޯރު ހުރަސްކުރައްވައި ހަނގުރާމަ އަވަހަށް ފައްޓަވަން މަޖުބޫރު ކުރެއްވުމަށްޓަކައިވެސް سعـد بـن أبى وقّـاص رضـى اللّـه عنـــه ބޭނުންކުރެއްވީ ރުސްތުމު ސާބާޠުން ފުރައިވަޑައިގަންނަވަން މަޖުބޫރު ކުރައްވަންވެސް ބޭނުންކުރެއްވި އުކުޅުތަކެވެ. މުސްލިމުންގެ ލަޝްކަރުގެ ޠޫފާނީ ގެމަތައް ބައެއްފަހަރު މަރާބާޑީ ކުޅެމުން ޢިރާޤުގެ ޑެލްޓާގެ ރަށްރަށަށްވެސް ހިނގައިދެއެވެ. ބައެއްފަހަރު ކޯރު ހުރަސްކޮށްފައިގޮސް ފާރިސީ މުޢަސްކަރަށްވެސް ވަދެގަނެއެވެ. ކޯރުގެ ފާލަންއޮތީ މުސްލިމުންގެ ބާރުގެ ދަށުގައެވެ. މުސްލިމުން އެކަމުގެ ފައިދާ ފުރިހަމަޔަށް ހޯދަމުން ގެންދިޔައެވެ. އެ ހަރަކާތްތަކުގެ ސަބަބުން ރުސްތުމަކަށް ރޭގަނޑަކު ލޮލުފިޔަފުޅެއް ނުޖެއްސެވެއެވެ. ދުވާލަކު ބުރިކަށިފުޅު ދަންމަވައެއް ނުލެއްވެއެވެ. ހަމައެފަދައިން ކިސްރާގެ ފަރާތްޕުޅުން އަންނަ ފުރަމާނަ އަމުރުފުޅުތަކަށް އަޅުއްވައިނުލައްވައި ހުންނެވުމަކީވެސް އޭނާއަށް ލާހިކު ކަމެއް ނޫނެވެ. އެންމެފަހުން އޭނާ ލަޝްކަރަށް ހަނގުރާމަޔަށް ތައްޔާރުވާން އަންގަވައިފިއެވެ. ހަމައެއާއެކު އޭނާ سعـد بـن أبى وقّـاص رضـى اللّـه عنـــه ގެ އަރިހަށް ޚަބަރު ފޮނުއްވިއެވެ. "ދެފަރާތުން ޞުލްޙަވެރި އެއްބަސްވުމަކަށް އާދެވޭތޯ ވާހަކަ ދައްކަން އަޅުގަނޑު ބޭނުމެވެ. ކަލޭގެފާނުގެ ފަރާތްޕުޅުން އިތުބާރު ކުރައްވާ ބޭކަލަކު ފޮނުއްވާށެވެ. سعـد رضـى اللّـه عنـــه ރުސްތުމުގެ ހުށަހެޅުއްވުން ގަބޫލުކުރެއްވިއެވެ. އެކަމަށް ޢައްޔަންކުރެއްވީ ربـعـِى بـن عامر رضـى اللّـه عنـــه އެވެ.\nربـعـِى بـن عامر رضـى اللّـه عنـــه ވިދިގެންއައި ދުވަހު އީރާނީ ލަޝްކަރަށް ވަޑައިގެންނެވިއެވެ. ރުސްތުމު އޭނާގެ ލަޝްކަރަށް އަމުރު ކުރައްވައިފައިވަނީ އެލަޝްކަރުގެ އާރާއި ބާރާއި ފޯރުންތެރިކަންހުރި ބޮޑުކަށް ربـعـِى ގެ ލޯފުޅަށް ދެއްކުމަށެވެ. އެހެންކަމުން ربـعـِى ވަޑައިގަންނަވާ މަގުގެ ދެފަރާތުގައިވަނީ އެތްތަކާއި އަސްވާރުންނާއި ފައިމަތީ ހަނގުރާމަކުރާ މީހުންގެ ސަފުތައް އަތުރައިލައިފައެވެ. މުޢަސްކަރުގެ މެދުތެރޭގައި ވަރަށް ތަނަވަސް ހަރުގެއެއްވަނީ އަޅައިފައެވެ. އަތުލަސް ފޮތްޗާއި ފަށުވި ފޮތީގެ ސަނދުވާ ދަމައިފައެވެ. ހަމަ އެފޮތީގެ ވަށައިދެމީން ޒީނަތްތެރިކޮށްފައެވެ. މުތީގެ ފަށްތައް އެލުވައިފައެވެ. ރުސްތުމުގެ ތަޚުތު ހުރީ ހަރުގޭގެ މެދުތެރޭގައެވެ. ތަޚުތާ ދިމާއިން މަތީގައި ރަނުގެ ސަތަރިއެއް ދަމައި އޭގައި މުތީއާއި ޖަވާހިރުގެ ފަށްތައް އެލުވައިފައި ހުއްޓެވެ. ބިންމަތީގައިވަނީ އަގުބޮޑު ދޫލަ ފަތުރައި ބާލީސް ޖަހައިފައެވެ. ބާލީހުގައި ހުރީ ޒަރުބަގަތު ފޮތީގެ އުރަ ލައްވައިފައެވެ. ރުސްތުމުގެ ތަޚުތުގެ ދެކޮޅުގައި ވަރަށް އިސްކޮޅު ދިގު ދެ ޒުވާނުން ދަގަނޑުދަހަނާއަޅައި ހަތިޔާރު ހިފައިގެން ތިއްބެވެ. އެ ދެމީހުންނަކީ އިސްކޮޅާއި ރޫފައިގެ ގޮތުން މުޅި އީރާނީ ލަޝްކަރުން ހޮވައިލައިފައިތިބި ދެ ހަތްބޯރާހިކަހަލަ ދެ ޒުވާނުންނެވެ. އެބައިމީހުންގެ ދަހަނާއާއި ދަގަނޑު ތާކިހާ ހުރީ ވިދަވިދައެވެ. އެއީ ހައިބަ ބޮޑު ރަސްކަމެއްގެ މުއްސަނދިކަމާއި ފޯރުންތެރިކަން ފާޅުކުރުމެކެވެ.\nރުސްތުމު އެބޭކަލަކު ސިއްސައިލައްވަން ބޭނުންފުޅުވި ربـعـِى ވަޑައިގެންނެވިއިރު ތުރުކުރައްވައިގެން ހުންނެވީ އުއިފަލަ ފޮތީގެ ދެރަ ހެދުންކޮޅެކެވެ. އެކަލޭގެފާނުގެ ދަހަނާކޮޅަކީ އީރާނުގެ އެންމެ އާދައިގެ ސިފައިންގެ މީހަކުވެސް ބޭނުން ނުކުރާފަދަ ސަހަލު ދަހަނާކޮޅެކެވެ. ކަނޑިކޮޅުގެ ބައު އުރަކޮޅުގެ ބޭރުގައިހުރީ ހަލާކުވެގެން ގަނޑުލައިފައެވެ. ربـعـِى އެވަޑައިގެންނެވިގޮތަށް ވަޑައިގެން ރުސްތުމުގެ އަރިހުގައި ތަޚުތުގައި އިށީނދެވަޑައިގެންފިއެވެ. ދަރުބާރުގައި ފެތުރިގެންދިޔައީ ހައިރާންކަމާއި ހަމަހިމޭންކަމެވެ. ރުސްތުމުގެ ހަށިފާރަވެރީން ربـعـِى ގެ ދެ މުލައްދަނޑިފުޅުގައި ހިފައި ތަޚުތުން ބާލައި ހަތިޔާރު ނިގުޅައިގަންނާން ދިމާކުރިއެވެ. ނަމަވެސް ربـعـِى رضـى اللّـه عنـــه ވިދާޅުވިއެވެ. "އަހަރެން މިއައީ ތިޔަބައިމީހުންގެ ދަޢުވަތަކަށެވެ. އެކަކު ކަލަކަށްވެގެން ތަޚުތަށް އަރައި\nއިނދެފައި އެހެންމީހުން އަޅުންތަކެއްހެން ކޮޅަށް ބައިތިއްބުމަކީ އަހަރެމެންގެ ދީން ހުއްދަކުރާ ކަމެއްނޫނެވެ. އެހެންކަމުން އަހަރެން މިތާނގައި އިށީންނަން ތިޔަބައިމީހުން ނުރުހޭކަމުގައިވާނަމަ އަހަރެން އެނބުރި ހިނގައިދާނަމެވެ."\nރުސްތުމު އޭނާގެ ފާރަވެރީންނަށް އިޝާރަތްކޮށްލެއްވުމުން އެބައިމީހުން ربـعـِى ދޫކޮށްލައިފައި ފަހަތަށް ޖެހިލައިފިއެވެ. ربـعـِى ގެ ހިތްޕުޅަށް ވަނީ ކޮން ޚިޔާލުފުޅެއްކަމެއް ނޭނގެއެވެ. ތަޚުތުން ފައިބައިވަޑައިގެން ދޫލައިގެ ބައެއް ނަންގަވައިފައި އެތާނގައި އިށީނދެވަޑައިގެންފައި ވިދާޅުވިއެވެ. "ތިޔަބައިމީހުންގެ މަސްނޫޢީ ތަންމައްޗަށްވުރެ ބޮޑަށް އަހަރެން ތަރުހީބުދެނީ މާތް اللّـه ފަތުރައްވައިފައިވާ ތަންމައްޗަށެވެ."\nދަރުބާރުގައި ތިބިމީހުން ލޭގެ ކޯވަރުތަކެއް ދިރުވައިލިއެވެ. ނަމަވެސް ރުސްތުމުގެ ކުރިފުޅުމަތީގައި އެކަކަށްވެސް އަނގަ ހުޅުވައިލާކަށެއް ނުކެރުނެވެ.\nރުސްތުމު ސުވާލު ކުރެއްވިއެވެ. "ތިޔަބައިމީހުން އަހަރެމެންގެ ޤައުމަށް ތިޔައައީ ކީއްކުރަން ހެއްޔެވެ؟"\nربـعـِى بـن عامر رضـى اللّـه عنـــه ޖަވާބު ދެއްވިއެވެ. "މިއީ މާތް اللّـه ގެ ބިމެވެ. އަހަރެމެންގެ މަޤުޞަދަކީ މިބިންމަތީގައި މަޚުލޫޤުންގެ ބަދަލުގައި ޚާލިޤަށް ބޯލެންބުވުމެވެ. (އަރަހުށި މާތް اللّـه އަހަރެމެން ފޮނުއްވީ އިންސާނުންނަށް އަޅުދާސްވެ އިންސާނުންނަށް އަޅުކަންކުރުމުން އިންސާނުން ސަލާމަތް ކުރުމަށްޓަކައެވެ. އެއްކައުވަންތަ اللّـه އަށް އަޅުކަންކުރުން ގާއިމު ކުރުމަށްޓަކައެވެ. ދުނިޔޭގެ ދަތިކަމާއި އުނދަގޫތަކުގެ ތެރޭގައި ހަފުސްވެފައި ތިބުމުގެ ބަދަލުގައި އިސްލާމްދީނުގެ ތަނަވަސްކަމާއި ލުއިފަސޭހަކަމުގެ ތެރެޔަށް އިންސާނުން ގެނައުމަށްޓަކައެވެ. ދީންތަކުގެ އަނިޔާވެރިކަމާއި އަޅުވެތިކަމާއި ގަދަބަދަވިކަމުގެ ތެރެއިން އިސްލާމްދީނުގެ ޢަދުލުވެރިކަމާއި، އިންސާފުވެރިކަމުގެ ތެރެޔަށް ގެނައުމަށްޓަކައެވެ.) ތިޔަބައިމީހުން މާތް اللّـه ގެ ދީން ގަބޫލުކޮށްފިކަމުގައިވާނަމަ ތިޔަބައިމީހުންގެ ވެރިކަމަކާވެސް ޤައުމަކާވެސް މުދަލަކާވެސް އަހަރެމެން ހުރަހޮޅިޔެއް ނުގަންނާނޫއެވެ. ތިޔަބައިމީހުން އިސްލާމްދީނުގެ ދަޢުވަތު ގަބޫލު ނުކޮށްފިނަމަ ތިޔަބައިމީހުން އަހަރެމެންނަށް ޖިޒީދޭން ޖެހޭނެއެވެ. އެކަމާވެސް ތިޔަބައިމީހުން އިޢުތިރާޟު ކޮށްފިކަމުގައިވާނަމަ އަހަރެމެން ތިޔަބައިމީހުނާ ހަނގުރާމަ ކުރާނޫއެވެ. އަހަރެމެންނަށް ފަތަޙަ ލިބިއްޖައުމަށް ދާންދެނެވެ. ނުވަތަ އަހަރެމެންނަށް ސުވަރުގެ ދެވިއްޖައުމަށް ދާންދެނެވެ."\nރުސްތުމު ވިދާޅުވިއެވެ. "އަހަރެން ހީކޮށްގެންހުރީ އީރާނީ ލަޝްކަރު ފެނުމުން ތިޔަބައިމީހުންގެ ކުށް ހީތައް ފިލައިފާނެ ކަމުގައެވެ."\nربـعـِى ޖަވާބު ދެއްވިއެވެ. "އީރާނުގެ ލަޝްކަރު ފެނުމުން އަހަރެންގެ ހިތުގައި ޖިހާދުގެ ޝައުޤުވީ އިތުރެވެ."\nربـعـِى އާއި ރުސްތުމާ ދެމެދު އިރުކޮޅެއްވަންދެން ޖަދަލުކުރެވުމަށްފަހު ރުސްތުމު ވިދާޅުވިއެވެ. "ތިޔަބައިމީހުންގެ ޝަރުޠުތަކާމެދު އަހަރެން އަހަރެމެންގެ ރަސްކަމުގެ ބޮޑުންނާ މަޝްވަރާކުރާން ބޭނުމެވެ."\n"ތިޔަބައިމީހުނަށް މަޝްވަރާކުރެވިދާނެއެވެ. އެކަމަކު މި ޝަރުޠުތަކެއް ބަދަލެއް ނުކުރެވޭނެއެވެ." ربـعـِى رضـى اللّـه عنـــه މިހެން ވިދާޅުވެފައި ތެދުވެވަޑައިގެންފިއެވެ. އެކަލޭގެފާނު ހަރުގެއިން ނުކުމެވަޑައިގަންނަވަނިކޮށް އީރާނުގެ އޮފިސަރެއް ربـعـِى އާ ދިމާޔަށް މަލާމާތުގެ ގޮތުން ބުނެލިއެވެ. "ތިޔަބައިމީހުން އީރާނު ފަތަޙަކުރުމުގެ ހުވަފެން ދެކެނީ ތިޔަ ކަނޑިތަކުން ހެއްޔެވެ؟"\n"ތިޔަބައިމީހުންނަށް ތިޔަ ފެންނަނީ ކަނޑީގެ އުރައެވެ. ކަނޑިޔެއް ނުދެކެމެއް ނޫންހެއްޔެވެ؟" ربـعـِى އެހެން ވިދާޅުވެފައި ކަނޑިކޮޅު އުރަކޮޅުން ދަންމަވައިގެންނެވިއެވެ. ބަލަންތިބި މީހުންގެ ލޯތަކަށް ހީވީ ވިދުވަރެއްގެ އަލި އެޅުނުހެންނެވެ. ސިފައިންގެ މީހެއްގެ ކުރިޔަށް ޖެހިލައިފައި އޭނާގެ އައްޑަނަ ދައްކައިލަމުން ބުންޏެވެ. "ހަނގުރާމައިގެ މައިދާނުގައި ބޭނުންހިފޭނީ ކަނޑީގެ ވިދުވަރެއް ނޫނެވެ. އޭގެ ޖައުހަރެވެ. ކަލެޔަށް މި އައްޑަނަ ފަޅައިލެވިދާނެ ހެއްޔެވެ؟"\nގާދިސިއްޔާގައި މުސްލިމުންނާއި ފާރިސީން އެއްބަޔަކު އަނެއްބަޔެއްގެ ކުރިމަތީގައި ---\nربـعـِى ހިނިފުޅު ވަޑުވައިލެއްވިއެވެ. އެކަލޭގެފާނުގެ ރަހަފޮދެއްކަހަލަ ކަނޑިކޮޅު ހޫރައިލެއްވުމާއެކު އައްޑަނައިގެ އެއްފަޅި ވަކިވެގެން ދޫލަމައްޗަށް ވެއްޓިއްޖެއެވެ. އެހެން ދެ ޒުވާނަކުވެސް އެ ދެމީހުންގެ ދެއައްޑަނަ ربـعـِى ގެ ކުރިފުޅުމައްޗަށް ހުށަހެޅިއެވެ. ربـعـِى ގެ ކަނޑިކޮޅުން އެދެ އައްޑަނަވެސް ކުދިކުދިކޮށްލެއްވިއެވެ. އެއަށްފަހު ވަޑައިގެން އެކަލޭގެފާނުގެ އަހަށް ނުހަނު ހަލުއިފުޅުކަމާއެކު ސަވާރުވެވަޑައިގެންފައި ވިދާޅުވިއެވެ. "އަހަރެމެން ހަނގުރާމައިގެ މައިދާނުގައި ތިޔަބައިމީހުން މާޔޫސެއް ނުކުރާނޫއެވެ."\nވިދިގެންއައި ދުވަހުވެސް ރުސްތުމުގެ އެދިވަޑައިގެންނެވުމަކާ ގުޅިގެން سعـد بـن أبى وقّـاص رضـى اللّـه عنـــه ޤާސިދަކު ފޮނުއްވިއެވެ. سعـد ގެފާނު އެދުވަހު ފޮނުއްވީ حـذيفـة بـن محصن رضـى اللّـه عنـــه އެވެ. އެކަލޭގެފާނު ރުސްތުމުގެ ދަރުބާރުގައި ދެއްކެވި ވާހަކަފުޅުވެސް ربـعـِى ގެ ވާހަކަފުޅަކާ ތަފާތެއް ނޫނެވެ. ރުސްތުމުގެ އެދިވަޑައިގެންނެވުމަކަށް ތިންވަނަ ދުވަހުވެސް سعـد ގެފާނު ސަފީރަކު ފޮނުއްވިއެވެ. އެދުވަހު ފޮނުއްވީ مغيـرة بــن شعبـة رضـى اللّـه عنـــه އެވެ. އެކަމަކު އެދުވަހުވެސް ރުސްތުމަށް ލިބިވަޑައިގެންނެވީ މާޔޫސްކަމެވެ.\nمغيـرة ރުސްތުމުގެ ދަރުބާރަށް ވެދެވަޑައިގެންނެވީ ފާތިޙެއްގެ ހައިބަތާއި ޝާނާ އެކުގައެވެ. އެތައްއިރެއްވަންދެން ދެފަރާތުން ވާހަކަ ދެކެވުނެވެ. مغيـرة ގެ ބިރުފުޅު ކުޑަކަން އެންމެފަހުން ރުސްތުމަކަށް ބަރުދާސްތެއް ނުކުރެއްވުނެވެ. އޭނާ ޢަރަބީންގެ ހަސްފަސްނެތުމުގެ މައްޗަށް މަލާމާތް ކުރެއްވިއެވެ. އޭނާ ވިދާޅުވިއެވެ. "ތިޔަބައިމީހުންނަށް މިހާރު ވާނީ އީރާނުގެ ޢަސްކަރީ ވަސީލަތްތަކުގެ ވަރުގަދަކަމާއި ގިނަކަން ތަޖުރިބާ ކުރެވިފައެވެ. އަހަރެން ބޭނުން ކޮންމެ އިރަކުމެ ތިޔަބައިމީހުންގެ ތިޔަ ކުޑަކުޑަ ލަޝްކަރު ހާވިޔާ ކޮށްލެވިދާނެއެވެ. އެކަމަކު އަހަރެންގެ އަތުގައި ބާރު ހުރެމެ އަހަރެން ބޭނުންވަނީ ތިޔަބައިމީހުންނަށް އަހަރެންގެ އޯގާވެރިކަމާއި ދީލަތިކަން ސާބިތުކޮށްދޭށެވެ. އަހަންނަށް އިޙުސާސްވަނީ ތިޔަބައިމީހުންނަށް އުނުއޮރިޔާން ނިވައިނުވާކަމެވެ. ތިޔަބައިމީހުންގެ ހައިހޫނުކަމެވެ. އެހެންކަމުން ތިޔަބައިމީހުންގެ ހަށިތައް ނިވާކުރާނެ ފޭރާމާއި ބަނޑުފުރައިލާނެ ގޮވާން އީރާނުން ދީފާނޫއެވެ. ތިޔަބައިމީހުން އެނބުރި ދާށެވެ. މާޒީގެ ހުރިހައި ހިތިކަމެއް ހަނދާން ނައްތައިލައިފައި އެހީވާން އަހަރެމެން މިތިބީ ތައްޔާރަށެވެ."\nمغيـرة ވިދާޅުވިއެވެ. "އަހަރެމެން އެނބުރިދާނެއޮތީ ދެގޮތެކެވެ. އެއްގޮތަކީ ތިޔަބައިމީހުން އިސްލާމްދީން ގަބޫލުކުރުމެވެ. ދެވަނަ ގޮތަކީ ޖިޒީ ދިނުމެވެ."\nރުސްތުމު ކެތްނުކުރެއްވިގެން ވިދާޅުވިއެވެ. "ހަނގުރާމަޔަށްފަހުވެސް ތިޔަބައިމީހުންނަށް ދިރިތިބެވޭނެކަން ޔަގީންހެއްޔެވެ؟"\nمغيـرة رضـى اللّـه عنـــه ފިސާރި ހިތްޕުޅު ހަމަޖެހިވަޑައިގެންނެވުމާއެކު ވިދާޅުވިއެވެ. "އަހަރެމެންނަށް އެނގެނީ އަހަރެމެންގެ ތެރެއިން ޝަހީދުވާ މީހުންނަށްޓަކައިވަނީ ސުވަރުގެކަމެވެ. ދިރިތިބި ބަޔަކަށްވާނީ ނަޞްރާއި ފަތަޙައާއި ކާމިޔާބު ލިބިގެންނެވެ."\nރުސްތުމުގެ ކެތްތެރިކަން ކޮޅުންލައިފިއެވެ. އޭނާ ކޯފާވެގެން ތުރުތުރުއަޅާ އަޑުފުޅަކުން ވިދާޅުވިއެވެ. "ތިޔަބައިމީހުން އެދެނީ މަރުވާން ނޫންހެއްޔެވެ؟ އަހަރެން ވަޢުދުވަމެވެ. މާދަމާ އިރުއޮއްސޭއިރު ޤާދިސިއްޔާގެ މައިދާނުގައި ހުންނާނީ ތިޔަބައިމީހުންގެ ފުރާނަނެތް ހަށިތަކެވެ."\nمغيـرة بــن شعبـة رضـى اللّـه عنـــه އިރުކޮޅެއްގެ ތެރޭގައި އެކަލޭގެފާނުގެ އަސްމަތީގައި އިސްލާމީ މުޢަސްކަރަށް މިސުރާބު ޖައްސަވައިފިއެވެ. ރުސްތުމު އޭނާގެ އޮފިސަރުންނަށް ވިދާޅުވިއެވެ. "މިބައިމީހުން މިހައިވަރަށް މަރުވާން އެ އެދެނީ ކީއްވެގެންކަން ތިޔައިން މީހަކަށް އަހަނަށް ބުނެދެވޭނެނަމައެވެ."\nއީރާނީ އޮފިސަރެއް ތެދުވެފައި ރުސްތުމުގެ އަރިހުގައި ދެންނެވިއެވެ. "ނިކަމެތި ދުޝްމިނެއްގެ މޮޔަ ވާހަކަތަކާމެދު ފިކުރުފުޅު ނުކުރައްވާށެވެ. އެބައިމީހުންގެ ޖެހިލުންކުޑަކަމާއި އަދަބު ކުޑަކަމުގެ ސަބަބަކީ ސަފީރުން ކަމުގައިވާތީ މަރުގެ އަދަބު ލިބިދާނެކަމުގެ ބިރެއް ނެތުމެވެ."\nރުސްތުމު ޖަވާބު ދެއްވިއެވެ. "އަހަރެން ބިރުގަންނަނީ ތިޔަބައިމީހުން އެ މޮޔަވެފައިތިބި މީހުންނަކީ މާނިކަމެތި ބައެއްކަމުގައި ދެކެފާނެތީއެވެ."


felivarah bodu kurierumen, 100 tone ah badalu kuranee\nފެލިވަރަށް ބޮޑު ކުރިއެރުމެއް، އުފެއްދުންތެރިކަން 001 ޓަނަށް ބަދަލު ކުރަނީ\nމިފްކޯ: މަސްވެރިކަމަށް ގިނަ ހިދުމަތްތަކެއް ކުރޭ.--އަވަސް: ފޮޓޯ: ނަސްރުﷲ ސާލިހު\nފެލިވަރުގެ އުފެއްދުންތެރިކަން މި އަހަރު ނިމެންވާއިރަށް އިތުރުކޮށް، 100 މެޓްރިކް ޓަނުގެ މަސް ބަންދު ކުރުމުގެ މަސައްކަތް ފެށޭނެ ކަމަށް މިފްކޯއިން ބުނެފި އެވެ.\n"އަވަސް" އަށް ދެއްވި އިންޓަވިއުއެއްގައި މިފްކޯގެ މެނޭޖިން ޑިރެކްޓަރު އަދްލީ އިސްމާއިލް ވިދާޅުވީ ފެލިވަރު އަޕްގްރޭޑިންގެ މަސައްކަތް ތަކެއް ފަށައިގެން ކުރިއަށްދާ ކަމަށާއި މި މަސައްކަތުގެ ތެރެއިން މި އަހަރުގެ ޖުލައި މަސް އަންނަން ވާއިރަށް ފެލިވަރުގައި 50 މެޓްރިކް ޓަނުގެ މަސް އުފައްދަން ފެށޭނެ ކަމަށެވެ. އަދި މި އަހަރުގެ ނިމެން ވާއިރަށް ފެލިވަރަކީ 100 ޓަނުގެ މަސް ބަންދު ކުރާ ކާރުހާނާ އަކަށް ބަދަލު ކުރެވޭނެ ކަމަށް އޭނާ ވިދާޅުވި އެވެ.\n"އަޅުގަނޑުމެން ފަށައިގެން އުޅެނީ ފެލިވަރުގެ އަޕްގްރޭޑިން މަސައްކަތްތަކެއް. އޭރުން ގެއްލިފައި ތިބި ޔޫކޭގެ ބަޔަރުން ވެސް ލިބޭނެ. އެ މަސައްކަތާއިގެން ކުރިއަށް ދެވޭ. އޭރުން ބެންކޮކަށް ދާ މަސްކޮޅު މަދުވީމަ އަޅުގަނޑުމެންގެ ފިނިކުރި ރޯމަހަށް ލިބޭ އަގު ވެސް ބޮޑުވާނެ. އޭރުން މަސައްކަތް ކުރަން ފެށީމަ މަސްވެރިންނާއި ކުންފުންޏަށް ވެސް ފައިދާ ވާނެ،" އަދްލީ ވިދާޅުވި އެވެ.\nއޭނާ ވިދާޅުވީ މިހާރު ފެލިވަރުގައި މިހާރު ބަންދު ކުރެވެނީ ދުވާލެއްގެ މައްޗަށް ގާތްގަނޑަކަށް 12 މެޓްރިކް ޓަނުގެ ދަޅު މަސް ކަމަށެވެ.\n"ފެލިވަރުގެ ކޭނަރީއަކީ 50 ޓަނުގެ މަސް ބަންދުކުރެވޭ ގޮތަށް ފައްކާ ކޮށްފައި ހުރި ކޭނަރީއެއް. އެކަމަކު މިހާރު އެތަނުގައި ހަމަޖެހިލައިގެން ބަންދު ކުރެވެނީ 12 ނޫނީ 13 ޓަނުގެ މަސް. އެތަނުގައި ކުރިން ހުރި މަސް ސާފު ކުރުމަށް ބޭނުންކުރާ ސާމާނުވެސް ވަނީ ނެގިފައި،" އަދްލީ ވިދާޅުވި އެވެ.\nއޭނާ ވިދާޅުވީ ފެލިވަރު އަޕްގްރޭޑްކޮށް ނިމޭއިރު، ފެލިވަރުގައި 1000 ޓަނުގެ ކޯލްޑް ސްޓޯރޭޖެއް ވެސް ހުންނާނެ ކަމަށެވެ.\n"ސަޕޯޓް ސްޓާފުން ފިޔަވައި ގިނަ ވަޒީފާތަކެއް އުފެދިގެން ދާނެ. ކުރިން ފެލިވަރުގައި 100 ޓަނުގެ މަސް ބަންދުކުރި. އެކަމަކު ކޯލްޑް ސްޓޯރޭޖާއި ކޫލިން ފެސިލިޓީ ނުލިބިގެން ހުއްޓުނީ. އަޅުގަނޑުމެންގެ ޓާގެޓަކީ ތިންވަނަ ފޭސްގައި ފެލިވަރުގެ ކޯލްޑް ސްޓޯރޭޖުގައި އިތުރު 1000 ޓަނު އިތުރުކޮށް، މި ހުރިހާ އެއްޗަކާ އެއްކޮށް ކޮންމެ ދުވަހަކު 100 ޓަނު ބަންދުކޮށްގެން ބޭރު ކުރުން،" އަދްލީ ވިދާޅުވި އެވެ.\nއޭނާ ވިދާޅުވީ ފެލިވަރު އަޕްގްރޭޑު ކުރުމުގެ މަސައްކަތް ކުރިއަށް ދަނީ ފޭސްތަކަށް ބަހާލައިގެން ކަމަށާއި މި މަޝްރޫއަށް ތިން މިލިއަން ޑޮލަރު ހަރަދު ވާނެ ކަމަށެވެ.\n" ކޮންސަލްޓެންޓެއް ގެނެސްގެން މިއުޅެނީ. ފިޒިކަލް މަސައްކަތްތަކެއް އަދި ނުފެށޭ. ހަފުތާއެއް ދެ ހަފުތާތެރޭ މަސައްކަތް ފެށޭނެ. ފުރަތަމަ ފިޔަވަހީގެ ދަށުން މި ބަލަނީ 1.5 މިލިއަން ޑޮލަރު ހަރަދު ވާނެ ކަމަށް،" އަދްލީ ވިދާޅުވި އެވެ.\nއޭނާ ވިދާޅުވީ ފެލިވަރު އަޕްގްރޭޑިން ނިމުމުން ދަޅުމަހާއި ފުޅި އަދި ކޮތަޅުގައި ވެސް ބަންދު ކުރަން ފެށޭނެ ކަމަށެވެ.\n"ފެލިވަރުގައި އެބަޖެހޭ އެކި ބާވަތައް އުފައްދަން. ދަޅުގައި މަސް ބަންދުކުރުމުގެ އިތުރުން އެބަޖެހޭ ކޮތަޅުގައިވެސް މަސް ބަންދު ކުރެވެން. އަޅުގަނޑުމެން އުފައްދަން މި އުފައްދަނީ ތިމާވެއްޓާއި ރަހުމަތްތެރި އުފެއްދުންތަކެއް. މިހާރު މީގެ އެންމެ ހައި ކޮލިޓީ އެއްޗިހި މި ހުންނަނީ ފުޅިފުޅީގައި ބަންދު ކުރެވިފަ. އެ ދިމަ ދިމާލަށްދާން އިތުރު ޕެކޭޖިން ބޭނުންވޭ،" އަދްލީ ވިދާޅުވި އެވެ.


Quran Hidhudhas Kurumah Oeh Loabi 100 Haafizun Ufehdhumuge Program Ah Oeh Tharuheebun Dhahkaifi - Vaguthu\nޢިލްމު އިންސްޓިޓިއުޓް ފޯރ އިސްލާމިކް ސްޓަޑީޒްއިން ކުރިއަށް ގެންދަން ޢިއުލާންކޮށްފައިވާ، ކީރިތި ޤުރުއާން ހިތު ދަސް 100 ޙާފިޒުންގެ އުފެއްދުމުގެ ޕްރޮގްރާމަށް ބޮޑު ތަރުހީބެއް ލިބެމުންދާ ކަމަށް އެ އިންސްޓިޓިއުޓްއިން ބުނެފިއެވެ.\nމި ޕްރޮގްރާމްގެ ޕްރޮޖެކްޓް ހެޑަކީ، މަޝްހޫރު ދީނި އިލްމުވެރިޔާ އަލްހާފިޒް ޑރ.މުޙައްމަދު ޝަހީމް ޢަލީ ސަޢީދު އެވެ. އަދި ޢިލްމް އިންސްޓިޓިއުޓް ފޯރ އިސްލާމިކް ސްޓަޑީޒް އަކީ ޑރ.ޝަހީމްގެ ބެލުމުގެ ދަށުން ހިންގަމުންދާ އިންސްޓިޓިއުޓެކެވެ.\nޢިލްމު އިންސްޓިޓިއުޓް އިން ބުނީ، "ކީރިތި ޤުރުއާން ހިތުދަސް 100 ޙާފިޒުންގެ އުފެއްދުމުގެ މަޝްރޫޢު"ގެ ނަމުގައި އެ އިންސްޓިޓިއުޓުންފަށާ މި ޕްރޮގްރާމަށް ފޯރމް ހުށަހެޅުމަށް6ނޮވެމްބަރުގައި ހުޅުވާލުމުން ވަރަށް ބޮޑު ތަރުހީބެއް ލިބެމުންދާ ކަމަށެވެ. މިގޮތުން 10 ނޮވެމްބަރުގެ ނިޔަލަށް 350 އަށް ވުރެ ގިނަ އެޕްލިކޭޝަން ލިބިފައިވާ ކަމަށް އެ އިންސްޓިޓިއުޓް އިން ބުނެއެވެ.\nޕްރޮގްރާމްގައި ބައިވެރިވުމުގެ ފޯމް\nމި ޕްރޮގްރާމްގެ ދަށުން ހިންގާ ފިޒިކަލް ކުލާސް އޮންނާނީ މާލެގައެވެ. އަދި އޮންލައިންކޮށްވެސް ހިފްޒު ކްލާސް ބޭއްވުމަށް ވަނީ ހަމަޖެހިފައިއެވެ. އަދި މި ޕްރޮގްރާމްގައި ބައިވެރިވުމަށް އެޕްލިކޭޝަންގެ ހުށަހެޅުމުގެ ފަހު ތާރީހަކީ 15 ނޮވެމްބަރ 2021 އެވެ. ކްލާސްތަ ފަށަން ނިންމާފައި ވަނީ މިމަހުގެ 20 ގައެެވެ.\nމި ޕްރޮގްރާމްގެ ދަށުން ފިޒިކަލް ކުލާސްތަކުަގއި ބައިވެރި ވެވޭނީ6އަހަރާއި 25 އަހަރާއި ދެމެދު ކުދިންނަށެވެ. އަދި އޮންލައިން ކުލާތަކުގައި ބައިވެރިވެވޭ އުމުރު ފުރާއަކީ 12 އާއި 45 އަހަރާ ދެމެދު އެވެ.\nމި ޕްރޮގްރާމްގައި ކިޔަވައިދެއްވާނީ ތަޖުރިބާކާރު ޤުރުއާން ހިތުދަސް އުސްތާޒުންނާއި އުސްތާޒާއިން ކަމަށް ޢިލްމު އިންސްޓިޓިއުޓް ވިދާޅުވެއެވެ.\nމަޝްރޫޢުގެ ޚާއްޞަ ކަންކަން:\nއިޖާޒާ ދިނުން: އިޖާޒާއަކީ، ޙިފުޒު ކޮށް ނިމުމުން ޙިފުޒުގެ ސަނަދުން ސިލްސިލާ ކީރިތި ރަސޫލާ ޞައްލަﷲ ޢަލައިހި ވަސައްލަމައާ ހަމައަށް ގުޅުވައިދިނުމެވެ. މިކަން ކުރާ ގޮތައް ހަމަޖެހިފައިވަނީ އެފަދަ އިޖާޒާ ސަނަދު ލިބިވަޑައިގެންފައިވާ ދަންނަބޭކަލުން ނުވަތަ ޙާފިޒުން ރާއްޖެއިން ބޭރުން ގެނެސްގެން އެކުއްޖަކު ލައްވައި އެބޭފުޅަކަށް ޤުރުއާން އެއްކޮށް ހިތުން ކިޔައިދީގެންނެވެ. ނުވަތަ ޢިލްމު އިންސްޓިޓިއުޓްގެ ޚަރަދުގައި އެދަރިވަރަކު އެފަދަ ތަނަކަށް ފޮނުވައިގެންނެވެ. ޙިފްޒުގެ ސަނަދުގެ ސިލްސިލާއިން ކީރިތި ރަސޫލާއާ ހަމަ އަށް ގުޅުވައިލުމަކީ ޙާފިޒަކަށް ލިބޭނެ ޙިފްޒުގެ އެންމެ މަތިވެރި ޝަރަފެވެ.\nޙިފުޒު ކުރުމާއެކު ރީތި ރާގަށް ޤުރުއާން ކިޔަވަން ދަސްކުރުން.\nބޭރުގެ އުސްތާޛެއް މެދުވެރިކޮށް ކޮންމެ މަހަކު އެއް ފަހަރު ޢަރަބި ބަހުގެ ކުލާހެއް.\nތަޖްވީދުގެ ހަމަތަކުން ކިޔަވަން ދަސްކުރުން.\nއަންހެން ދަރިވަރުންނަށް ތިއްބަވާނީ އަންހެން އުސްތާޛުން.\nތަރުބަވީ ފިލާވަޅުތަކާއި ޤުރުއާނުގެ އަޚުލާޤު ދަސްކޮށްދިނުން.\nބޭރުގެ ތަޖުރިބާކާރު އުސްތާޛުން ދަރިވަރުންނާ ބައްދަލުކުރުން.\nޤުރުއާން ބަލައިގެން ރަނގަޅަށް ކިޔަވަން އެނގުން\nއެކި ވަރަށް ދަސްކޮށްފައިވާ ފަރާތްތަކަށް އިސްކަން ދެވޭނެ\nހަފްތާ ބަންދުގެ ހުކުރު، ހޮނިހިރުގައި ކޮންމެ ދުވަހަކު ދޮޅުގަޑިއިރު ކިޔައިދޭނެ ގޮތަށް ހަމަޖައްސާފައިވާއިރު، މި ކްލާސްތަކުގެ ފީއަކީ މަހަކު 500 ރުފިޔާ އެވެ. މިއީ ހާޟިރުވެގެން ކިޔަވާ ކްލާސް ތަކެކެވެ. އަދި ހަފްތާ ބަންދުގެ ހުކުރު، ހޮނިހިރު އޮންލައިންކޮށް ކުރިއަށް ގެންދާ ކްލާސްތަކުގައި ދޮޅުގަޑިއިރު ކިޔައިދޭނެ އެވެ. މި ކްލާސްތަކުގެ ފީއަކީ މަހަކު 700 ރުފިޔާ އެވެ.


Astonvilla Athun Balive Arsenal 37 Aharu Fahathah - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް -9މިނެޓް ކުރިން\nއާސެނަލް ކޮޅަށް ލަނޑުޖެހުމަށް ފަހު އެސްޓަންވިލާ ކުޅުންތެރިން އުފާފާޅުކުރަނީ\nއިނގިރޭސި ޕްރިމިއަރ ލީގުގައި އެސްޓަންވިލާ އަތުން ބަލިވެ އާސެނަލް އިން މިސީޒަނުގައި ބަލިވި މެޗުތަކުގެ އަދަދު ދިހައަކަށް އަރައިފިއެވެ. '\nއެސްޓަންވިލާގެ ދަނޑުގައި 1-0 ގެ ނަތީޖާއަކުން އާސެނަލް ބަލިވި މި މެޗާއެކު މި ސީޒަނުގައި އެ ޓީމު ކުޅުނު 23 މެޗުގެ ތެރެއިން ބަލިވި މެޗުތަކުގެ އަދަދު ވަނީ 10 އަށް އަރާފައެވެ. މިއީ ވޭތުވެދިޔަ 37 އަހަރުގެ ތެރޭގައި މެޗުތަކުން އާސެނަލް ބަލިވި ނިސްބަތް ދެ އަދަދުން ގުނާލެވުނު ފުރަތަމަ ފަހަރެވެ.\nމިއީ 1983-84 ގެ ސީޒަނަށްފަހު އާސެނަލްގެ ކުލަބް ތާރީހުގައި ރެކޯޑެކެވެ. އެ ސީޒަނުގައި އާސެނަލް ކުޅުނު 17 މެޗުގެ ތެރެއިން 10 މެޗުން ބަލިވިއެވެ.\nމެޗު އާސެނަލް ފެށީ ވަރަށް ނެގިމަޑުކޮށެވެ. ނަތީޖާއެއްގެ ގޮތުން އެސްޓަންވިލާއިން މެޗު ފަށައިގެން ދެވަނަ މިނެޓުގައި ލަނޑުޖަހައި އާސެނަލް ޕްރެޝަރަށް ވައްޓާލިއެވެ. ޓްރައޯރޭގެ އެހީއާއެކު މި ލަނޑު އެސްޓަންވިލާއަށް ކާމިޔާބުކޮށްދިނީ އޮލީ ވޮޓްކިންސް އެެވެ. މި ގޯލާއެކު އާސެނަލްގެ ކުޅުންތެރިންގެ ފަރާތުން ނުތަނަވަސްކަން ފެނިގެންދިޔަ އެވެ. މި މެޗުގައި އާސެނަލްގެ ގޯލު ބަލަހައްޓާފައިވަނީ މެޓް ރަޔަން އެވެ. އޭނާ ކޮޅަށް ގޯލު ވަންއިރު މިއީ އާސެނަލްއަށް އޭނާ ކުޅޭ ފުރަތަމަ މެޗެވެ.\nލީިގުގައި އާސެނަލް އެންމެފަހުން ކުޅުނު ތިން މެޗުގެ ތެރެއިން ޔުނައިޓެޑާއި އެއްވަރުވިއިރު ސައުތެމްޓަން އަތުން މޮޅުވިއެވެ. އަދި ވުލްވްސް އަތުން ވަނީ ބަލިވެފައެވެ. މި ނަތީޖާއާއެކު ތާވަލުގެ ދިހަ ވަަނައިގައި އާސެނަލް އޮތީ 31 ޕޮއިންޓާއެކު އެވެ. މި ނަތީޖާއާއެކު އެސްޓަންވިލާ ވަނީ ތާވަލުގެ އަށްވަނައަށް ޖެހިލާފައެވެ. އެ ޓީމު އޮތީ 35 ޕޮއިންޓާއެކު އެވެ.\nލީގުގައި އާސެނަލް އެންމެ އަވަަހަށް މެޗެއް ކުޅޭނީ ފެބްރުއަރީ 14 ގައެވެ. އެ ދުވަހު ކުޅޭ މެޗުގައި އެޓީމު ބައްދަލުކުރާނީ ލީޑްސް ޔުނައިޓެޑާއެވެ. މި މެޗުން މޮޅުވި އެސްޓަންވިލާ ބައްދަލުކުރާނީ ލެސްޓާ ސިޓީއާއެވެ. މި މެޗު ކުޅޭނީ މިމަހުގެ 21 ގައެވެ.\nފެބުރުއަރީ 7, 2021 07:19\nއޮޒިލް ޓީމުން ބާކީ ކޮއްލި ހިސާބުން އާސެނަލް އަށް ސަލާމް


"Kerela ah etherekuraa drug ge bodubaeh fonuvanee Raajje ah"\n"ކެރެލާއަށް އެތެރެކުރާ ޑުރަގުގެ ބޮޑުބައެއް ފޮނުވަނީ ރާއްޖެއަށް"\nމީގެ ކުރިން އައްޑޫއަށް އެތެރެ ކުރަން އުޅުން ހަޝިޝް ޕެކެޓުތަކެއް- ފޮޓޯ | ކަސްޓަމްސް\nއިންޑިއާގެ އަންދުރަ ޕްރަދޭޝްއިން ހައްދައިގެން ކެރެލާއަށް ވަގަށް އެތެރުކުރާ މަސްތަކުވާތަކެތީގެ ބޮޑު ބައެއް ބޭރު ކުރަނީ ރާއްޖެއަށް ކަމަށް އެ ގައުމުގެ ކަމާބެހޭ އިދާރާއިން ބުނެފި އެވެ.\nސްޓޭޓް އެކްސަސައިޒް އެންފޯސްމަންޓް ސްކޮޑް (އެސްއީއީއެސް) އާ ހަވާލާދީ އިންޑިއާގެ ދަ ހިންދޫ ނޫހުން ބުނި ގޮތުގައި ކެރެލާގެ ޕަލައްކާޑު ނަމަކަށް ކިޔާ އަވަށެއްގައި ހުރި ގެޔަކުން އިއްޔެ 21 ކިލޯގެ ހަޝިޝް އަތުލައިގެންފައިވާ ކަމަށާއި އެއީ ރާއްޖެއަށް ގެންދަން އުޅުނު ތަކެތި ކަމަށް ބެލެވޭ ކަމަށެވެ.\nރާއްޖެއަށް ހަޝިޝް ބޭރުކުރަން ކެރެލާ ހަބެއްގެ ގޮތުގައި ބޭނުން ކުރަމުންދާ ކަމަށް އެންމެ ފުރަތަމަ އެނގުނީ ޓްރިވެންޑްރަމްގައި ރެސްޓޯރަންޓް ވިޔަފާރިކުރާ މަޝްހޫރު މީހެއްގެ ދަރިއެއްގެ އަތުން 2018 ވަނަ އަހަރު 11 ކިލޯގެ ހަޝިޝް އަތުލައިގަތް ހިސާބުން ކަމަށް ވެސް އެސްއީއީއެސް އިން ބުނެފައިވެ އެވެ.\nއެ އިދާރާއިން އިތުރަށް ބުނި ގޮތުގައި، ރާއްޖެ އަށް މުދާ ފޮނުވާ އެޖެންސީއަކާ މެދު ޝައްކުވެގެން އެކަން ބަލަމުން އަންނަ ކަމަށެވެ. އެ އެޖެންސީ އަކީ ވިޒިންޖަމް ބަނދަރުން ރާއްޖެއަށް ތަރުކާރީ އާއި މޭވާ ސަޕްލައިކުރާ ބައެއް ކަމަށްވެ އެވެ.\nޝައްކު އުފެދުނު ރެސްޓޯރަންޓާއި އެކްސްޕޯޓް އެޖެންސީ އަށް ފާރަލައި ބެލި އިރު އެ ރެސްޓޯރަންޓަކީ އެތަނުގެ ނިވަލުގައި ޑްރަގް ވިޔަފާރިކުރަން ބޭނުންކުރި ތަނެއް ކަމަށް ވަނީ އެނގިފަ އެވެ. ނަމަވެސް އެ ރެސްޓޯރަންޓަށް ފާރަލާ ކަމަށް އެތަނުގެ ވެރިންނަށް ޝައްކުވެގެން ފަހުން އެތަން ބަންދުކޮށްފައިވާ ކަމަށް އެސްއީއީއެސް އިން ބުނެފައިވެ އެވެ.\nއިންޑިއާ އިން ރާއްޖެއަށް ފޮނުވާ ޑްރަގްސް އާންމު ގޮތެއްގައި ފޮރުވާފައި ހުންނަނީ މޭވާ އާއި ތަރުކާރީ އަޅާފައި ހުންނަ ކަރުދާސް ފޮށީގައި އިތުރަށް ޝީޓްތަކެއް އަޅައި، އޭގެ ތެރޭގައި ކަމަށް ބެލެވޭތީ ކަނޑާއި ވައިގެ ބަނދަރުތަކުގެ ސަމާލު ކަމަށް އެކަން ގެނެސްފައި ވާނެ ކަމަށް އެސްއީއީއެސް އިން އިތުރަށް ބުންޏެވެ.\nމޯލްޑިވްސް ޕޮލިސް ސާވިސް މަސްތުވާތަކެތި މޯލްޑިވްސް ކަސްޓަމްސް ސާވިސް + ކުށްކުރުން އިންޑިއާ


Dhigu Dhemigendhaa Gothah Majleehuge Jalsaa Huttaa Nulai Kuriah Gendhanee - Vaguthu\nރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުޙައްމަދު ނަޝީދަށް އަމާޒުކޮށް މިރޭ ދެވުނު ހަމަލާއަށް ފަހު މިރޭ ކުއްލި ގޮތަކަށް މަޖިލީހުގެ ޖަލްސާއެއް ބޭއްވިއިރު، އެ ޖަލްސާ ދިގުދެމިގެންދާ ގޮތަށް ކުރިއަށް ގެންދަވާނެ ކަމަށް ޖަލްސާގެ ރިޔާސަތު ބެލެހެއްޓެވި މަޖިލީހުގެ ނައިބު ރައީސް އީވާ އަބްދުﷲ ވިދާޅުވެއްޖެއެވެ.\nމަޖިލީހުގެ މިރޭގެ ޖަލްސާ ފަށްޓަވަމުން އީވާ ވިދާޅުވީ، ރައީސް ނަޝީދުގެ ސިއްޚީ ހާލުކޮޅާ ގުޅޭ ގޮތުން ޑޮކްޓަރުންނާއި އޭޑީކޭ ހޮސްޕިޓަލުން މައުލޫމާތު ދެވެމުންދާ މިންވަރަކުން މަޖިލީހުގެ މެންބަރުންނަށް ޚިއްސާ ކުރައްވާނެ ކަމަށެވެ. އަދި ވިދާޅުވީ ފުލުހުންނާއި ސިފައިންގެ ފަރާތުން ތަހުގީގުގެ މައުލޫމާތު ވެސް ލިބެމުންދާ މިންވަރަށް ޚިއްސާ ކުރައްވާނެ ކަމަށެވެ.\nމަޖިލީހުގެ ޖަލްސާ މި ވަގުތަށް ވަނީ މެދުކަނޑާލައިފައެވެ. އެކަމަކު ޖަލްސާ އިރުކޮޅެއް ތެރޭ އަނެއްކާ ވެސް ފަށާނެ ކަމަށް އީވާ ވިދާޅުވިއެވެ. އަދި މަޖިލީހުގެ އެއްވެސް މެންބަރަކު މަޖިލީހުން ދުރަށް ވަޑައިނުގެން ތިއްބެވުމަށް އީވާ އެދިވަޑައިގެންނެވިއެވެ.\nގުޅިގެން މަޖިލީހުގެ ކުއްލި ޖަލްސާއެއް ބޭއްވުމަށް ހުށަހެޅުއްވީ މަޖިލީހުގެ ނާއިބު ރައީސް، ގަލޮޅު އުތުރު ދާއިރާގެ މެންބަރު އީވާ އަބްދުﷲއެވެ.\nރައީސް ނަޝީދުގެ އިތުރުން އެމަނިކުފާނުގެ ހަށިފާރަވެރިޔާއާއި ސިފައިންގެ ތިން ބޭފުޅަކަށާއި ބިދޭސީއަކަށް ވެސް ވަނީ އަނިޔާވެފައެވެ.\nރައީސް ނަޝީދު ދިރިއުޅުއްވާ ގެ ކައިރީ ފުލުހުންނާއި ސިފައިން ދަނީ ހަރަކާތްތެރިވަމުންނެވެ. ބައެއް އާންމު ރައްޔިތުން އެ ސަރަހައްދުގައި އަދި އޭޑީކޭ ހޮސްޕިޓަލް ހުރި ސަރަހައްދުގައި ވެސް އިރުތަކެއް ވަން ދެން ހުޅުނެވެ. ފުލުހުންނާއި ސިފައިންގެ އެލާޓް ލެވެލް ވެސް ވަނީ މަތިކޮށްފައެވެ.\nރައީތުން ބޮޑު ބަލިމަޑުކަމުގަ ބަލިވެ މަރުވަމުން ދާއިރު ކީއްވެގެންތޯ ތިގޮތަށް ދިގު ދެމިގެންދާ ޖަލްސާ ނުބާއްވަނީ.\nމެއި 6, 2021 23:53\nވަރަށް ބޮލަށް އުދަނގޫވޭ ތާނަލިޔާއިރު އަކުރުގަ ނުކުތާޖަހާ އިރު ނެއިގޭޙާލުގަވެސް ތިއްކެއްޖަހާލާތީ. މިސާލަކަށް ޞުރުޚީ ޖަހަންޖެހޭ\nތަނުގަސުރުޙީ. ތަންކޮޅެއް ޒިންމާ ދާރުވާންފެނޭ.\nމެއި 7, 2021 01:32\nއަަސްލުވެސް މަވެސް ތިބަނދިވަރު ކިޔާ ކިޔާ ހަންވަނީ. ވަގުތު ކުދިންނޭގެ ދެން ބުނާނެ އެެއްޗެއް. އުސާމާ އެއީ މަގޭ ފޭވަރިޓް އޭނަ ދެން ފަހަރަކުންް ރަނގަޅު ކޮށްލާނެ.\nމެއި 6, 2021 23:54\nއަބޫޖަހުލުވެސް ބުނި ދިގުދެމިންވާ ސިހުރެކޭ\nމެއި 7, 2021 00:02\nމިރެއަކީ ރަމަޟާމަހުގެ 25 ވިލޭރެ މީ ވެސް ބަރަކާތުން ފުރިގެންވާރެއެއް އެހެންވީމަ ރައީސް ނަޟީދަށް ހެވެއް އެދޭނަމަ ބާއްވަންވީ މަޖިލިސް ޖަލްސާތޯ ނުވަތަ މުސައްލަ މަތީ އިނދެ އެމަނިކުފާނަށް ހެޔޮދުއާކޮށް އެއަމަލް ހިންގިފަޜާތް ހާމަކުރައްވާތޯ ކީރިތި ﷲ ގެ ހަޒްރަތުގައި ދުޢާކުރުންތޯ މޮޅު އިތުރުގޮތަކީ...


vnews - Gaakoshi sarahaddhugai hadhaafaivaa flat gai BMLge service center eh hulhuvaifi\nގާކޮށި ސަރަހައްދުގައި ހަދާފައިވާ ފްލެޓްގައި ބީއެމްއެލްގެ ސާވިސް ސެންޓަރެއް ހުޅުވައިފި\nއަމީނީމަގު ގާކޮށީގައި ހަދާފައިވާ ފްލެޓްގައި އަލަށް ހުޅުވި ބީއެމްއެލްގެ ކަސްޓަމަ ސާވިސް ސެންޓަރު -- ފޮޓޯ: ބީއެމްއެލް\nހަތަރު ސެލްފް ސާވިސް އޭޓީއެމް މެޝިނާ އެކު އަމީނީމަގު ގާކޮށި ސަރަހައްދުގައި ހަދާފައިވާ ފްލެޓްގައި ބޭންކް އޮފް މޯލްޑިވްސް (ބީއެމްއެލް)ގެ ސާވިސް ސެންޓަރެއް ހުޅުވައިފި އެވެ.\nގާކޮށި ސަރަހައްދުގައި ރޭ ބޭއްވި ހާއްސަ ރަސްމިއްޔާތުގައި ސާވިސް ސެންޓަރު ހުޅުވައިދެއްވީ ބީއެމްއެލްގެ ސީއީއޯ އަދި މެނޭޖިން ޑިރެކްޓަރު އެންޑްރޫ ހީލީ އެވެ.\nމި ރަސްމިއްޔާތުގައި ވާހަކަ ދައްކަވަމުން އެންޑްރޫ ހީލީ ވިދާޅުވީ މި ސާވިސް ސެންޓަރަކީ ވަރަށް އީޖާދީ ތަނެއް ކަމަށާއި ކަސްޓަމަރުން ހީނުކުރާފަދަ ރަނގަޅު އަދި އަވަސް ހިދުމަތްތަކެއް މި ސެންޓަރުން ދޭނެ ކަމަށެވެ.\nމި ސެންޓަރުން ބީއެމްއެލްއިން ދޭ ގިނަ ހިދުމަތްތަކެއް ދެވޭނެ ކަމަށްވެސް އެންޑްރޫ ވިދާޅުވި އެވެ. އެގޮތުން ލިބޭ ހިދުމަތްތަކުގެ ތެރޭގައި ޗެކް ފޮތް ދޫކުރުމާއި، ސްޓޭޓްމަންޓް ދިނުމާއި، ކްރެޑިޓް އަދި ޑެބިޓް ކާޑު ނެގުން ހިމެނެ އެވެ. މީގެ އިތުރުން މޮބައިލް ބޭންކިން އަދި އިންޓަނެޓް ބޭންކިން ހިދުމަތަށް އެދުމުގެ ފުރުސަތު ވެސް ލިބެ އެވެ.\nއެންޑްރޫ ވިދާޅުވީ އާ ސެންޓަރު އެންމެ ޒަމާނީ ސެޓަޕާއި އެކު ހުޅުވާފައި ހުންނަ ވަގުތު ވެސް އިތުރުވުމުގެ ސަބަބުން ކަސްޓަަމަރުންނަށް މާލެއިން ފޯރުކޮށްދެމުންދާ ހިދުމަތްތަކަށް ރަނގަޅު ބަދަލެއް އަންނާނެ ކަމަށެވެ. އަދި ވިދާޅުވީ ކަސްޓަމަރުންނަށް ރަނގަޅު ފެންވަރެއްގެ ހިދުމަތްތަކެއް ފޯރުކޮށްދިނުމުގެ ގޮތުން ވަރަށް ބޮޑު ހޭދައެއް ކުރެވިފައިވާ ކަމަށެވެ. އެގޮތުން މިއަހަރު އެކަނިވެސް 300 މިލިއަން ރުފިޔާ އިންވެސްޓް ކުރެވިފައިވާ ކަމަށްވެސް ވިދާޅުވި އެވެ.\nއެ ސެންޓަރުން ތަފާތު އާ ހިދުމަތްތަކެއްވެސް ވަނީ ތައާރަފް ކޮށްފަ އެވެ. އޭގެ ތެރޭގައި ކަސްޓަމަރުން އިށީނުމަށް ސޯފާ ގޮނޑިތަކެއް ހާއްސަކޮށްފައިވެ އެވެ. އަދި އެތަނުގެ ތެރޭގައި ކޮފީ މެޝިނެއް ބަހައްޓައި ކޮފީ ލިބޭނެ އިންތިޒާމުވެސް ވަނީ ހަމަޖައްސާފަ އެވެ. ބަންދު ނޫން ކޮންމެ ދުވަހެއްގެ ހެނދުނު 8:30 އިން ހަވީރު 5:00 އަށް މިސެންޓަރުން ހިދުމަތް ދިނުމަށް ވެސް ވަނީ ހަމަޖެހިފަ އެވެ.\nމުޅި ރާއްޖެ ހިމެނޭ ބޭންކިން ވިއުގައާއި އެކު 20 އަތޮޅުގައި 34 ބްރާންޗް، 88 އޭޓީއެމް، 4000 ޕީއޯއެސް މާޗަންޓުން، 205 ކޭޝް އޭޖެންޓުން، 29 ސެލްފް ސާވިސް ބޭންކިން ސެންޓަރު އަދި ފަސް ދޯނި ބޭންކިން ޔުނިޓް ބީއެމްއެލް އިން ވަނީ ގާއިމުކޮށްފަ އެވެ.


ޕީއެސްޖީ / ފްރާންސް ލީގު\nޕެރިސް (ސެޕްޓެމްބަރު 24) - މާސޭގެ ކުޅުންތެރިއަކު ގަޔަށް ޕީއެސްޖީގެ އާޖެންޓީނާ މިޑްފީލްޑަރު އެންހެލް ޑި މާރިއާ ކުޅު ޖަހާފައިވާތީ އޭނާ ހަތަރު މެޗަށް ސަސްޕެންޑްކުރަން ނިންމައިފި އެވެ.\nޕެރިސް (ސެޕްޓެމްބަރު 17) - ފްރެންޗް ލީގުގައި އާދިއްތަ ދުވަހުގެރޭ މާސޭއާ ދެކޮޅަށް ޕީއެސްޖީ ކުޅުނު މެޗުގައި އެ ޓީމުގެ ތަރި ނޭމާ އަށް ދެއްކި ރަތް ކާޑާ އެކު އޭނާ ދެ މެޗަށް ސަސްޕެންޑްކޮށްފި އެވެ.\nޕެރިސް (ސެޕްޓެމްބަރު 15) - ފްރެންޗް ލީގުގައި އާދިއްތަ ދުވަހުގެރޭ މާސޭއާ ދެކޮޅަށް ޕީއެސްޖީ ކުޅުނު މެޗުގައި ހިނގާދިޔަ ކަންތައްތަކުގެ ތެރޭގައި މާސޭގެ ޑިފެންޑަރު އަލްވާރޯ ގޮންޒާލޭޒް ޕީއެސްޖީގެ ނޭމާއާ ނަސްލީ ގޮތުން ދިމާކުރި މައްސަލަ ބަލަން ޕީއެސްޖީން ގޮވާލައިފި އެވެ.\nނޭމާ ހިމެނޭ ގޮތަށް ފަސް ރަތް ކާޑު ދައްކައިފި\nޕެރިސް (ސެޕްޓެމްބަރު 14) - ފްރެންޗް ލީގުގައި ރޭ މާސޭ އިން 1-0 އިން ޕީއެސްޖީ ބަލިކުރި މެޗުގެ ފަހު ވަގުތު ހިނގައިދިޔަ ހަަމަނުޖެހުންތަކުގެ ތެރޭގައި އެ ޓީމުގެ ތަރި ނޭމާ ހިމެނޭ ގޮތަށް ފަސް ކުޅުންތެރިއަކަށް ރަތް ކާޑު ދައްކައިފި އެވެ.\nޕީއެސްޖީ އަށް ތަށި ދީފި، ލިޔޯނުން ކޯޓަށް ދަނީ\nޕެރިސް (މެއި 1) - ފްރާންސްގެ ފުޓްބޯޅަ ސީޒަން ކެންސަލްކޮށް ލީގު ޗެމްޕިއަންކަން ޕީއެސްޖީ އަށް ދިނުމުން އެކަމާ ހިތްހަމަނުޖެހި ލިޔޯނުން ކޯޓުގައި މައްސަލަ ޖައްސަން ނިންމައިފި އެވެ.\nފްރާންސް ލީގު ކެންސަލް، މަގާމުތަކާމެދު ގޮތެއް ނިންމަނީ\nޕެރިސް (އޭޕްރީލް 29) - ކޮވިޑް-19 ގެ ސަބަބުން ފްރާންސް ސަރުކާރުން ސެޕްޓެމްބަރު މަހުގެ ކުރިން ކުޅިވަރު ހަރަކާތެއް ނުބޭއްވޭ ގޮތަށް ކަނޑައެޅުމާ ގުޅިގެން ފްރާންސް ލީގު ކެންސަލްކޮށްފި އެވެ.\nނޭމާ އާއި އެމްބާޕޭގެ ގޯލްތަކުން ޕީއެސްޖީ ލީޑުފުޅާކޮށްފި\nޕެރިސް (ޑިސެމްބަރު 5) – ކީލިއަން އެމްބާޕޭ އާއި ނޭމާގެ ލަނޑުތަކުން ނާންޓެސް 2-0 އިން ބަލިކޮށް ޕީއެސްޖީން ފްރާންސް ލީގުގެ އެއް ވަނައިގައި ފަސް ޕޮއިންޓުގެ ލީޑެއް ނަގައިފި އެވެ.\nލީގުގެ ފުލުގައި އޮތް ޑިޖޯނުން ޕީއެސްޖީ ބަލިކޮށްފި\nޕެރިސް (ނޮވެމްބަރު 2) - ފްރެންޗް ލީގުގައި ރޭ ކުޅުނު މެޗުން ލީގުގެ ފުލުގައި އޮތް ޑިޖޯނުން އެންމެ ފަހުގެ ޗެމްޕިއަން ޕީއެސްޖީން 2-1 އިން ބަލިކޮށްފި އެވެ.\nއިކާޑީ ތަފާތު ރޫހެއްގައި: "އެންމެ މޮޅީ ޕީއެސްޖީ"\nޕެރިސް (އޮކްޓޫބަރު 28) - ފްރެންޗް ލީގުގައި ރޭ މައުރޯ އިކާޑީގެ ދެ ގޯލާ އެކު ވަރުގަދަ މާސޭ އަތުން 4-0 އިން މޮޅުވެ ޕީއެސްޖީން ލީގުގެ އެއް ވަނައިގައި އަށް ޕޮއިންޓުގެ ލީޑެއް ނަގައިފި އެވެ.\nނޭމާ އަނެއްކާ ވެސް ފަހު ވަގުތު ޕީއެސްޖީ މޮޅުކޮށްދީފި\nޕެރިސް (ސެޕްޓެމްބަރު 23) - ފްރެންޗް ލީގުގައި ރޭ ކުޅުނު މެޗުގައި ބްރެޒިލްގެ ތަރި ނޭމާ ފަހު ވަގުތު ޖެހި ގޯލުން ޕީއެސްޖީން 1-0 އިން ލިޔޯން ބަލިކޮށްފި އެވެ.\n11 މެޗުން މޮޅުވެ ޕީއެސްޖީން ބޮޑު ރެކޯޑަކާ ހަމަކޮށްފި\nޕެރިސް (އޮކްޓޫބަރު 29) - ފްރެންޗް ލީގުގައި ރޭ މާސޭ 2-0 އިން ބަލިކޮށް ލީގުގައި ޖެހިޖެހިގެން ހޯދި 11 ވަނަ މޮޅާ އެކު ޕީއެސްޖީން ޔޫރަޕްގެ ރެކޯޑަކާ ހަމަކޮށްފި އެވެ.\n13 މިނިޓް ތެރޭ އެމްބާޕޭ ހަތަރު ގޯލު ޖަަހައިފި\nލިޔޯން (އޮކްޓޫބަރު 8) - ފްރެންޗް ލީގުގައި ރޭ ލިޔޯން އަތުން ޕީއެސްޖީ 5-0 އިން މޮޅުވި މެޗުގައި އެ ޓީމުގެ ފްރާންސް ތަރި ކިލިއަން އެމްބާޕޭ 13 މިނިޓް ތެރޭ ހަތަރު ގޯލު ޖަހައިފި އެވެ.\nޕީއެސްޖީން 82 އަހަރުވީ ރެކޯޑަކާ ހަމަކޮށްފި\nޕެރިސް (ސެޕްޓެމްބަރު 30) - ފްރާންސް ލީގުގެ ފުރަތަމަ އަށް މެޗުން މޮޅުވެ 82 އަހަރުވީ ރެކޯޑަކާ ޕީއެސްޖީން ހަަމަކޮށްފި އެވެ. އެންމެ ފަހުން ލީގުގެ ފުރަތަމަ އަށް މެޗުން މޮޅުވީ 1936 ވަނަ އަހަރުގެ ސީޒަނުގައި ލިލް އިންނެވެ.


މިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިއޭޝަން - The President's Office\nމިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިއޭޝަން\n1. ރާއްޖޭގެ އެއްގަމާއި، ކަނޑާއި މަދަނީ ވައިގެ ދަތުރުފަތުރުގެ ދާއިރާތައް ކުރިއެރުވުމަށް ބޭނުންވާ ޤައުމީ ތަޞައްވުރު އެކުލަވާލައި، އެކަމާގުޅޭ ޤައުމީ ސިޔާސަތުތައް ކަނޑައަޅައި ހިންގުން.\n2. ރާއްޖޭގެ ކަނޑުގެ ވިޔަފާރި ބަނދަރުތަކާއި ސަރަޙައްދީ ވައިގެ ބަނދަރުތައް ތަރައްޤީކުރުމާބެހޭ ސިޔާސަތުތައް ކަނޑައެޅުމާއި، ސަރަޙައްދީ ވައިގެ ބަނދަރުތަކުން ދެވޭ ޚިދުމަތްތަކާއި، އެ ޚިދުމަތްތަކާގުޅޭ ވިޔަފާރި ކުރިއެރުވުމުގެ ސިޔާސަތުތައް ކަނޑައެޅުން.\n3. ރާއްޖޭގެ އެއްގަމާއި، ކަނޑާއި، މަދަނީ ވައިގެ ދަތުރުފަތުރަށް ބޭނުންވާ އިންފްރާސްޓްރަކްޗަރގެ މަޝްރޫޢުތައް އެކުލަވައިލައި ތަންފީޒުކުރުމުގައި ކަމާބެހޭ ފަރާތްތަކަށް ފަންނީ ލަފާ ދިނުން.\n4. ރާއްޖޭގެ އެއްގަމާއި، ކަނޑާއި މަދަނީ ވައިގެ ދަތުރުފަތުރުގެ ދާއިރާއާއި، ބޭރުދަތުރުކުރާ ބޯޓުފަހަރުން ދިވެހިންނަށް ހުރި ވަޒީފާގެ ފުރުޞަތުތައް އިތުރުކުރުމަށް މަސައްކަތްކުރުން.\n5. ރާއްޖޭގެ އެއްގަމާއި، ކަނޑާއި މަދަނީ ވައިގެ ދަތުރުފަތުރުގެ ދާއިރާއިން މީހުން ތަމްރީނުކުރުމުގެ މިންގަނޑުތައް ކަނޑައެޅުން.\n6. ކަނޑުދަތުރުކުރާ އުޅަނދުފަހަރުން ކަނޑުގެ ތިމާވެއްޓަށް ގެއްލުންވާފަދަ ކަންކަން ވިޔަނުދިނުމަށްޓަކައި، އަޅަންޖެހޭ ފިޔަވަޅުތައް އެޅުމުގެ އެންމެހައިކަންކަން ވިލަރެސްކުރުން.\n7. ރާއްޖޭގެ އެއްގަމާއި، ކަނޑާއި، މަދަނީ ވައިގެ ދަތުރުފަތުރުގެ ދާއިރާއިން ޚިދުމަތް ފޯރުކޮށްދިނުމުގައި ޙާޞިލުކުރަން ބޭނުންވާ މަޤްޞަދުތައް ޙާޞިލްކުރެވޭފަދަ ނިޒާމެއް ޤާއިމުކުރުން.\n8. ރާއްޖޭގެ އެއްގަމާއި، ކަނޑާއި، މަދަނީ ވައިގެ ދަތުރުފަތުރުގެ ދާއިރާއިން ބައިނަލްއަޤްވާމީ މުޢާހަދާތަކާއި އެއްބަސްވުންތަކުގައި ބައިވެރިވުމާއި، މުޢާހަދާތަކާއި އެއްބަސްވުންތަކުގެ ދަށުން ކުރަންޖެހޭ ކަންކަން ކަމާބެހޭ ފަރާތްތަކާ ގުޅިގެން ކުރުން.\n9. ރާއްޖެއާއި ދޭދޭ ޤައުމުތަކާއެކު ދަތުރުފަތުރުގެ ދާއިރާއިން ގުޅާލުމުގެ ގޮތުން އެއްބަސްވާންޖެހޭ އެއްބަސްވުންތަކުގައި ދިވެހި ސަރުކާރު ތަމްސީލްކުރުމާއި، އެފަދަ އެއްބަސްވުންތަކުގެ ދަށުން ފުރިހަމަކުރަންޖެހޭ ކަންތައްތައް ފުރިހަމަކުރުން.\n10. އެއްގަމާއި، ކަނޑާއި، ވައިގެ ދަތުރުފަތުރުގެ ދާއިރާއިން އެކި ޤައުމުތަކާއި، ބައިނަލްއަޤްވާމީ ޖަމްޢިއްޔާތަކާއި، އެހީދޭ ފަރާތްތަކާ ގުޅުން ބަދަހިކޮށް އެއްބާރުލުން އިތުރުކުރުމާއި، އެފަރާތްތަކުން އެހީތެރިކަން ހޯދުމާބެހޭ ކަންކަން ވިލަރެސްކުރުން.\n11. ރާއްޖޭގެ އެއްގަމާއި، ކަނޑާއި، މަދަނީ ވައިގެ ދަތުރުފަތުރުގައި ދިމާވާ ހާދިސާތަކުގެ އަލީގައި ސަލާމަތާއި ރައްކާތެރިކަމުގެ ގޮތުން ދަތުރުފަތުރުގެ ނިޒާމަށް ގެންނަންޖެހޭ ބަދަލުތައްގެނައުމާއި، އެފަދަ ކަންކަމުގެ މަޢުލޫމާތު ޢާންމުކުރުން.\n12. ރާއްޖޭގައި ކަނޑު ދަތުރުފަތުރު ކުރާ އުޅަނދު ފަހަރު ބަނުމާއި، މަރާމާތުކޮށް ބެލެހެއްޓުމާބެހޭ މިންގަނޑުތައް ކަނޑައެޅުން.\n13. ދެމެހެއްޓެނިވި ގޮތެއްގައި ރާއްޖޭގެ ޝިޕިންގ އިންޑަސްޓްރީ ތަރައްޤީކޮށް، ކުރިއެރުވުމާގުޅޭ ކަންކަން ކުރުން.\n14. މިނިސްޓްރީގެ މަސައްކަތްތަކާ ގުޅިގެން، ޤާނޫނީގޮތުން ހިންގަންޖެހޭ ކަންތައްތައް ހިންގައި ބެލެހެއްޓުން.\nތިރީގައިމިވާ ތަންތަން ހިނގަމުންދާނީ، މިނިސްޓްރީ އޮފް ޓްރާންސްޕޯޓް އެންޑް ސިވިލްއޭވިއޭޝަނުގެ ދަށުންނެވެ.\n1. ރީޖަނަލް އެއަރޕޯޓްސް\n2. މޯލްޑިވްސް ޓްރާންސްޕޯޓް އޮތޯރިޓީ\nރީޖަނަލް އެއަރޕޯޓްސްގެ މަސައްކަތްތައް\n1. ރާއްޖޭގެ ސަރަޙައްދީ ވައިގެ ބަނދަރުތަކުގެ ތެރެއިން ސަރުކާރުން ހިންގާ ވައިގެ ބަނދަރުތައް ހިންގައި، ބެލެހެއްޓުން.\n2. ސަރުކާރުން ހިންގާ ސަރަޙައްދީ ވައިގެ ބަނދަރުތަކުގައި ދޭންޖެހޭ ފަޔަރ އެންޑް ރެސްކިޔު ސަރވިސްގެ ޚިދުމަތް ދިނުން.\n3. ރާއްޖޭގެ ސަރަޙައްދީ ވައިގެ ބަނދަރުތަކުގައި، ދަތުރުފަތުރަށް ބޭނުންވާ މުވާޞަލާތާއި، ނިޔަމިކަމާބެހޭ ވަޞީލަތްތައް ޤާއިމުކުރުން.\n4. ރާއްޖޭގައި އެއަރޕޯޓްތައް ހިންގުމުގެ މިންގަނޑުތައް ކަމާބެހޭ އިދާރާތަކާ ގުޅިގެން ކަނޑައަޅައި، އެއަރޕޯޓްތައް ހިންގަމުންގެންދަނީ އެ މިންގަނޑުތަކާ އެއްގޮތައްތޯ ބެލުން.\nމޯލްޑިވްސް ޓްރާންސްޕޯޓް އޮތޯރިޓީގެ މަސައްކަތްތައް\nޤާނޫނު ނަންބަރު 2016/3 (މޯލްޑިވްސް ޓްރާންސްޕޯޓް އޮތޯރިޓީގެ ޤާނޫނު) ގެ6ވަނަ މާއްދާގެ ދަށުން މޯލްޑިވްސް ޓްރާންސްޕޯޓް އޮތޯރިޓީގެ މަސައްކަތްތަކުގެ ގޮތުގައި ކަނޑައަޅާފައިވާ ކަންތައްތައް ތިރީގައި މިވަނީއެވެ.\n1. އެއްގަމާއި، ކަނޑު ދަތުރުފަތުރުގެ ދާއިރާ ތަރައްޤީކޮށް ކުރިއެރުވުމަށް ސަރުކާރުން އެކަށައަޅާ ސިޔާސަތުތައް ވިލަރެސްކޮށް، އެފަދަ ސިޔާސަތުތައް ކުރިއެރުވުމަށް މަސައްކަތްކުރުން.\n2. އެއްގަމާއި، ކަނޑު ދަތުރުފަތުރުގެ ސަލާމަތާއި ރައްކާތެރިކަމާބެހޭ ގޮތުން ގަވާއިދު ހަދައި ހިންގުން.\n3. އެއްގަމާއި ކަނޑު ދަތުރުފަތުރުގެ ޚިދުމަތްތަކާގުޅޭ ގޮތުން ދޫކުރަންޖެހޭ ލައިސަންސްތައް ދޫކުރުން.\n4. އެއްގަމާއި، ކަނޑުގައި ދުއްވާ އުޅަނދުފަހަރު ރަޖިސްޓްރީކުރުމާއި، އުޅަނދުފަހަރާބެހޭ ދަފްތަރު ބެލެހެއްޓުމާއި، އުޅަނދުފަހަރުގައި ފަޅުވެރިން ތިބެންޖެހޭ ސަލާމަތީ މިންގަނޑުތައް ކަނޑައެޅުން.\n5. އެއްގަމާއި ކަނޑުގައި ދުއްވާ އުޅަނދުފަހަރުގެ ރަހުނު ރަޖިސްޓްރީކޮށް، ރަހުނާބެހޭ ދަފްތަރު ބެލެހެއްޓުން.\n6. މަގުމަތީގައި މީހުން ހިނގައިއުޅުމާއި މަގުމަތީގައި އިންޖީނުލީ އެއްޗެއްސާއި އިންޖީނުނުލާއެއްޗެހި ދުއްވުމުގެ ކަންކަން ކަމާބެހޭ ޤާނޫނާ އެއްގޮތްވާ ގޮތުގެމަތިން އިންތިޒާމުކޮށް ބެލެހެއްޓުން.\n7. ޢާންމުންގެ އަތުން ފީނަގައިގެން އެއްގަމާއި ކަނޑުގައި ދުއްވާ އުޅަނދުފަހަރުން ދޭ ޚިދުމަތްތައް ސަރުކާރުގެ ކަމާބެހޭ ވުޒާރާއިން ކަނޑައަޅާ މިންގަނޑުތަކާ އެއްގޮތްވާ ގޮތުގެމަތިން އިންތިޒާމުކޮށް ބެލެހެއްޓުން.\n8. އެއްގަމުގައި ދުއްވާ އުޅަނދުތަކަށް ދޭންޖެހޭ ރޯޑްވާރދިނަސް ސެޓްފިކެޓް ދިނުމާއި، ކަނޑުގައި ދުއްވާ އުޅަނދުފަހަރަށް ދޭންޖެހޭ ސަލާމަތީ ސެޓްފިކެޓާއި ސްޓެޓިއުޓަރީ ސެޓްފިކެޓް ދިނުމާއި، މިކަންކަމާގުޅޭ އެންމެހައި ކަންކަން ވިލަރެސްކުރުން.\n9. އެއްގަމާއި، ކަނޑުގެ އުޅަނދުފަހަރު ދުއްވާ ފަރާތްތައް އިމްތިޙާނުކުރުމާއި، އެފަރާތްތަކަށް ދޭންޖެހޭ ލައިސަންސް ދިނުން.\n10. އާގުބޯޓްފަހަރުގައި ވަޒީފާއަދާކުރާ ދިވެހިންނަށް ދޭންޖެހޭ "ސެޓްފިކެޓް އޮފް ކޮމްޕީޓެންސީ" އާއި "ކޮންޓިނުއަސް ޑިސްޗާރޖް ސެޓްފިކެޓް" ދޫކުރުމާއި، މިފަދަ ސެޓްފިކެޓްތަކާ ގުޅިގެން އަޅަންޖެހޭ ފިޔަވަޅުތައް އެޅުން.\n11. އެއްގަމާއި ކަނޑުގައި ދުއްވާ އުޅަނދުފަހަރާއި، އެ އުޅަނދުފަހަރުގައި ހުންނަންޖެހޭ އާލާތްތަކާއި ސާމާނުތައް އިންސްޕެކްޓްކޮށް ސާރވޭކުރުމާއި، އުޅަނދުފަހަރުން ޚިދުމަތްދިނުމުގެ ކެޓަގަރީތައް ކަނޑައެޅުން.\n12. ދިވެހިރާއްޖޭގެ ކަނޑުގައި ދުއްވާ އުޅަނދުފަހަރާއި، ރާއްޖެއިން ބޭރުން ރާއްޖެއަށް އަންނަ ކަނޑުގެ އުޅަނދުފަހަރުގެ ޕޯރޓްސްޓޭޓް ކޮންޓްރޯލްކުރުމުގެ މަސައްކަތް ބަލަހައްޓައި ވިލަރެސްކުރުން.\n13. ރާއްޖޭގެ ވިޔަފާރި ބަނދަރުތަކުގައި ޕައިލޮޓޭޖްގެ ޚިދުމަތާއި، ކޯސްޓަލް ނެވިގޭޝަންގެ ޚިދުމަތްދިނުމާއި، ވިޔަފާރި ބަނދަރުތަކުން ފޯރުކޮށްދޭންޖެހޭ މެރީން ސަރވިސްގެ ކަންތައްތައް ވިލަރެސްކުރުން.\n14. ރާއްޖޭގެ ކަނޑުގެ ސަރަޙައްދުގައި ހިންގާ ކަނޑާއި ވައިގެ ދަތުރުފަތުރުގެ ސާރޗް އެންޑް ރެސްކިއު އޮޕަރޭޝަންތައް ހަރުދަނާކުރުމަށް އެހީތެރިވުމާއި، އެކަންކަން ވިލަރެސްކުރުން.\n15. ރާއްޖޭގައި ކަނޑުގެ އުޅަނދު ބަންނަ ތަންތަނުގައި ހުންނަންޖެހޭ މިންގަނޑުތައް ކަނޑައެޅުމާއި، އުޅަނދުފަހަރު މަރާމާތުކުރުމުގެ މިންގަނޑުތައް ކަނޑައެޅުމާއި، ރާއްޖެއަށް އެތެރެކުރާ އެއްގަމާއި ކަނޑުގެ އުޅަނދުފަހަރުގެ މާވަޑިކަން ޤަބޫލުކުރާނެ މިންގަނޑުތައް ކަނޑައަޅައި ބެލެހެއްޓުން.\n16. އެއްގަމާއި ކަނޑުގައި ދުއްވާ އުޅަނދުފަހަރަށް ދިމާވާ އެކިއެކި ހާދިސާތަކާއި އެކްސިޑެންޓްތައް ތަޙުޤީޤުކުރުމާއި، އެފަދަ ކަންކަމާބެހޭ ގޮތުން ސަރުކާރުގެ ކަމާބެހޭ ފަރާތްތަކަށް ލަފާދިނުމާއި، އަޅަންޖެހޭ ފިޔަވަޅުތައް އެޅުން.\n17. އެއްގަމާއި ކަނޑުގެ ދަތުރުފަތުރަށް ބޭނުންވާ ޓްރެފިކް ލައިޓާއި، ނެވިގޭޝަން ލައިޓާއި، ބޮއި އަދި މިނޫންވެސް ނެވިގޭޝަން އެއިޑްތައް ޤާއިމުކޮށް، ދެމެހެއްޓެނިވި ގޮތެއްގައި އެތަކެތި ބެލެހެއްޓޭނެ ނިޒާމެއް ރާވައި، އެކަންކަން ވިލަރެސްކުރުން.\n18. އެއްގަމާއި ކަނޑު ދަތުރުފަތުރާ ގުޅޭ ކަންކަމުގައި ބައިނަލްއަޤްވާމީ އަދި ސަރަޙައްދީ ކޮމިޝަންތަކާއި، ޖަމްޢިއްޔަތަކާއި، ޔޫނިއަންތަކާއި އަދި ކޮމިޓީތަކުގައި ދިވެހިރާއްޖެ ތަމްސީލުކުރުމާއި، އެފަދަ ފަރާތްތަކުގެ ޙަރަކާތްތައް ދެމެހެއްޓެނިވި ގޮތެއްގައި ވިލަރެސްކުރުން.\n19. އޮތޯރިޓީގެ ޙަރަކާތްތަކާ ގުޅިގެން ޤައުމީ ފެންވަރުގައާއި، ސަރަހައްދީ ފެންވަރުގައި އަދި ބައިނަލްއަޤްވާމީ ފެންވަރުގައި ކުރަންޖެހޭ ކަންތައްތައް ވިލަރެސްކުރުމާއި، އެފަދަ ކަންކަމަށް އެއްބާރުލުން ދިނުން.\n20. އެއްގަމާއި ކަނޑު ދަތުރުފަތުރުގެ ދާއިރާގެ ހޯދުންތަކާއި، ދިރާސާތަކާއި، ތަޙުޤީގުތަކާއި، ތަފާސްހިސާބުތައް އެއްކުރުމާއި، މިކަންކަމާގުޅިގެން އެކުލަވައިލަންޖެހޭ ރިޕޯޓްތައް އެކުލަވައިލައި ޝާއިޢުކުރުން.\n21. އެއްގަމާއި ކަނޑު ދަތުރުފަތުރުގެ ދާއިރާއިންދެވޭ ޢާންމު ޚިދުމަތްތަކާބެހޭ އެންމެހައި ކަންކަން ވިލަރެސްކުރުން.\n22. ރާއްޖޭގެ ކަނޑުގެ ވިޔަފާރި ބަނދަރުތަކާއި، ޕޯރޓް ފެސިލިޓީތަކާބެހޭ ކަންކަން ހިންގުން.\n23. ޤާނޫނު ނަންބަރު 2016/3 ގެ6ވަނަ މާއްދާގައި ވަކިވަކިން ބަޔާންކޮށްފައިވާ ކަންތައްތަކުގެ އިތުރުން ކަނޑު ދަތުރުފަތުރުގެ ކަންކަމާ ގުޅޭގޮތުން އެހެން ޤާނޫނަކުން މިނިސްޓްރީން ކުރަން ލާޒިމުކޮށްފައިވާ ކަންތައްތައް ކުރުން.\n24. ޢާންމު ގޮތެއްގައި، ޤާނޫނު ނަންބަރު 2016/3 ގެ ދަށުން އޮތޯރިޓީއަށް ލިބިގެންވާ ބާރުތައް ތަންފީޒުކުރުމަށްޓަކައި އަދި މަސްއޫލިއްޔަތުތައް އަދާކުރުމަށްޓަކައި ކުރަންޖެހޭ، ނުވަތަ އެކަމަށް މަގުފަހިކުރާ ނުވަތަ އެކަމާގުޅޭ އެންމެހައި ކަންކަން ކުރުން.\nމިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިއޭޝަނުގެ މަސައްކަތްތައް


Aditya Narayan Male' gai show eh dhenee | Mihaaru\nއަދިތިޔާ: މި މަހުގެ 23 ވަނަ ދުވަހުގެ ރޭ މާލޭގައި ޕަފޯމް ކުރާނެ.\nއަދިތިޔާ އޭނާގެ ބައްޕަ އާއި މަންމަ އާ އެކު.\nއިންޑިއާގެ ލަވަ ކިޔުންތެރިޔާ އަދިތިޔާ ނާރަޔަން މާލޭގައި ޝޯއެއް ދެނީ\n16 ސެޕްޓެމްބަރ 2016 - 07:532comments\nމި މަހުގެ 23 ވަނަ ދުވަހުގެ ރޭ ރާއްޖެ ޓީވީން ބާއްވާ "ރާއްޖެ ޓީވީ ނައިޓް" ގައި އަދިތިޔާ ޕަފޯމް ކުރަން ވަނީ ހަމަޖެހިފައި.\n"ޕާޕާ ކެހެތޭ ހޭ ބަޅާ ނާމް ކަރޭގާ" މިއީ އާމިރް ހާންގެ ފުރަތަމަ ފިލްމް ގަޔާމަތު ސޭ ގަޔާމަތު ތަކް (1988) އަށް މަޝްހޫރު ލަވަ ކިޔުންތެރިޔާ އުދިތު ނާރަޔަން ކިޔައިދިން އަބަދަށް ފެހި ލަވައިގެ ފެށުމުގައި ބުނާ ވާހަކައެކެވެ.\nބައްޕަ ދޭ ނަސޭހަތަކީ ބޮޑުވެގެން މޮޅު މީހަކަށް ވާށޭ އެވެ.\nއުދިތުގެ މި ނަސޭހަތާ އެކު އޭނާގެ ފިޔަވަޅު މަތިން ހިނގޭތޯ މަސައްކަތްކުރާ ލަވަ ކިޔުންތެރިޔާ އަދިތިޔާ ނާރަޔަން މި މަހުގެ 23 ވަނަ ދުވަހުގެ ރޭ ރާއްޖެ ޓީވީން ބާއްވާ "ރާއްޖެ ޓީވީ ނައިޓް" ގައި ޕަފޯމް ކުރާނެ އެވެ. މިއީ އޭނާ ރާއްޖެ އަންނަ ފުރަތަމަ ފަހަރު ވެސް މެ އެވެ.\nއަދިތިޔާ ލަވަ މުބާރާތްތަކުގައި ވާދަކޮށް، ބައެއް މުބާރާތްތައް ހޯސްޓް ވެސް ކޮށްދެ އެވެ. ހަމަ އެއާ އަމިއްލަ ނަމުގައި އަލްބަމެއް ވެސް ނެރެ، ބޮލީވުޑްގެ ފިލްމުތަކަށް ލަވަ ވެސް ކިޔައިދެ އެވެ. އޭނާ ކިޔާފައިވާ ލަވަތަކުގެ ތެރެއިން ފަހުން އެންމެ މަޝްހޫރުވި ލަވައަކީ 2013 ވަނަ އަހަރު ސަންޖޭ ލީލާ ބަންސާލީ، ރަންވީރު ސިންގް އާއި ދީޕިކާ ޕަދްކޯން ލީޑް ރޯލަށް ލައިގެން ހެދި "ރާމް ލީލާ" ގެ "ތަތަޅު ތަތަޅު" އެވެ.\nމީގެ އިތުރުން އޭނާ ކުޑަ އިރު 1996 ގައި ރިލީޒް ކުރި "މާސޫމް" އަށް ކިޔައި ދިން ލަވަ "ޗޯޓާ ބައްޗާ ޖާން ކޭ" އަކީ އަދިތިޔާގެ އެންމެ ފާހަގަކޮށްލެވޭ ލަވަ އެވެ.\nއަދިތިޔާ ކިޔާފައިވާ "ތަތަޅު ތަތަޅު" ލަވަ\nލަވަ ކިޔުމުގެ އިތުރަށް އަދިތިޔާއަކީ އެކްޓަރެއް ވެސް މެ އެވެ. ކުޑަ އިރު އޭނާ ކުޅުނު ފިލްމުތަކުގެ ތެރޭގައި ޝާހްރުކް ހާނާއި މަހީމާ ޗައުދަރީގެ "ޕަރްދޭސް" އާއި ސަލްމާން ހާނާއި ޓްވިންކަލް ކަންނާގެ "ޖަބް ޕިޔާރު ކިސީސޭ ހޯތާ ހޭ" އަދި އާމިރް ހާނާއި އުރްމިލާ މަޓޯންޑްކަރްގެ "ރަންގީލާ" ފަދަ ފިލްމުތައް ފާހަގަކޮށްލެވެ އެވެ.\nޒުވާން އުމުރަށް އަޅާލި ފަހުން އަދިތިޔާ ލީޑް ރޯލުން ފެނިގެން ދިޔަ ފިލްމަކީ ވިކްރަމް ބަޓް 2009 ގައި ޑައިރެކްޓް ކުރި ބިރުވެރި ފިލްމް "ޝާޕިޓް" އެވެ. އެކަމަކު އެއީ ބަލާނެ މީހަކު ނުވި ފިލްމެކެވެ. އަޅުވަން ޖެހުނީ ފްލޮޕް ބޯޑެެވެ.\nބައްޕަ ފަރާތުން އޭނާ އަށް ލަވައިގެ ހުނަރު ވާރުތަ ކުރި ނަމަވެސް، މިހާރު އުމުރުން 29 އަހަރުގެ އަދިތިޔާއަކީ ގިނަ ބަޔަކު އުންމީދު ކުރި ވަރުގެ ލަވަ ކިޔުންތެރިއެއް ނޫނެވެ. އޭނާގެ ކެރިއާ އެހާ ކާމިޔާބީއެއް ނޫނެވެ. ބައްޕަ އަށް ލިބުނު ވަރުގެ މަޝްހޫރު ކަމެއް އަދި ފުރުސަތުތަކެއް ވެސް ނުލިބެ އެވެ.\nއިންޑިއާގެ ލަވަ ކިޔުންތެރިޔަކަށް ލިބޭނެ އެންމެ ބޮޑު ފަހުރަކަށް ވާނީ ބޮލީވުޑްގެ ފިލްމުތަކުގެ ޕްލޭބެކް ލަވަ ކިޔުންތެރިއަކަށްވުމެވެ.\nއަދިތިޔާގެ "ޗޯޓާ ބައްޗާ ޖާން ކޭ" ލަވަ\nއެކަމަކު އުދިތުގެ ދަރިއަކަށްވުމާ އެކު ވެސް އަދިތިޔާ އަށް އެ ފުރުސަތު އެހާ ތަނަވަހެއް ނޫނެވެ. ފުރުސަތެއް ލިބެނީ ހާލަކުން ފަހަރަކު އެވެ.\nއަދިތިޔާ ޝޯ އަށް އަންނަ އިރު އާ ލަވައެއް އަނެއްކާ ވެސް ބެލުންތެރިންނަށް ދޫކޮށްލަން ވަނީ ނިންމައިފަ އެވެ. އޭނާގެ އާ ލަވަ "ބޭކާ ބޭކާ" މިއަދު (ހުކުރު ދުވަހު) ރިލީޒް ކުރާނެ އެވެ. އަދިތިޔާ ޕަފޯމް ކުރާނީ ގިޔާސުއްދީން ސްކޫލްގައި ޑިނަ ނައިޓަކާ އެކު ބާއްވާ "ރާއްޖެ ޓީވީ ނައިޓް" ގަ އެވެ.\nއަދިތިޔާ ޕަންޖާބީ ސިންގަލް\nއެ ރޭގެ އިވެންޓްގައިރާއްޖޭގެ މަޝްހޫރު ފަންނާނުންގެ ހުށަހެޅުންތައް ވެސް ފެނިގެން ދާނެ އެވެ. އޭގެ ތެރޭގައި މީރާ މުހައްމަދު މާޖިދު، މަރިޔަމް އުނޫޝާ (ކިޑީ)، ބަތޫލް އަދި މޯލްޑިވިއަން އައިޑޮލް އިން ވިދާލި ބައެއް ފަންނާނުންގެ އިތުރުން ބައެއް ބޭންޑްތަކާއި ބޮޑުބެރު ގްރޫޕްތައް ވެސް ހިމެނެ އެވެ.\nއިތުރު ލިޔުންތައް އިންޑިއާ ރާއްޖެ ޓީވީ\nރިޒާއާ ދެކޮޅަށް ދައުވާކުރަން ޕީއައިއެލްސީން އެހީވަނީ\nޑާކް ރެއިނުން ޖުމަލް "ބޭރުކޮށްލައިފި"


100 dhuvahun fuhdhan buni mini bahuge vaudhu\n100 ދުވަހުން ފުއްދަން ބުނި މިނީ ބަހުގެ ވައުދު\n18 ނޮވެންބަރ 2020 - 23:27:49\nމާލެއަށް މިނީ ބަހުގެ ހިދުމަތް ތައާރަފް ކުރުމަކީ ސަރުކާރުގެ 100 ދުވަހުގެ ވައުދެކެވެ. މާލެއަށް މިނީބަހުގެ ހިދުމަތް ތައާރަފްކުރުން އެމްޓީސީސީއާ ހަވާލުކޮށްފައި ވަނީ 2019 ވަނަ އަހަރުގެ ފެބްރުއަރީ މަހުގެ6ވަނަ ދުވަހުއެވެ.\nމާލޭގެ ޓްރެފިކަށް ހައްލެއް ހޯދުމަށް މިއަހަރު ތެރޭގައި މާލެ އަށް މިނީ ބަސްތައް ތައާރަފް ކުރާނެ ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ މީގެ ކުރިން ވިދާޅުވެފައިވެއެވެ. އެހެން ނަމަވެސް މިނީ ބަސް ތައާރަފް ނުކުރެވި ލަސްތަކެއްވެ، ޓްރާންސްޕޯޓް މިނިސްޓަރާއި، މިނިސްޓްރީވެސް ގެއްލިއްޖެއެވެ.\nނަވާރަ ސެޕްޓެމްބަރު 2019 ވަނަ ދުވަހު ނޫސްވެރިންނަށް މައުލޫމާތު ދެއްވަމުން މިނިސްޓަރު ނަހުލާ ވިދާޅުވީ މިނީ ބަސް ތައާރަފު ކުރުމުގެ މަސައްކަތް އެމްޓީސީސީ އާއި ގުޅިގެން ކުރައްވަމުން ގެންދާކަމަށެވެ. އަދި 14 އޮކްޓޯބަރު 2019 ގައި ރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކައައާ ބެހޭ ކޮމިޓީގެ ބައްދަލުވުމުގައި މިނިސްޓަރު ވިދާޅުވީ މިއަހަރުގެ ކުރީ ކޮޅު މިނީ ބަސްތައް ތައާރަފް ކުރެވިގެން ދާނެ ކަމަށެވެ.


Kudakuda Rahaau boduberuge hunarun aasoahukohlaifi\nރަހާއު: ބޮޑުބެރަށް ވަރަށް މޮޅު\nކުޑަކުޑަ ރަހާއު ބެރު ޖެހުމުގެ ހުނަރުން އާސޯހުކޮށްލައިފި\n28 ޖުލައި 2021 - 22:13:21\nނ. ކުޑަފަރީ އަށް ނިސްބަތްވާ ޔޫސުފް ރަހާއުއަކީ ބޮޑު ބެރެޖަހަން އެހާ މޮޅު އަދި އެހާމެ ރީތިކޮށް ލަވަކިޔަމުން އަންނަ ކުއްޖެކެވެ. އުމުރަކީ އެންމެ 13 އަހަރެވެ.\nމިކަން ހަމައެކަނިވެސް ސޯޝަލް މީޑިއާ ގައި ދައުރުވަމުންދާ ވީޑިޔޯއިން އެކަނިވެސް އެކަން ސާބިތުވާނެއެވެ. އެ ވީޑިޔޯއިން ފެނިގެންދަނީ ރަހާއު އާއި އޭނާގެ އިތުރު ދެ ރައްޓެހިނާއި އެކު ބޮޑު ބެރުޖަހާ ލަވަކިޔަމުންދާ މަންޒަރެވެ.\nއެރަށުގައި ކުޑަކުދިންގެ ބޮޑުބެރު ގުރޫޕެއް އޮވެއެވެ. އެކުވެރި ކުދިން ކޮޅެކެވެ. އޭގެތެރެއިން ވެސް އެންމެ ކުޑައީރަހާއުއެވެ. އެކަމަކު ގުރޫޕުގައި އޭނާގެ ހުނަރުވެރިކަން ކުޑަތަންކޮޅެއްވެސް ކުޑައެއް ނޫނެވެ. އެއީ ހުނަރު ހުރި ކުއްޖެކެވެ.\nރަހާއު ބުނީ އޭނާގެ އާއިލާގެ ފަރާތުންވެސް ވަރަށް ބޮޑަށް ސަޕޯޓު ލިބޭކަމަށާއި ރައްޓެހިންވެސް ވަރަށް ސަޕޯޓު ކުރާކަމަށެވެ. އޭނާ އެންމެ ދެކެން ބޭނުންވަނީ ގައުމުން ބޭރުގައި ދިވެހިރާއްޖެ ބޮޑު ބެރުގެ ދާއިރާއިން ތަމްސީލުކުރަން ލިބޭނެ ދުވަހެއް ކަމަށް ރަހާއު ބުންޏެވެ. މި ވީޑިޔޯ ވައިރަލް ވުމާއިއެކު ވަރަށް ގިނަ މީހުންގެ ސަޕޯޓު ރަހާއުއަށް ލިބުނު ކަމަށް ރަހާއު ބުންޏެވެ.\n"ދެކެން ބޭނުންވަނީ ގައުމުން ބޭރުގައި ދިވެހިރާއްޖެ ބޮޑު ބެރުގެ ދާއިރާއިން ތަމްސީލުކުރަން ލިބޭނެ ދުވަހެއް" ރަހާއު\n"ކުޑަފަރީއަކީ ތާރީހީ ގޮތުން ބަލާއިރު ބޮޑުބެރުޖެހުން އާލާވެދާނެ ކަމަށް ގަބޫލުކުރެވޭ ބައެއްކަންކަން ފެންނަން ހުރި ރަށެކެވެ. ތާރީހީ ގޮތުން އެނގޭ ގޮތުގައި އައްސުލްތާން މުޒައްފަރު މުހައްމަދު މުހައްމަދު އިމާދުއްދީން2ގެ ރަސްކަމުގައި މަލާބާރުން އެރަށް ވަރަށްގިނަފަހަރު ލޫޓުވައި ފޭރިފައިވެއެވެ. އެކަމށ ގުޅިގެން ރަދުން އެރަށުގެ ރައްޔިތުންނަށް ދީލަތި އެހީދެއްވިއެވެ.ހިޖުރައިން 838 ގެކުރިން އެރަށަކީ ފަޅު ރަށެކެވެ. އައްސުލްތާނުލް ހާއްޖު ހަސަން3ހައްޖަށް ވަޑައިގެންފައި ގެންނެވި 70 އަޅުންނާ ދިވެހީންނާ އަރާރުން ބޮޑުވުމުގެ ސަބަބުން ރާއްޖޭގެ އުތުރުން އެއަޅުން ބޭނުން ރަށެއް ދެއްވައި އެރަށުގައި އެއަޅުން ވަޒަންވެރި ކުރުވުމަށް ނިންމެވިއެވެ. އެބަބުރުން ހިޔާރުކުރީ ކުޑަފަރީއެވެ. އެއަޅުން ކެއުމަށް ނ.މާކަލައިދުއާއި ހދ.ކޭލަކުނުން ހިންނައަކާއި،ހދ.ކުނބުރުދޫ ގޮއިފާލައްބަ އެބައިމީހުންނަށް ދެއްވިކަމަށް ހދ.ކުނބުރުދޫ ކަތީބު ޔޫސުފްކަލޭގެފާނު މައުލޫމާތު ދެއްވައެވެ." ތާރީހީ ގޮތުން މިލަދުންމަޑުލު ދެކުނުބުރި\nކުޑަފަރީ ކައުންސިލްރައީސް ވިދާޅުވީ ތާރީހުން މިގޮތަށް ފެންނާތީ ބަބުރުން އެރަށުގައި ވަޒަންވެރި ވެފައިވާކަން އެނގޭ ކަމަށެވެ. އަދި އެރަށުގައި އަބަދުވެސް ބޮޑުބެރަށް ހާއްސަ ފޯރިއެއް ހުންނަކަމަށްވެސް އޭނާ ވިދާޅުވިއެވެ. ބޮޑުބެރަށް މީހުން އެހާ ފޯރި ހުރުމަ ބަބުރުން އެރަށުގައި ވަޒަންވެރި ވުމާ ގުޅުމެއް އޮވެދާނެއެވެ.\nރަހާއުގެ މަންމަވެސް ސީއެންއެމްއަށް މައުލޫމާތު ދެމުން ބުނީ ރަހާއުގެ އާއިލާ ގެ ހުރިހާ އެންމެނަކީ ވެސް ބޮޑު ބެރުޖަހާ ލަވަ ކިޔުމުގެ ހުނަރު ވަރަށް ބޮޑަށް ލިބިފައިވާ ބައެއްކަމަށެވެ. އެގޮތުން ގޭ ތެރޭގައި ވަރަށް ގަދަޔަށް ބޮޑުބެރުޖަހާ އުޅޭކަމަށް ނަފީސާ ބުންޏެވެ. ރަހާއުގެ ބައްޕަވެސް އެއީ ބޮޑުބެރު ޖަހާ ބޮޑުބެރު ލަވަ ކިޔާ އުޅުނު މީހެއްކަމަށާއި އަދި ރަހާއުގެ ކާފަވެސް އެއީ ބޮޑުބެރުޖަހާ ލަވަ ކިޔާ އުޅުނު މީހެއް ކަމަށް ރަހާއު ގެ މަންމަ ނަފީސާ ބުންޏެވެ. އެންމެ ފުރަތަމަ މިކަން ކުރަން ރަހާއު ފެށީ ވަރަށް ކުޑަ އިރު ކަމަށާއި އޭރު ބެރުޖަހާ އުޅޭނީ ކިރު ދަޅު ކަހަލަ އެއްޗެހީގައި ކަމަށްވެސް އޭނާ ފާހަގަކުރިއެވެ.\nޔޫސުފް ރަހާއު އާއި އޭނަގެ ރައްޓެހިން ބޮޑުބެރުޖެހުމުގައި\nނަފީސާ ފާހަގަ ކުރިގޮތުގައި ރަހާއު ބޮޑުވެގެންވެސް މިކަން ވަޒީފާއެއްގެ ގޮތުން ކުރަން ބޭނުންވާކަމަށާއި ރަހާއު އެންމެ ބޭނުން ވަނީ ދިވެހިރާއްޖޭގެ ބޮޑުބެރު ގްރޫޕެއްގެ ލީޑް ލަވަކިޔުންތެރިއަކަށް ވާންކަމުގައެވެ. 13 އަހަރުގެ ރަހާއު ސްކޫލު އަދި ރަށު ފެންވަރުގައި ބޭއްވޭ ލަވަ ކިޔުމުގެ މުބާރާތްތަކުންވެސް ވަރަށް ރަންވަނަތައް ހޯދާފައިވާކަމަށް ރަހާއުގެ މަންމަ ފާހަގަ ކުރެއެވެ.\nރަހާއު ބޮޑު ބެރުޖެހުމާއި ބޮޑުބެރު ލަވަ ކިޔުމުގެ އިތުރުން ވަރަށް ރާޅާއަޅާ ހިތްވާކަމަށާއި އަތޮޅު ފެންވަރުގައި އެ އަތޮޅު ޅޮހީ ގައި ސޮނޭވާ ޖާނީ ގެ ފަރާތުން ބޭއްވި ރާޅާ އެޅުމުގެ މުބާރާތުން އެންމެ އުންމީދީ ރާޅާ އެޅުންތެރިޔަކަށް ހޮވިގެންދިޔަކަމަށް ނަފީސާ ފާހަގަ ކުރިއެވެ.\nރަށުތެރޭގައި ބޭއްވޭ އީދު ޝޯ އަދި އެހެން ޝޯ ތަކުގައިވެސް ރަހާއު ބައިވެރި ވެފައިވާކަމަށާއި ކިޔެވުމުގެ ދާއިރާއިންވެސް ރަހާއުއަކީ ވަރަށް ރަނގަޅުކުއްޖެއް ކަމަށް ނަފީސާ ފާހަގަ ކުރިއެވެ.\nރަށުގެ ރައްޔިތުންގެ ފަރާތުންވެސް ހީނުކުރާހާ ބޮޑު ތަރުހީބާއި ލޯބި ލިބޭކަމަށް ރަހާއު އާއި އޭނާގެ މަންމަވެސް ފާހަގަ ކުރިއެވެ.


07 އޮކްޓޯބަރ 2020 - 08:25\nއިންޑިއާގެ ބަތަލާ ތަމަންނާ ބާޓިއާ ކޮވިޑް-19 އަށް ޕޮޒިޓިވްވެގެން ފަރުވާ ހޯދަން ފަށައިފި އެވެ.\nޒުވާން ބަތަލާ ސޯޝަލް މީޑިއާގައި އާންމުކުރި ބަޔާނެއްގައި ބުނީ ބައްޔަށް ޕޮޒިޓިވްވުމާ ގުޅިގެން މިހާރު ފަރުވާ ހޯދަމުން އަންނަނީ ހައިދަރުއާބާދުގެ ޕްރައިވެޓް ހޮސްޕިޓަލެއްގައި ކަމަށާއި އޭނާގެ ސިއްހަތާ ދޭތެރޭ ކަންބޮޑުވާން ޖެހޭ ވަރުގެ ކަމެއް ނެތް ކަމަށެވެ.\nތަމަންނާ، 30، އަކީ އިންޑިއާގެ ދެކުނު ފިލްމު އިންޑަސްޓްރީގެ އެންމެ މަގުބޫލު އެއް ބަތަލާ އެވެ. އޭނާ ކުޅުނު ފިލްމުތަކުގެ ތެރޭގައި "ބާހްބަލީ" ވެސް ހިމެނެ އެވެ. މަދުމަދުން ހިންދީ ފިލްމުތަކުން ވެސް ފެންނަ ތަމަންނާ ކުޅުނު ބޮލީވުޑްގެ ފިލްމުތަކުގެ ތެރޭގައި "ހިއްމަތުވާލާ" އާއި "ހަމްޝަކަލްސް" ހިިމެނެ އެވެ. އޭނާގެ ކުރިއަށް އޮތް ހިންދީ ފިލްމަކީ "ބޯލެ ޗޫޅިޔާ" އެވެ.\nތަމަންނާ ސޮއިކޮށްފައިވާ ފިލްމުތަކުގެ ތެރޭގައި 2018 ގައި ރިލީޒްކުރި ހިންދީ ފިލްމު "އަންދާދުން" ގެ ތެލެގޫ ފިލްމު ހިމެނެ އެވެ.\nކަންގަނާ "ތަލައިވީ" ގެ ސެޓްގައި\nބަތަލާ ކަންގަނާ ރަނާވަތުގެ ފިލްމު "ތަލައިވީ" ގެ މަސައްކަތް ހުއްޓިފައި އޮންނަތާ ހަތް މަސް ފަހުން އަލުން އޭގެ ޝޫޓިން ފަށައި ސެޓުން ނަގާފައިވާ ފޮޓޯތަކެއް ދައްކާލައިފި އެވެ.\nއިންޑިއާގައި ވާހަކަ ދައްކާ މައިގަނޑު ހުރިހާ ބަހަކުން ގެނެސްދޭން ހަމަޖެހިފައިވާ މި ފިލްމަކީ ޓަމިލް ނާޑޫ ސްޓޭޓްގެ ކުރީގެ ޗީފް މިނިސްޓަރު ޖަޔަލަލީތާގެ ބައޮގްރަފިކަލް ޑްރާމާ އެވެ. "ތަލައިވީ" ގައި ޖަޔަލަލީތާގެ ރޯލް ކުޅެނީ ކަންގަނާ އެވެ.\nމީގެ އިތުރު ކާސްޓުންގެ ތެރޭގައި ބަގިޔާޝްރީ އާއި އަރްވިންދު ސްވާމީ އާއި މަދޫ އާއި ޕްރަކާޝް ރާޖް އަދި ޕޫރްނާ ހިމެނެ އެވެ.\nއޭއެލް ވިޖޭ ޑައިރެކްޓްކުރާ ފިލްމު "ތަލައިވީ" އަކީ ކުރިން މި އަހަރު ގެނެސްދޭން އުޅުނު ފިލްމަކަށް ވިޔަސް ކޮވިޑް-19 ގެ ބަލިމަޑުކަމާ ހެދި އެ ފުރުސަތު ގެއްލިފައިވާތީ ފިލްމު ރިލީޒްކުރާނެ ކަމަށް ބެލެވެނީ އަންނަ އަހަރު އެވެ.\n"މުމްބާއީ ސާގާ" ގައި ޔޯޔޯ ހަނީ ސިންގްގެ ލަވައެއް\nޑައިރެކްޓަރު ސަންޖޭ ގުޕްތާ ބެލުންތެރިންނަށް ގެނެސްދޭން ތައްޔާރުވަމުން އަންނަ ގޭންގްސްޓާ ފިލްމު "މުމްބާއީ ސާގާ" ގައި މަޝްހޫރު މިއުޒިޝަން ޔޯ ޔޯ ހަނީ ސިންގްގެ ލަވައެއް ހިމަނަން ނިންމައި އޭގެ މަސައްކަތް ފަށައިފި އެވެ.\n#HoneySingh shoots forasong alongside #JohnAbraham and #EmraanHashmi for #MumbaiSaga.https://t.co/Ud01VIgJdy\nމިހާރު ޝޫޓިން ވެސް ފަށާފައިވާ ލަވައިގެ ނަމަކީ "ޝޯރް މަޗާއޭގާ" އެވެ. މި ލަވައިން ފިލްމުގެ ތަރިންގެ ތެރެއިން ޖޯން އަބްރަހަމާއި އިމްރާން ހާޝިމީ ވެސް ފެނިގެން ދާނެ އެވެ. ލަވައާ ބެހޭ ގޮތުން ޔޯ ޔޯ ބުނީ ޖަންގަލީގެ ތީމަކަށް ގެނެސްދޭ އެ ލަވަ އަކީ މީގެ ދޮޅު އަހަރު ކުރިން ޓްރެކް ނިންމާފައި އޮތް ލަވައެއް ކަމަށެވެ. އަދި ލަވަ ވަރަށް ކަމުދާނެ ކަމަށް ބުންޏެވެ.\n"މުމްބާއީ ސާގާ" ގެ ކާސްޓުންގެ ތެރޭގައި ސުނިލް ޝެޓީ އާއި ޕްރަތީކް ބައްބަރާއި ގުލްޝަން ގްރޯވާ އާއި ރޯހިތު ރޯއި އާއި ކާޖަލް އަގަރްވާލާއި އަންޖަނާ ސުޚާނީ އާއި އަމޯލް ގުޕްތޭ އާއި ސަމީރު ސޯނީ ވެސް ހިމެނެ އެވެ.\nނޯރާގެ ޝުކުރު މަލައިކާ އަށް\nސޮނީ ޓީވީން ގެނެސްދެމުން އަންނަ "އިންޑިއާސް ބެސްޓް ޑާންސާ" ގެ ޖަޖުންގެ ޕެނަލްގައި ހިމެނޭ މަލައިކާ އަރޯރާ މިދިޔަ މަހުގެ ތެރޭގައި ކޮވިޑް-19 އަށް ޕޮޒިވްވުމާ ގުޅިގެން އޭނާގެ ބަދަލުގައި ޕެނެލާ ގުޅުނު ކުޅަދާނަ ނެށުންތެރިޔާ/ބަތަލާ ނޯރާ ފަތެހީ ސޮނީން ދިން ފުރުސަތަށާއި މަލައިކާ އަރޯރާ އަށް ޝުކުރު އަދާކޮށްފި އެވެ.\nއިންސްޓަގްރާމްގައި މަލައިކާއާ އެކު ޝޯގެ ސެޓުން ކުރިން ނަގާފައިވާ ފޮޓޯތަކެއް ހިއްސާކޮށް ނޯރާ ބުނީ މަލައިކާގެ ބަދަލުގައި ޖަޖްކަން ކުރަން ލިބުމަކީ ވަރަށް އުފާވެރި ތަޖުރިބާއެއް ކަމަށެވެ. އަދި އެ ފުރުސަތު މަލައިލާ ވެސް ހިއްސާވެގެން ސޮނީން ދިން ކަމަށްޓަކައި ޝުކުރުވެރިވާ ކަމަށް ބުންޏެވެ.\n"އިންޑިއާސް ބެސްޓް ޑާންސާ" ގެ ޖަޖުންގެ ޕެނެލާ ގުޅުމުގެ ކުރިން ނޯރާ ވަނީ މެހުމާނެއްގެ ގޮތުގައި ޝޯގެ އެޕިސޯޑްތަކެއްގައި ބައިވެރިވެފަ އެވެ. އަދި ފާއިތުވި ދެ ހަފުތާގައި އޭނާ ފެނިގެން ދިޔައީ މަލައިލާގެ ބަދަލުގައި ޖަޖެއްގެ ގޮތުންނެވެ. ނަމަވެސް މަލައިކާ ބަލިން ރަނގަޅުވެފައިވާތީ އަންނަ ހަފުތާގައި އޭނާ އެނބުރި ޝޯ އަށް އަންނާނެ އެވެ.\n"އިންޑިއާސް ބެސްޓް ޑާންސާ" އަކީ ސޮނީން ކޮންމެ ހަފުތާއެއްގެ ހޮނިހިރާއި އާދީއްތަ ދުވަހުގެ ރޭ ގެނެސްދޭ ޝޯއެކެވެ. މީގެ އަނެއް ދެ ޖަޖުންނަކީ ގީތާ ކަޕޫރާއި ޓެރެންސް ލުވިސް އެވެ.\nބޮލީވުޑް ޓީވީ ޝޯ ސޮނީ އެންޓަޓެއިމަންޓް ނެޓްވޯކް ޖޯން އެބްރަހަމް ބޮލީވުޑް ފިލްމު


ހިންމަފުށީގެ ވޯޓު ފޮށި ކުރިން ގުނުނީ އޮޅުމަކުން: ޕީޕީއެމް – Dhen.mv\nހިންމަފުށީގެ ވޯޓު ފޮށި ކުރިން ގުނުނީ އޮޅުމަކުން: ޕީޕީއެމް\nFebruary 7, 2020 - 9:40 pm\nމިއަދު ކުރިއަށްދިޔަ އިދިކޮޅު ޕީޕީއެމް ޕްރައިމަރީގެ ވޯޓު ފޮށިތައް ގުނަން ހަމަޖެހިފައިވާ ގަޑި ޖެހުމުގެ ކުރިން، ކ. ހިންމަފުށީގައި ބެހެއްޓި ވޯޓު ފޮށި ގުނައި ވަގުތީ ނަތީޖާ އިއުލާންކުރެވުނީ އޮޅުމަކުން ކަމަށް އެ ޕާޓީން ބުނެފިއެވެ.\nކުރިން ހަމަޖެހިފައި އޮތް ގޮތުން ޕީޕީއެމްގެ ވޯޓުލުން ކުރިއަށް ގެންދިޔުމަށް ނިންމާފައިވަނީ މިރޭ 6:00 އާއި ހަމައަށެވެ. ނަމަވެސް ފަހުން ވަނީ އެ ވަގުތު މިރޭ 8:00 އާއި ހަމައަށް އިތުރުކޮށްފައެވެ. އަދި ވޯޓު ގުނަން ފަށަން ހަމަޖައްސާފައި އޮތީ މިރޭ 9:00 ގައެވެ.\nނަމަވެސް ހިންމަފުށީގައި ބެހެއްޓި ވޯޓު ފޮށި ގުނައި މިހާރު ވަނީ ނަތީޖާ ވެސް އިއުލާންކޮށްފައެވެ. އެ ނަތީޖާ ދައްކާގޮތުން ފެނަކަ ކޯޕަރޭޝަންގެ ކުރީގެ މެނޭޖިން ޑިރެކްޓަރު މުހައްމަދު ނިމާލަށް ލިބިފައިވަނީ 84 ވޯޓެވެ. އޭނާއާ ވާދަކުރި އިބްރާހިމް ރައޫފަށް ލިބިފައި ވަނީ 17 ވޯޓެވެ.\nމިކަމާ ގުޅޭގޮތުން ޕީޕީއެމްގެ ތަރުޖަމާނު ހީނާ ވަލީދު ވިދާޅުވީ ހިންމަފުށީގެ ވޯޓު ފޮށި ކުރިން ގުނާފައި ވަނީ އޮޅުމަކުން ކަމަށް ވެދާނެ ކަމަށެވެ. އަދި ވޯޓު ފޮށި ގުނަން ކަނޑައަޅާފައިވާ ގަޑިއަކީ މިރޭ 9:00 ކަމަށް އޭނާ ވިދާޅުވިއެވެ.\nޕީޕީއެމް ޕްރައިމަރީގެ ވޯޓުލުން މިހާރު ނިމިފައިވާއިރު، މިހާރު ކުރިއަށް ދަނީ ވޯޓު ގުނުމުގެ މަސައްކަތެވެ.


އައިޝާ 21 – Esfiya\nހިތާމަ ދީނީ ލޯބި March 23, 2017\n” ކޮބާ ދަރިފުޅު ވަކި ގޮތެއް ނިންމައިފިންތަ” ހާރޫނު ސުވާލުކޮށްލިއެވެ. އެވަގުތު އައިޝާގެ ދެލޯ ހަނިވެގެން ދިއުމުން ހީލީކަން ހާރޫނަށް އެނގުނެވެ.\n” ދަރިފުޅު އެއްބަސްތަ” އައިޝާއަށް ބުނަން ނުކެރޭނެކަން އެނގުމުން ހާރޫނު އަހާލިއެވެ. އައިޝާ އިސްޖަހާލަމުން އާއެކޭ ބުނެލިއެވެ.\n“އަލްހަމްދުލިﷲ.. ދެން ލަހެއް ނުވެ ބައްޕަގެ ދެދަރިންގެ ކައިވެނި ކުރެވިދާނެ” ހާރޫނުގެ ޖުމްލައިން އައިޝާ ސުވާލުގެ ނަަޒަރަކުން ހާރޫނަށް ބަލާލިއެވެ. ސައިހަދަން ހުރި ނީމާވެސް ހަމަ އެކަހަކަ ބެލުމަކުން ބަލާލިއެވެ.\n” ނީމާ އަހަރުމެންގެ ފިރިހެން ދަރިފުޅުވެސް ބޮޑުވެއްޖެ..ރިޒްވާން ބޭނުންވަނީ ހުޝާމްގެ ކޮއްކޮ ހިބާ އާއި ކައިވެނި ކުރަން” ހާރޫނުގެ ވާހަކއިން އައިޝާ މޫނުމަތީގެ ކުލައޮއްސިގެން ދިޔައެވެ. ނީމާއަތުގައިވާ ތަށިވެސް ދޫނުވީ ހަމަކިރިޔާއެވެ. ކޮޓަރިން ނިކުތް އީޝަލްވެސް އަށްވެސް ލިބުނީ ކުއްލި ސިހުމެކެވެ.\n” ދޮންތަ ކަންބޮޑުނުވޭ.. ހިބާގެ ކައިވެންޏަށް އެދިގެން އަހަރެން ކައިރިއަށް އައީ ހުދު ހިބާގެ މަންމަ.. އަހަރެން ބައްޕަ ކައިރީ އެވާހަކަ ދެއްކިއިރު އަހަންނަށް ނުވެސް އެނގޭ ހުޝާމްބޭބެ ދޮންތަ ކައިރީ ކައިވެނި ކުރަން އެދުނު ކަމެއްވެސް..” ރިޒްވާން އޮޅުން ފިލުވައިދިނެވެ.\n” ބައްޕަ މިއަދު ދާނަން އެގެއަށް ގޮސް އެމީހުންނަށް މިއުފާވެރި ހަބަރު ހިއްސާކުރާނަން… ” ހާރޫނު އިންތަނުން ތެދުވެގެން ކޮޓަރިއަށް ދިޔައިރުވެސް މޫނުމަތިން ފެންނަނީ އުފާވެރިކަމެކެވެ.\n” ވާއު ރިޒް ދޮންބޭ.. ހުޝާމްބޭބެ އޯ… ” އީޝާލް ހެމުން ބުނެލިގޮތުން އައިޝާއަދި ރިޒްވާންގެ އިތުރުން ނީމާއަށްވެސް ހެވުނެވެ.\n” ނުވާނެ ތިކަމެއް.. ހުޝާމް އެއްފަހަރުވެސް ލޫޝާއާއި ދޭތެރޭ ވިސްނާލިންތަ.. އެފަކީރު ބަލި އެނދުގަ އޮއްވަ ހުޝާމް ތިއުޅެނީ އެގޮތެއް ނެތް އައިޝާއާއި އިންނަންތަ.. ތިކަމެއް ނުވާނެ ދުވަހަކުވެސް” ހަބީބާ ހުޝާމްއާއި ދިމާއަށް އިނގިލި ދިއްކޮލަމުން ބުންޏެވެ. ސާމީ ބޮލުގައި ހިފަހައްޓައިގެން ހުޝާމްގެ އެނދުގައި އިށީނދެގެން އިނެވެ.\n” މަންމާ މީ ލޫޝާވެސް އަދި އަޅުގަނޑުވެސް ބޭނުންވާގޮތް.. އައިޝާއާއި އިނަސް އަޅުގަނޑު ލޫޝާއަށް ގޮތެއް ނުހަދާނަން” ހަބީބާއާއި ހިލާފަށް ހުޝާމް ވާހަކަދެއްކީ މަޑުމައިތިރިކަމާއެކު އަދަބުވެރިކަމާއެކުއެވެ.\n” އަހަރެން ހިތަށް އަރާ އެ އައިޝާ ހުޝާމްއަށް ޖެއްސީ ކޮން ޖާދުލެއްބާއޭ.. ހުޝާމް އެހެންމީހަކާ އިނީމަވެސް އޭނަ ނޫޅުނޭ ހުޝާމް ފަހަތުން ނެއްޓޭކަށެއް.. ގޮތްކުޑަކަމުގެ ހައްދެއްވެސް ނެތެއްނު.. ހިތަށް އަރާ މޫނު ބުރުގާ އަޅައިގެން ފޮރުވިގެން އެއުޅެނީ ކީއްކުރަންބާއޭ.. ލަދުގެ ކަންފުޅެއްވެސް ލިބިފަ ހުރި ކުއްޖެއްނޫން” ހަބީބާގެ ޖުމްލަތައް އިވި ހުޝާމްއަތް ދެއަތް މުށްބާރުކޮށްލެވުނެވެ. ހަބީބާއާއި ދިމާއަށް ހަޅޭލަވައިގަންނަން ބޭނުންވިއެވެ. ނަމަވެސް ކެތްތެރިވިއެވެ. މަންމައަށް ވިތީއެވެ.\n” މަންމާ އައިޝާގެ އެއްވެސް ކުށެއްނެތި ތިގޮތަށް އެއްޗެހި ކިޔުމަކީ އެހާ ރަނގަޅު ކަމެއްނޫން.. އައިޝާއަކީ މަންމަ ތިހީކުރާކަހަލަ ކުއްޖެއްނޫން” ހުޝާމް ދެންވެސް ވާހަކަދެއްކީ މަޑުމައިތިރކޮށެވެ.\n” އެކަމަކުވެސް މި………” ހަބީބާގެ ޖުމްލަ ސާމީ މެދުކަނޑާލިއެވެ.\n” ހުއްޓާލާ ހަބީބާ.. ކޮންމެ ކަމެއް ހަބީބާ ބޭނުންވާ ގޮތަކަށް ނުވާނެ.. ހުޝާމް މިހާރު އެއްފަހަރު ހަބީބާ ބުނިގޮތަށް ކަންތައްކޮށްފި.. މީ ހުޝާމްގެ ދިރިއުޅުން.. އޭނާ ނުބައި ކަމެއް ނުކުރާހާ ހިނދަކު އޭނަގެ ދިރިއުޅުމާ ބެހުމުގެ އެއްވެސް ހައްްގެއް އަހަރުމެންނަކަށް ނޯންނާނެ.. އަހަންނަކީ ހުޝާމްގެ ބައްޕަ.. އަހަރެންވެސް އޭނަ ކުރާކަންތަކާ ނުބެހެން” ރުޅިއައިސްފައި ހުރިވަރުން ސާމީއަށްވެސް ވާހަކަ ދެއްކުނީ ތަންކޮޅެއް ބާރަށެވެ.\n” ސާމީ އަކަށް ނޭނގޭނެ.. އައިޝާއަކީ ރަނގަޅި ކުއްޖެއްނޫން” އަނެއްކާވެސް ހަބީބާ ބުނެލިއެވެ.\n” ކިހިނެއް މަންމައަށް އެނގެނީ.. އައިޝާ ދައްތަ ކުރިކަމެއް ބުނެބާ މަންމަ” މިފަހަރު ވާހަކދެއްކީ ހިބާއެެވެ. ހިބާގެ އަނގައިން ‘އައިޝާ ދައްތަ’ އޭ ބުނުމުން ހަބީބާއަށް ދަތްކުޑިވިކާލެވުނެވެ.\n“ހިބާ މަޑުން ހުރެބަލަ.. ރިޒްވާންއާ ހެދި މޮޔަވެގެން ގޮސް ކޮންމެހެން އައިޝާއަށް ދައްތަ ކިޔާނެކަމެއް ނެތް” އައިސްފައި ހުރި ރުޅިގައި ހަބީބާއަށް ބުނެވުނެވެ.\n” ކޮން ރިޒްވާނެއްތަ” ސާމީ ސުވާލުކޮށްލިއެވެ. ހުޝާމްވެސް އެސުވާލުކޮށްލަން ބޭނުންވެފައި ހުރި ކަހަލައެވެ.\n” ސާމީއަކަށް ނޭނގޭނެ މިގޭގައި ހިނގާ ކަމެއް… އައިޝާގެ ކޮއްކޮ ރިޒްވާން ނުލިބިގެން ސާމީގެ މިއަންހެންދަރި މޮޔަވެގެން އުޅޭކަހަލަ.. ކުރިން ރިޒްވާނަކީ އައިޝާގެ ކޮއްކޮ ކަން އެނގޭނަމަ ހިބާއާއި ކައިވެނިކުރާށޭ ކިޔާފައި އާދޭސް ކުރާކަށް ނުދިޔައީމުސް ރިޒްވާން ކައިރިއަކަށް ” ހަބީބާ ބުނެލި ޖުމްލައިން ސާމީއަށް ވެސް އަދި ހުޝާމްއަށް ލިބުނީ ކުއްލި ސިހުމެކެވެ.\n” ކީކޭ.. ހަމަ އަސްލުވެސްތަ މަންމާ.. މަންމަ ހާދަ ރަނގަޅޭ.. ލަވްޔޫ މަންމާ.. ޔޭ.. ހައީީީ.. ޔުއަރ ދޮންތި އިޒް ގެޓިންގ މެރީޑް ސޫން” ހަބީބާގެ ކޮލަށް ބޮސްދިނުމަށްފަހު ހިބާ ދުވަމުން ދުވަމުން ހައިފާގެ ކޮޓަރިއާއި ދިމާއަށް ދިޔައެވެ.\n” ހަބީބާ ކީއްތިކުރީ.. އެންމެ ފަހަރަކު އަހަރެން ކައިރީ އަހާލިނަމަ..” ސާމީގެ އަޑުގައި ވަނީ ކަންބޮޑުވުމެވެ.\n” ސާމީއަށް ވަގުތެއްވޭތަ ގޭގަ މަޑުކުރަން.. ހިބާގެ ހާލަތު އަހަންނަށް ވުރެ ބޮޑަށް ރަނގަޅަށް އެނގޭނެ މީހަކު ނުހުންނާނެ.. ރޭގަނޑު ހަތަރުދަމު ނުނިދާ އުޅޭނީ ބިރުގަންނަނީ އޭ ކިޔާފަ.. މިހާރު ކިރިޔާވެސް ނިދެނީ އެޑޮކްޓަރ ދިން ބޭސް ކައިގެން.. ދެގަޑިން އެއްގަޑިން ހުންނަނީ ޕެނިކް އެޓޭކް އައިސްފަ.. ވޭތުވެދިޔަ ދެމަސްތެރޭގަ އެތަކެއް ޑޮކްޓަރުންނަކަށް ދެއްކިއްޖެ.. ކޮންމެ ޑޮކްޓަރެއްވެސް ބުނަނީ ހިބާ ހިތްހަމަޖައްސާފަ ބެހެއްޓުމަށް.. ހިބާގެ ިހތްހަމަޖެހުމަކީ ރިޒްވާން…. ސާމީއަކަށް ނޭނގުނަސް ހިބާ މިއަދު އުޅެފި އަމިއްލައަކަށް މަރުވާންވެސް.. ދެން ސާމީ ބުނެބާ ކޮންމަޔަކަށްތަ ކެތްވާނީ ކުރިމަތީގައި އަމިއްލަ ދަރިފުޅު ނިމިގެންދާން” ހަބީބާ ފައްޗަކަށް އަމުނާލިއެވެ.\n“މަންމާ! މަންމައެއްގެ ހައިސިއްޔަތުން ތިކުރަނީކީ ރަނގަޅު ކަމެއް ނޫން.. މަންމައަށް ހީވަނީތަ ރިޒްވާންއާ ކައިވެނިކުރީމަ ހިބާގެ ބަލި ރަނގަޅުވާނޭ.. ބަލިތަކަށް ޝިފާދެއްވަނީ އެއްކައުވަންތަ ﷲ.. އެފަރާތާ ދުރުން އުޅެގެން ކާކަށް ހިތްހަމަޖެހުންލިބޭނީ.. ފަސްވަގުތު ނަމާދުކޮށް ޤުރުއާނުން އެންމެ ދެތިން އަކުރު ކިޔަވާލިޔަސް އެލިބޭ ހިތްހަމަޖެހުމަށް ވުރެ ބޮޑު ހިތްހަމަޖެހުމެއް ކޮބާ.. މާފުކުރޭ މަންމާ އެކަމަކު މަންމައަކީ ރަނގަޅު މަންމައެއް ނަމަ ހިބާއަށް ނަސޭހަތްތެރިވާނީ ނަމާދުކޮށް ދުއާ ކޮށް އަދި ގުރުއާން ކިޔަވަން.. މިކަހަލަ ވަގުތެއްގަ ހިބާގެ ހިތްހަމަޖެހުމަކަށް ވާންވާނީ ރިޒްވާނެއް ނޫން..” ކަންތައްވީ ގޮތުން ހުޝާމްހުރީ ހިސާބަކަށް ރުޅިއައިސްފައެވެ.\n” ދެން ތިބުނަނީ އަހަންނަކީ ވަ…” ހަބީބާގެ ޖުމްލަ މެދު ކަނޑާލީ ކޮޓަރިއަށް ބޯދިއްކޮށްލި މާޝާ ފެނުމުންނެވެ.\n“ހުޝާމްބެ ހޯދަން އައިސް އެބަތިބި” އަދަބުވެރިކަމާއެކު މާޝާބުނެލިއެވެ. ހުޝާމް ކޮންބައެއްތޯ ސުވާލުކުރުމުން މާޝާ ހާރޫނު ކިޔާމީހެކޭ ބުނެލިއެވެ. ހުޝާމް ތެޅިތެޅިއޮތް ހިތަކާއެކު އަވަސް ހިނގުމެއްގައި ކޮޓަރިން ނިކުމެގެން ސިޑިއާ ދިމާއަށް ހިނގައިގަތެވެ. ހަބީބާއާއި ސާމީވެސް އެކަކު އަނެކަކަށް ބަލާލުމަށްފަހު ހުޝާމްގެ ފަހަތުން ހިނގައިގަތެވެ.\nހުޝާމް އާއި ހަބީބާއަދި ސާމީ ފެނުމުން ރިޒްވާނާއި ހާރޫނު އިންތަނުން ތެދުވެ ސަލާމް ގޮވާލިއެވެ. ހުޝާމް އަދި ސާމީ ހާރޫނާއި ރިޒްވާންއާއި ސަލާމް ކުރުމަށްފަހު އިށީނުމަށް އެދުނެވެ. ހާރޫނު އިށީންނަމުން ކައިރީގައި ކޮޅަށް ހުރި ހަބީބާއަށް ހީލިއެވެ. ހަބީބާވެސް ނުގޮތަކަށް ހީލިއެވެ. ހާރޫނު ދިން ހަބަރަކުން ހުޝާމް ހިތުގެ އެންމެ ފުންމިނުން އުފާކުރިއެވެ. ލޫޝާމަތިން ހަދާންވުމާއެކު ހިންދިރުވާލެވުނެވެ. ލޫޝާއަށް މިހަބަރި ދިނުމުން ވާނީ ކިހިނެއް ހެއްޔެވެ.\nސާމީވެސް ބޭނުންވީ ވީހާވެސް އަވަހަކަށް ކައިވެނި ކުރުވާށެވެ. ހަބީބާ ބަހެއް ނުބުނެ ހުރީ ބުނެވޭ އެއްޗަކުން ރިޒްވާންގެ ހިޔާލު ބަދަލުވެދާނެތީއެވެ. ހުޝާމް ބޭނުންވީ ކައިވެނީގެ ކުރިން އާއިލާ މީހުންގެ ހާޒިރުގައި އައިޝާއާއި ވާހަކަދައްކާލާށެވެ. ހާރޫނާއި ރިޒްވާން ދިޔައީ އެކަމަށް އެއްބަސްވެ އެރޭ އެގެއަށް އައުމަށް ދައުވަތު ދީފައެވެ.\nހުޝާމް އައިޝާމެންގެއަށް ދިޔައިރު ހާރޫނާއި ނީމާއަދި އީޝާލްއާއި ރިޒްވާން އިންތިޒާރުގައި ތިއްބެވެ. ހުޝާމް ލޯ ހޯދާލީ އައިޝާއެވެ.\n” އަންނާނަން ދޮން ގޮވައިގެން” އީޝަލްއަށް ހުޝާމްގެ ހިތުގެ ހާލަތު އެނގުނީ ކަންނޭނގެއެވެ.\nކޮޓަރީގައި ބޭރަށް ނިކުންނަން ނުކެރިފައި އައިޝާ ހުއްޓެވެ. ދެއަތް ފިނިކަމުންގޮސް ގަނޑުފެންކޮޅެއް ފަދައެވެ. ހިތް ތެޅެމުންދިޔައީ ބާރުމިނެއްގައެވެ. އީޝަލްއަށް އައިޝާ ކޮޓަރިން ނިކުއްދަވަންވެސް ޖެހުނީ ގަދަކަމުންނެވެ. އެންމެންގެ ކުރިމައްޗަށް ނިކުމެވުމާއެކު އައިޝާ އިސްޖަހާލިއެވެ. އީޝަލް އަތުގައި ހިފައިގެން ނެތްނަމަ ކުރިއަށް އެންމެ ފިޔަވަޅެއްވެސް ނޭޅުނީހެވެ. އީޝަލް ގެންގޮސް އައިޝާ ބޭންދީ ހުޝާމްގެ ކުރިމަތީގައި ހުރި ގޮނޑީގައެވެ.\n” މިކައިވެނި ކުރުމުގެ ކުރިން އައިޝާއަށް އެނގެން ވަރަށް މުހިންމު ކަމެއް އެބައޮތް… ފަހަރެއްގަ އަހަރެން ބުނާ ވާހަކައަކުން މުޅިން ނުބައިކޮށް ހީކުރެވިދާނެ.. އެހެންވީމަ އަހަރެންގެ ވާހަކަ ފުރިހަަމަވަންދެން ވަކި ގޮތެއް ނުނިންމާނެ ކަމަށް ހީކުރަން..” ވާހަކަ ދައްކަމުންދިޔައިރު ހުޝާމް އިނީ ހިސާބަކަށް ކަންބޮޑުވެފައެވެ. ބުނަން އުޅޭ ވާހަކައިން އައިޝާ މިކައިވެނި ނުކޮށް ހުއްޓާލުމަކީވެސް އެކަށީގެންވާ ކަމެކެެވެ.\n” އަހަރެންގެ ފުރަތަމަ އަންހެނުން ލޫޝާއަށް ވަނީ ކެންސަރު ޖެހިފަ.. އެންމެ ފަހު ސްޓޭޖްގަ.. ” ހުޝާމްގެ ޖުމްލައާއި އެކު އެތާ ތިބި އެންމެންނަށް ލިބުނީ ކުއްލި ސިހުމެކެވެ. އައިޝާ ދެލޯ ބޮޑުކޮށްގެން ބަލަން އިނީ ސީދާ ހުޝާމްގެ މޫނަށެވެ. އެމޫނުން އައިޝާއަށް އެތައް އަސަރެއް ފެނިގެން ދިޔައެވެ. ލޫޝާގެ ހާލަތާ މެދު ހުޝާމް ހިތާމަކުރާވަރެެވެ. އައިޝާއާއި ކައިވެނިކުރަން ބޭނުންވާވަރެވެ. ހިތާމައާއި ކަންބޮޑުވުމެވެ.\n” އައިޝާ ހީކޮށްފާނެ ލޫޝާގެ ހާލު ހުރިގޮތުންނޭ އަހަރެން އައިޝާއާއި ކައިވެނިކުރަން ބޭނުންވެގެން މިއުޅެނީ.. އެކަމަކު އެހެނެއްނޫން.. ލުޝާއާއި ކަިއވެނިކުރިހާ ދުވަހެއް ވެއްޖެ އަހަރެން މިކަމާ ވިސްނާތާ.. ލޫޝާ ޤަބޫލުކަން އެނގުނު ދުވަހުން ފެށިގެން އަހަރެން މިހުންނަނީ މިކަން ކުރަން ބޭނުންވެފަ..ލޫޝާ އަމިއްލައަށް އަހަރެން ކައިރީ ބުނީވެސް އައިޝާއާއި ކައިވެނި ކުރަނވީ ނޫންހޭ.” ހުޝާމް އިސްޖަހާލައިގެން ހުރެ ބުންޏެވެ. މަޑު އާހަކާއެކު އައިޝާގެ ލޮލުން ކަރުނަ ފާއްދާލިއެވެ.\n” ލޫޝާއަށް އަހަރެން ހަމްދަރުދީވަން.. މާތްﷲގެ ރަހުމަތްފުޅުން ވަރަށް އަވަހަށް ލޫޝާ ރަނގަޅުވާނެ.. އަހަރެން ހުޝާމްއަށް އިތުބާރުކުރަން.. ހުޝާމް ތިދައްކާ ކޮންމެ ވާހަކައެއްގަވާ ތެދުކަން އަހަރެން ހިތުގެ އަޑިން ޤަބޫލުކުރަން.. އަހަރެން ހުޝާމްއާ ކައިވެނިކުރާނަން” އައިޝާއަށް ބުނެވުނީ އިހްތިޔާރަކާ ނުލައެވެ. އެވަގުތު އެންމެންގެ ނަޒަރު ހުރީ އައިޝާއަށް ހުއްޓިފައެވެ. އައިޝާއަށް ހުޝާމްގެ މޫނުން ނަޒަރުވަކިކޮށްލެވުނީ އީޝަލް ކޮނޑުގައި ހިފާލުމުންނެވެ.\n” ބޭބެމެންގެ އެއްވެސް އިއުތިރާޒެއް ނެތިއްޔާ އަހަރެން ބޭނުމީ މިއަންނަ ހަފްތާގެ ހަމަ މިދުވަހު ކައިވެނިކުރަން.. އަދި ރިޒްވާނާއި ހިބާގެ ކައިވެނިވެސް ހަމައެދުވަހު ކުރަން” ހާރޫނަށް ބަލާލަމުން ހުޝާމް ބުންޏެވެ. އެދުވަހު ހުޝާމް އެގެއިން ދިޔައީ މާދަމާ ރަންކިޔަން ހެކިވެރިން ފޮނުވާނެކަމަށް ބުނެފައެވެ. އަދި ރިޒްވާންވެސް ތައްޔާރީތައް ކުރުމަށް ބުނެފައެވެ. ޖެހިގެން އައި ދުވަހުގައި ރިޒްވާންގެ ފަރާތުން އެގެއަށް ފޮނުވީ ސުކޫލުގެ އެހެން ދެޓީޗަރެކެވެ. ހިބާ އުފަލުން އެއްތާކު ފައިހަރުނުލައެވެ. ކައިވެނި ކުރާ ދުވަސްވެސް އައިސް ޖެހުނީ ހީކުރިވަރަށް ވުރެ އަވަހަށެވެ. ދެއާއިލާއިންވެސް ނިންމީ މާބޮޑަށް ފާހަގަ ނުކޮށް ކޯޓުގައި ކައިވެނ ކުރުމަށެވެ. އަދި ފަހުން ހަމައެކަނި އާއިލާ މީހުން ހިމެނޭ ގޮތަށް ވަލީމާއެއް ތައްޔާރުކުރާށެެވެ. ހަމަޖެހިފައި އޮތް ގަޑިއަށް އައިޝާގޮވައިގެން ދިއުމުގެ ތައްޔާރިތައް ކުރުމުގައި އީޝަލްއާއި ނީމާ އުޅުނެވެ. ރިޒްވާންގެ ގޮވައިގެން ހާރޫނު ތަންކޮޅެއް ކުރިން ގޮސްފިއެވެ. އައިޝާގެ މޫނުގައި އަޅާ ކަޅުކުލައިގެ އެދުވަހަށް ހާއްސަކޮށްފައިވާ ފޮތިގަނޑު ބަލާ އީޝަލް ދިޔައީ ނީމާ ކޮޓަރިއަށެވެ. އެވަގުތު ފޯނެއް އަައުމުން ވާހަކަ ދައްކަން މަޑުކޮށްލިއެވެ. ކުޑަވަގުތުކޮޅެއްގެ ތެރޭގައި އީޝަލްގެ މޫނުން ކަންބޮޑުވުން ފާޅުވެގެން ދިޔައެވެ. ފޯނު ބޭއްވުމަށްފަހު އީޝަލް ލޮލުން އައިސްފައިވާ ކަރުނަތައް ފޮހެލިއެެވެ. އެވަގުތުވީ އީޝަލް ނައިސް ލަސްވެގެން ނީމާއައި ވަގުތަށެވެ. އީޝަލް ލޮލުން ކަރުނަ ފޮހެލިތަން ފެނި ކިހިނެއްވީތޯ ނީމާ ސުވާލުކުރިއެވެ. އީޝަލް ނީމާއަށް ކިޔައިދިނުމުން ނީމާވެސް ހުރީ ކަންބޮޑުވެފައެވެ. އީޝަލް ނީމާއަތަށް މޫނު ފޮތިކޮޅު ދިނުމަށް ފަހު ވަރަށް އަވަހަށް އަންނާނޭކަމަށް ބުނެ ޓެކްސީއަކަށް ގުޅަންފެށިއެވެ. އަދި އީޝަލް ނާންނަނީސް އީޝަލް ކައިރީ އެއްވެސް ވާހަކައެއް ނުދެއްކުމަށް ބުންޏެވެ.\nނީމާ އައިޝާ ގޮވައިގެން ކޯޓުކައިރިއަށް ދިޔައިރުވެސް އީޝަލްގެ ހަބަރެއް ނުވެއެވެ. އެތަކެއްފަހަރު ނީމާ ކައިރިންވެސް އެހިއްޖެއެވެ. ނަމަވެސް ނީމާގެ ފަރާތުންވެސް އެދެވިގެންވާ ޖަވާބެއް ނުލިބުނެވެ. އީޝަލްގެ ފޯނަށް ގުޅުނު އަދަދެއްވެސް ނޭނގުނެވެ. އެންމެފަހުން އައިޝާ ކަންބޮޑުވެގެން އުޅޭ ވާހަކަ ނީމާ މެސެޖް ކޮށްފައި އީޝަލްކައިރީ ބުނުމުން އީޝަލް ކުޑަކަމެއްގައި އުޅޭވާހަކަ ލިޔެ އައިޝާ ފޯނަށް މެސްޖެކޮށްލިއެވެ. އީޝަލްގެ އެފަރުވާކުޑަ ޖަވާބު ފެނި އައިޝާ ދެރަވިއެވެ. އެހެނީ މިހާއްސަ ދުވަހުގައި އައިޝާއާއި އެކު އީޝަލް ހުރުމަކީ އައިޝާ އެންމެ ބޭނުންވާ އެއް ކަންތަކެވެ.\nއިރުކޮޅަކުން އައިސް ކޯޓުކައިރިއަށް ދެކާރު އައިސް މަޑުކޮށްލިއެވެ. ފުރަތަމަ ކާރުން ފޭބީ ސާމީ އާއި ހަބީބާގެ އިތުރުން ހައިފާ އާއި ހިބާއެވެ. ހިބާގެ ލައިގެން ހުރި ހެދުމުން ގައިގެ ބޮޑުބައެއް ފާޅުވާން ހުރުމުން އެކަމާ ރިޒްވާން ހިތްހަމަނުޖެހުނެއްކަމަކު އެއްޗެއް ނުބުނެއެވެ. ކެތްތެރިވީ މިއަދުމީ އެކަހަލަ ހެދުމެއް ލެވޭނޭ އެންމެ ފަހު ދުވަސްކަމަށްވީމައެވެ. ދެވަނަ ކާރުން ފޭބީ ހަބްޝާއާއި ހާމިދެވެ. ހަބްޝާ ނަޒަރު އެންމެ ފުރަތަމަވެސް ހުއްޓުނީ އައިޝާއަށެވެ. ދެވަނަ ސިކުންތުގައި އެހެން ދިމާއަކަށް މޫނު އަނބުރާލުމުން ހިތްހަމަނުޖެހިފައި ހުރިވަރު އައިޝާއަށް ނަގައިގަނެވުނެވެ. ހަބްޝާމެން ފޭބި ކާރުން ދެން ފޭބީ ހުޝާމްއެވެ. ހުޝާމް ފޭބުމަށް ފަހު އެތެރެއަށް އަތްދިއްކޮލުމުން ހުޝާމް އަތުގައި ހިފާފައި ފޭބީ ލޫޝާއެވެ.\nV v v v rythi vaahaka eh miaky…comment nukuri kamuga viyas hurihaa part thakeh kiyan.\njazakallah khair jeen.. keep reading 🙂\nMe first dho . Vrh reethi maasha Allah\nguess first is jeen..hehe..jazakallah khair Ell 🙂\nMasha Allah its going amazing till now\nin sha allah it will be amazing lillyyy.. 🙂 jazakallah khair 🙂\nVvvv reethi vaahaka\njazakallah khair kiya 🙂\njazakallah khair Ais 🙂\nV.v.v. reethi mashallah ..\njazakallah khair Cute 🙂\nMaasha allah. Vara salhi .abadhuves inthizaru kurevey story eh\nalhamdulillah!! jazakallah khair Vaahaka foshi 🙂\njazakallah khair razeena 🙂\nWow. V reeti. Anekka eeshal mi dhiyaee konthaakah baa. I thought looshaa maruvy kmah. Ekm looshaa ves aissi dho\nsame.. even i thought loosha maruvi kamah\nEashal dhiyathaneh in sha allah engeyne next part ga.. Loosha adhi dhuniyeyga eba ulhey.. hehe.. jazakallah khair Ashoo 🙂\nMa Sha Allah v reethi..keep it up☺\njazakallah khair Ammaar 🙂\nV reethi masha allaah….heevany eeshal mom ah knmes kameh v hen\nmay be dhw.. hehe.. jazakallah khair Shai 🙂\nHaadha kurey. Eyoh kiyaa hithun indha. V. Salhi. Keep it up.\njazakallah khair hmmm 🙂\nReehche noon .foohi\nehenvyru nukiya.. ? shaa ekani thihen bunaanee..\nits okk.. adhi kuriah oi bai thah kiyaaleema reethi vedhaane.. keep reading shaa..\njazakallah khair !!!!!!!!\nV reethi mibaives… Alhe Eashal ah dhera gotheh nuhadhahchey… V keiytherikan kudavejje 22 vana bai kiyaalan… Kon irakun 22 vana bai kiyaalan libeyny??\nMaasha allah v nyc.thi nimmaaly emme reethi bain.waitin\nV reethi v ibraitheri vaahakaeh keep it up … when is next part\nWaaauuuu… ❤❤ Amazing\nwhen is next part hayyu???????????\nthis story is very nice ???\nV v v v salhi\nwhen is next part?? varah reethi mi part vx\nNan nujaha maa fonivane kamei ???\nMaasha allah.. v v rythi. . Anei bai kiyaa hithun kehvanyky nunn…. ???\nvrh reethi mibaivx, MaShaAllah. waiting fr the next part\nvarah reethi, MashaAllah! ???\nވީރާނާ (2 ވަނަ ބައި)\nރަނާ (ދެވަނަ ބައި)\nލޯބި October 19, 2014\nހިތާމަ ކުރުވާހަކަ June 8, 2018


ނުރުހުމުން. | Esfiya - Dhivehi Vaahaka Site\nހެނދުނުއްސުރެ އަހަރެން އުޅެމުން ދިޔައީ ޖެހިގެން އޮތްދުވަހު އޮތް ހިސާބުގެ ފުރަތަ ކަރުދާހުގެ އިމްތިޚާނަށެވެ. އެހެން ނަމަވެސް ރޭގައި ޝާޔާއާއި ދެކެވުނު ވާހަކައާއި މިއަދު ކަންވެދާނެ ގޮތެއް އަހަރެންގެ ސިކުނޑިން ފިލައިގެން ދާގޮތެއް ނުވިއެވ ފިލާވަޅުތައް ހަދަން އިންނަމަވެސް ޝާޔާ ގުޅާނެ އިރެއްގެ އިންތިޒާރުގައި ވަގުތުތައް ގުނެމުން ދިޔައެވެ. ވާނީ ކިހިނެއް ބާއެވެ؟ އަހަރެންގެ ހިތް ނުތަނަވަސް ވަނީ ކީއްވެ ބާއެވެ؟ މިއަދަކީ އަނެއްކާ އަހަރެންނާއި ޝާޔާގެ ލޯބީގެ ފަހު ދުވަސް ބާއެވެ؟ މިކަހަލަ އެތައް ސުވާލެއް އަހަރެން ގެ އަމިއްލަ ނަފުސާއި ކުރަމުން ދިޔައީމެވެ. އެހެންނަމަވެސް ޖަވާބެއް ނުލިބެއެވެ.\nއަސުރު ނަމާދަށްފަހު އަނެއްކާވެސް އަހަރެން ފިލާވަޅުތައް ހެދުމަށް އިށީނީމެވެ. ޝާޔާގެ ފޯނުގެ އިންތިޒާރަށް ނިމުމެއް ނާދެއެވެ. މިއަދު ޝާޔާގެ ބައްޕަ ޝާޔާ އާއި އަހަރެންގެ ގުޅުމާއި މެދު ގޮތެއް އިއްވާ ހުކުމެއް އިއްވާނެ ކަން އަހަރެންނަށް އެނގެއެވެ. ރަނގަޅު ގޮތެއް ވުމަށް އެދި އަހަރެންގެ ހިތާއި ހިތުން ދުޢާ ކުރަމުން ދިޔައީމެވެ.\n“ރަޔާން، ހާދަ ހާސްވެފަ ތި އިންނަނީ. އަނެއްކާ މާދަމާގެ އިމްތިޚާނާ މެދު ކަންބޮޑު ވަނީތަ؟” އަހަރެން ފިލާވަޅު ހެދުން ހުއްޓާލުމަށްފަހު އެއްވެސް މަޤުޞަދެއްނެތި މޭޒުމަތީގައި އޮތް ގަނޑުގައި ގަލަމުން ކުރަހާލަ ކުރަހާލާ އިންތަން ފެނިފައި މޫސަ އައިސް ސުވާލު ކޮށްލިއެވެ.\nނޫނެކޭ ބުނުމުގެ ގޮތުން އަހަރެން ބޯ ހޫރާލީމެވެ.\n“އެކަމު ހީވަނީ ކަމަކާ ވަރަށް ހާސްވެފަ އިންހެން. އެނޫނީއްޔާ ތިއީ ރަޔާން އިންނަ ގޮތެއް ނޫން ވިއްޔަ” އަހަރެން އެހެން އިނުމުން މޫސަ ކަންބޮޑު ވިއެވެ.\n“އާން” އަހަރެން ބޮޖަހާލަމުން ވަރަށް ކުރުކޮށް ޖަވާބު ދިނުމަށް ފަހު ފުން ނޭވާއެއް ލީމެވެ.\n“ކިހިނެއްވީތަ؟ ބުނެލައިގެން އުޅުބަލަ! އޭރުންނެއްނުން ޚިޔާލެއް އަދި އެހީތެރިކަމެއްވެސް ދެވޭނީ” މޫސަ އަހަރެންގެ ކޮނޑުގައި އަތްޖައްސާލާފައި ބުންޏެވެ.\n“ފަހުން ދޯ” އަހަރެން އެއްވެސް އުފާވެރިކަމެއްނެތް ހިނިތުން ވުމެއް މޫސަ އަށް ދެމުން ބުނީމެވެ.\n“އޯކޭ” މޫސަ އެހެން ބުނުމަށް ފަހު އަހަރެންގެ ކޮނޑުގައި ޖަހާލާފައި ހިނގައިގަތެވެ.\nއަހަރެންނަށް އިރު އިރު ކޮޅާއި ފާރުގައި ބަހައްޓާފައިވާ ގަޑިއަށް ބަލާލެވެއެވެ. އަދި ހަމައެއާއި އެކު މޭޒުމަތީގައިވާ ފޯނަށްވެސް ބަލާލެވެއެވެ.\n“ފޯނު އަނެއްކާ މިހުރީ ހަލާކުވެފަތަ؟” ފޯނުގެ ރިންގު ނުވެ ގިނައިރު ވާތީ އަހަރެންގެ އަމިއްލަ ނަފުސާއި ސުވާލުކޮށްލީމެވެ. އަދި ފޯނުގެ ރިސީވަރ ނަގާ ކަންފަތުގައި ޖައްސާލީމެވެ.\n“އުހު… އެއްވެސް މައްސަލަ އެއް ނެއް” އަހަރެން ފޯނުގެ ރިސީވަރ ބާއްވާލަމުން އަމިއްލަ ނަފުސަށް ޖަވާބު ދިނީމެވެ.\nފޯނުގެ ރިންގު ވާން ފެށުމާއި އެކު އަހަރެންގެ ހިތްބާރަށް ތެޅެން ފެށިއެވެ.\n“ހަ….ލޯ” ދެފަހަރަކު ރިންގުވާންދެން ފޯނާއި ދިމާއަށް ބަލަން އިނުމަށްފަހު ފޯނުގެ ރިސީވާ ނަގާ ކަންފަތުގައި ޖައްސާލަމުން ހިން ދިރުވާލާފައި ގޮވާލީމެވެ.\n“ހަލޯ ރަޔާން” އަހަރެންގެ ކަންފަތުގައި ޝާޔާގެ އަޑު ޖެހުމާއި އެކު ގައިން ހީބިހި ނަގައިގެން ދިޔައެވެ. ކުރަމުން އައި އިންތިޒާރަށް ނިމުމެއް އައެވެ. އަދި ޝާޔާގެ ބައްޕަގެ ބަހަކީ ކޮބައިތޯ ބެލުމަށް ކެތްތެރިކަން ކޮޅުން ލިއެވެ.\n“ޝާޔާ…ބައްޕަ އައިސްފިތަ” އަހަރެން ކެއްމަދުވެފައި އެހީމެވެ.\n“އާން” ޝާޔާގެ ޖަވާބު ވަރަށް ކުރެވެ. އަދި އަޑުގައި ވަނީ ހާސްކަމެވެ.\n“ބައްޕަ ކީކޭ ބުނީ؟” އަހަރެންގެ ހިތް އަވަސް ވިއެވެ.\n“ބައްޕަ ވަރަށް އެއްޗެހި ގޮވި، އަހަރެންގެ އިސްތަށިގަނޑުގަ ހިފާފަ އެނދުމައްޗަށް ވައްޓާލި” ޝާޔާގެ އަޑުގައިވަނީ ހިތާމަޔާއި ހިތްދަތި ކަމެވެ. ޝާޔާގެ އަޑު އެހުން އަހަރެންނަށް ވީ ވޭނަކަށެވެ.\n“ދެން ކީކޭ ބުނީ؟” އަހަރެން ސުވާލަކަށް ފަހު ސުވާލެއް އަހަމުން ދިޔައީމެވެ.\n“ބުނީ ރަޔާން ވެއްޖިއްޔާ ރަޔާއޭ، އަހަރެމެން ވެއްޖިއްޔާ އަހަރުމެންނޭ، ބައްޕައާއި މަންމަ އާއި އެކު އުޅެން ބޭނުމީޔާ ހަމަ މިހާރުން ފެށިގެން ރަޔާން އާއި ވަކިވާށޭ” ޝާޔާ އެހެން ބުނުމުން އަހަރެންގެ އުއްމީދުތައް ގެއްލެން އުޅޭކަމުގެ އިޙްސާސް ކުރެވެން ފެށިއެވެ.\n“ދެން، ޝާޔާ ކިހިނެއް ހަދާނީ؟” ޝާޔާގެ ނިންމުމަކީ ކޮބައިކަން ހޯދުމަށް އަހަރެން ސުވާލު ކުރިއިރު އަހަރެންގެ ލޮލުން ކަރުނަ ފޭދިގެން ދިޔައެވެ.\n“ރަޔާން……” ޝާޔާ ގިސްލަމުން އަހަރެންނަށް ގޮވާލިއެވެ.\n“ޝާޔާ….ބުނެބަލަ” އަހަރެންގެ އަޑުގައިވެސް ވީ ރުއިމާއި ހިތާމައެވެ.\n“ރަޔާން…އަހަރެން މައާފު ކުރޭ! އަހަރެންނަށް ދެން ރަޔާން އާއި އެކުގައި ނޫޅެވޭނެ.” ޝާޔާ ރޮމުން އެހެން ބުންޏެވެ.\nބުނާނެ އެއްޗެއް ނޭންގިފައި އަހަރެން ހުއްޓުން އެރިއެވެ. ކޮޓަރިތެރޭގައިވާ ހުރިހާއެއްޗެއް އަހަރެންގެ ވަށައިގެން އެނބުރެން ފެށިކަހަލައެވެ.\n“ރަޔާން…..އަޅެ ޕްލީޒް ވާހަކަ ދައްބަލަ…. އަހަރެންނަށް މައާފުކުރޭ. އަހަރެން ރަޔާންދެކެ ލޯބި ނުވަނީކީ ނޫން” ޝާޔާ ރޮމުން ދިޔައެވެ. ވާހަކަ ދައްކާނެހާ ހިތްވަރެއް އަހަރެން ނަކަށް ނުލިބުނެވެ.\n“ރަޔާން. ރޮނީތަ؟ އަޅެ ޕްލީސް..ވާހަކަ ދައްކަބަލަ” ޝާޔާ ރޮމުން އާދޭސް ކުރަމުން ދިޔައެވެ.\n“ޝާޔާ ދެން އަހަރެންނަށް ނުގުޅާ! އަހަރެން މި އެކަނިވެރިކަމުގައި ނެތިފަނާވެ ގޮސްފާނަން” ލޮލުން ފައިބަމުންދިޔަ ކަރުނަތައް ފޮހެލަމުން ގިސްލަމުން އަހަރެން ބުނީމެވެ.\n“ނޫން… ޕްލީސް ރަޔާން…” އަހަރެން އެހެން ބުނުމާއިއެކު ޝާޔާ ބާރަށް ރޯންފެށިއެވެ.\nއެއަޑު އެހުމަށް ކެތްނުވުމާއިއެކު އަހަރެން ފޯނު ބޭއްވީމެވެ. އަދި އެއްވެސް އިހްތިޔާރަކާއި ނުލާ ގިސްލާ ބާރަށް ރޯން ފެށުނެވެ.\nވެތުވެ ދިޔަ އަހަރުތަކުގައި އަހަރެން ކުރަމުން އައި ފޮނި އުއްމީދުތައް ފެނަށްވީއެވެ. އަހަރެން އެމީހެއްގެ ލޯތްބަށްޓަކައި ޤުރުބާން ވަމުންދިޔަ ޝާޔާ އަހަރެން ދޫކޮށްލީ އަހަރެންގެ އެއްވެސް ކުށެއް ނެތިއެވެ. ޝާޔާގެ މައިންބަފައިން އަހަރެންނާއި ނުރުހުނީ ކީއްވެ ހެއްޔެވެ؟ އަހަރެންގެ ކިބައިން އެމީހުނަށް ފެނުނީ ކޮން ކުށެއްހެއްޔެވެ؟ ކޮން ގޯސް ސިފައެއް ހެއްޔެވެ؟ ޝާޔާގެ މަންމައާއި ބައްޕަ ހަމަ އެކަނި ބެނުންވީ އަހަރެންނަށް ވުރެ ތަނަވަސް މާލޭގައި ގެދޮރު ހުރި މޮޅު މީހަކާއި ޝާޔާ ކައިވެނި ކުރުމަށެވެ. އެކަމުން ޝާޔާ އަށް އުފަލެއް ލިބޭނެ ހެއްޔެވެ؟ އެއްވެސް ކުށަކާއި ނުލާ އަހަރެންނާއި ޝާޔާގެ ހިތް ކުދިކުދި ކޮށްލަން އެމީހުނަށް ކެރުނީ އެމީހުނަކީ މީހުނާއި މެދު ހަމްދަރުދީއެއް ނެތްބަޔަކީ ހެއްޔެވެ؟\nމޭޒުމަތީގައި ބޯއަޅައިގެން އޮވެ ރޮމުން ދިޔައިރު އަހަރެންގެ ހިތައް އެތައް ސުވާލުތަކެއް އަރާ ފައިބަމުން ދިޔައެވެ. އަހަރެންގެ އަމިއްލަ ނަފުސާއި ސުވާލުކުރަމުން ޝަކުވާ ކުރެވެމުން ދިޔައެވެ.\nvaahaka thankolheh kuru\nvaahaka vvv.salhi….but thankolheh kuree\nmashakan mi vaahaka akan nuve,, bt vaahaka liyevey varan ibaaraikurun salhi\nKuru vahakayakahvureve kuru , but nice\nThankolheh kury.. nimun ves kada\nSifakurumuge bai varah kamudhiya. . . You’re doingagreat job ! !\nNimmun kada..bt haadhisaa v salhi\nyup so short\nsalhi.. bt thankolhehh kuru..\nNice…but kudakoh kuru\nDhen sAlhi too short ekam\nVarah salhi mi site ge vaahaka thah\nSalhi. But nimun kada\nour doingagud job.. gud luck..\nehaa eh noon dhen ok ekam.\nvvv. reethi ekamu maakuru\nVarah salhikoh sifakohfa hury ekamu too short\ndhen reechehves noon ehaa kuruveema.\nnice happy endingeh genesdin nama v rangalhuvees\nReethi vaahaka ehh\nvrh kuru…ekamaku salhi..\nއިންތިހާއަށް އާދޭސް 19…


Rinbidhoon masverikan aa jeelakah!\nސުކޫލް ހޮލިޑޭ ޕްރޮގްރާމް ގޮތުގައި ހިންގާ ހާއްސަ ޕްރޮގްރާމެއް ރިނބުދޫން ވަނީ ފަށާފައި\nސްކޫލް ޗުއްޓީއަކީ ކުދިންނަށް އަބަދުވެސް ވަރަށް ތަފާތު އާ ކަންކަން ތަޖުރިބާ ކުރުމަށް ލިބޭ ފުރުސަތެކެވެ. އެހެން އަހަރުތަކާއި ހިލާފަށް މި އަހަރު ބޮޑު ޗުއްޓީއާއި ދިމާކޮށް ރާއްޖެއިން ބޭރަށް ދެވޭނެ މަގެއް ނެތެވެ. ގިނަ ކުދިން މި އަހަރުގެ ޗުއްޓީ ހޭދަ ކުރަނީ ރާއްޖޭގަ އެވެ. ރަނގަޅަށް ރާވާލައިގެން ބޭނުން ހިފައިފިއްޔާ މިއީ ކުދިން ދިވެހިވަންތަކަމާއި ރާއްޖޭގެ ގުދުރަތީ މުއްސަންދި ކަމަށް ލޯ ހުޅުވައި ދެވޭނެ ރަނގަޅު ފުރުސަތަކަށް ވާނެ އެވެ.\nފަހަކަށް އައިސް ޗުުއްޓީގައި ކުދިންނަށް އެކި ކަހަލަ ހޮލިޑޭ ޕްރޮގްރާމްތައް ރާވަ އެވެ. އާޓްކްރާފްޓާއި ކޯޑިން ފަދަ ޕްރޮގްރާމްތަކަކީ ޗުއްޓީގައި ކުދިން ބައިވެރިވާ އިންތިޒާރު ވެސް ކުރާ ޕްރޮގްރާމްތަކެކެވެ.\nދ. ރިނބުދޫ ކައުންސިލުން ވެސް ވަނީ އެފަދަ ޕްރޮގްރާމެއް ތައާރަފުކޮށްފަ އެވެ. އެއީ ކުޑަކުދިންނަށް އަމާޒުކޮށް ހިންގާ މަސްވެރިކަން ދަސްކޮށްދޭ ހާއްސާ ހޮލިޑޭ ޕްރޮގްރާމެކެވެ. ކައުންސިލް އިސްވެ އުފެއްދި ޕްރޮގްރާމަކަށް ވިޔަސް މި ޕްރޮގްރާމްގެ އަމަލީ ގޮތުން ހިންގުމުގައި ހަރަކާތްތެރިވާނީ ރިނބުދޫ ޒުވާނުންގެ ޖަމިއްޔާ އާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީ އެވެ.\nދިވެހިންގެ ލޭނާރު، މަސްވެރި ކަމަކީ ހުރިހާ ދަރިންނަށް ކިޔައިދީ ދަސްކޮށް ދޭންޖެހޭ ސަޅި ކަމެކެވެ. ދިވެހި ޝަރަފާއި ފަހުރެއް ކަަމަށްވާ ދޮށީގެ މަސްވެރިކަން ކިޔައި ދޭން ޖެހެ އެވެ.\nބޮޑު ޗުއްޓީގައި ތަފާތު ކަންކަން ކުދިންނަށް ދަސްވާނެ ފުރުސަތު ހޯދައިދޭން ޖެހޭ\nރިނބުދޫ ކައުންސިލުން ކުދީންނަށް ހޯދައި ދިނީ އެ ފުރުސަތެވެ. ކައުންސިލްގެ ރައީސް ހާތިމް އިބްރާހިމް ވިދާޅުވި ގޮތުގައި ރިނބުދޫގެ އާޓް މިއުރަލްތައް ބަލައިލުމަށް ވަރަށް ގިނަ މީހުން އެ ރަަށަށް ދެއެވެ. އެގޮތަށް ޒިޔާރަތްކުރާ މީހުންގެ ކުދިންނާއި އެ ރަށުގެ ކުދިންނަށް ޗުއްޓީގައި މަސްވެރިކަމާއި ގުޅޭ މައުލޫމާތު ދީ މަސްވެރިކަން ދަސްކޮށްދިނުމަށް ޕްރޮގްރާމެއް އެކުލަވާލާފައި ވެއެވެ.\n"ބޮޑު ޗުއްޓީގައި ރިނބުދޫއަށް ޒިޔާރަތް ކުރުމަށް ގަސްދުކުރާ މީހުންނަށް އެމީހުންގެ ކުދިންނަށް އިތުރު ހަރަކާތެއް ގޮތުގައި މީގައި ބައިވެރިވުމުގެ ފުރުސަތު އޮންނާނެ." އޭނާ ވިދާޅުވި އެވެ.\nދ. ރިނބުދޫން ފެށީ މަސްވެރިކަން ދަސްކޮށްދޭ ޕްރޮގްރާމެއް\nހާތިމް ވިދާޅުވި ގޮތުގައި މަސްވެރި ކަމުގެ ޕްރޮގްރާމް ކުރިޔަށް ދާނީ ކުރިއަށް އޮތް ހައެއްކަ ދުވަހު އެވެ. ކޮންމެ ދުވަހަކު ހެނދުނު ދަންފަޅިއަކާއި ހަވީރު ދަންފަޅިއަކަށް ބަހާލައިގެނެވެ.\n"ކުދިންނަށް ދަސްކޮށް ދޭނީ ކަންވާރަށް ބުޅި ލެއްވުމާއި، ވަދު އެޅުމާއި، މަސްވެރިކަމުގެ އާލަތްތަކުގެ ބޭނުމާއި އެއަށް ކިޔާ ނަންތައް."\nއޭނާ ވިދާޅުވި ގޮތުގައި ގަސްދަކީ އެ ރަށަށް ޒިޔާރަތް ކުރާ މީހުންނަށް ހާއްސަ ޕެކޭޖްތައް އެކުލަވާލާއިރު މަސްވެރި ކަމުގެ ޕްރޮގްރާމެއް ވެސް ހިމެނުމެވެ. ކުދިންނަށް މަސްވެރިކަމުގެ ޕްރޮހްރާމް ހިންގަނީ ރަށުގެ ކެޔޮޅުންނާއި ގުޅިގެނެވެ.\n"ހުކުރު ދުވަހު މި ޕްރޮގްރާމް މި ފަށައިގަތީ. ކުދިންގެ މޫނުމަތިން މަތިން ފެނުނީ ހިނިތުންވުމާއި އުފާވެރިކަން."\nއެއް ޖީލުން އަނެއް ޖީލަށް މިފަދަ އެކި އެކި ހުނަރު ދަސްކޮށްދިނުން މުހިންމެވެ.\nމަސްވެރިން ތިމާވެށި ރިނބުދޫ


SunOnline: Turkey ah ai binhelumugai maruvi meehun ge adhadhu 24 ah araifi\nތުރުކީއަށް އައި ބިންހެލުމުގައި މަރުވި މީހުންގެ އަދަދު 24 އަށް އަރައިފި\nމުހައްމަދު ޖަވާދު ޔޫސުފު 31 Oct 2020, 09:54\nބިންހެލުމުގައި އިޒްމީރުގެ އިމާރާތްތަށް ވެއްޓިފައި\nއިޒްމީރު (އޮކްޓޯބަރު 31) : ތުރުކީ ހުޅަނގު އައްސޭރީގައިވާ އެޖިއަން ކަނޑަށް ރެކްޓާ މިންގަނޑުން 6.6ގެ ބާރުމިނުގައި އިއްޔެ ހަވީރު އައި ބިންހެލުމުގައި މަރުވި މީހުންގެ 24 އަށް އަރައިފި އެވެ.\nތުރިކީގެ އިމާޖެންސީއާއި ޑިޒާސްޓާރ އާ ބެހޭ އިދާރާއިން ބުނީ އެ ބިންހެލުމުގެ ގެއްލުން ލިބިފައިވަނީ އޭޖިޔަން ކަނޑުގެ އައްސޭރީގައިވާ އިޒްމީރު ސިޓީއަށެވެ. އިޒްމީރު ސިޓީގެ 20 އިމާރާތެއް އެއްކޮށް ބިމާހަވެ އެތައް ސަތޭކަ އިމާރާތެއްގައި ރެނދުއަޅާފައިވާ ކަމަށާއި ވެއްޓިފައިވާ އިމާރާތްތަކުގެ ދަށުން މިހާތަނަށް 100 އަށްވުރެ ގިނަ މީހުން ސަލާމަތްކޮށްފައިވާ ކަމުގައެވެ. އެ ހާދިސާގައި 800 އަށްވުރެ ގިނަމީހުން ޒަޚަމްވެފައިވާއިރު ވެއްޓިފައިވާ އިމާރާތްތަކުގެ ދަށުގައި އެތައްް ސަތޭކަ ބަޔަކު ތާށިވެފައިވާ ކަމުގެ ބިރުވަނީ ހީވެފަ އެވެ.\nއިޒްމީރަށް ސުނާމީ އަރަނީ މީހުން ސަލާމްތްކުރުމަށް މަސައްކަތްކުރާ ފަންނީ ގުރޫފްތަކުން ގެންދަނީ ވެއްޓިފައިވާ އިމާރާތްތަކުގެ ދަށުގައިވާ ކަމަށް ބެލެވޭ މީހުން ހޯދައި އެމީހުން ނެގުމަށް ކަމާބެހޭ އާލާތްތަށް ބޭނުންކޮށްގެން ބުރަ މަސައްކަތްތަކެއް ކުރަމުންނެވެ. އަދި އެ ބިންހެލުމާއެކު އިޒްމީރަށްވަނީ ސުނާމީ ބޮޑުރާޅެއްވެސް އަރާފަ އެވެ. ބިންހެލުމުގެ އަސަރު އޭޖިޔަން ކަނޑުގެ އަނެއްފަޅީގައިވާ ގްރީސްގެ ވެރިރަށް އެތެންސަށާއި އެނޫންވެސް ބައެއް ތަންތަނަށް ކޮށްފައިވެ އެވެ. ބިންހެލުމާއެކު އޭޖިޔަން ކަނޑުގައިވާ ގްރީސްގެ ރަށްތަކަށް ސުނާމީގެ އިންޒާރު ދިނެވެ. ނަމަވެސް ސުނާމީ ގޮތަށް ބޮޑުރާޅެއް އިޒްމީރު ފިޔަވައިއ އެހެންތަނަކަށް އަރާފައެއް ނުވެ އެވެ.\nގްރީސްގެ މައި ބަނދަރު ކައިރި އަށާއި ބައެއް އެހެން ހިސާބުތަކަށް އާދައިގެ ރާޅުއަރައި މަގުތަކުގައި ލޮނުގަނޑު ބޮޑުވި އެވެ. ނަމަވެސް ސުނާމީ ފެންވަރުގައެއް ނޫނެވެ. ބިންހެލުންއައިކަމަށް ތުރުކީގެ ސައިސްމޮލޮޖިކަލް ސެންޓަރުން ބުނަނީ އެޖިއަން ކަނޑުގެ 16.5 ކިލޯމީޓަރު އަޑިއަށެވެ. ތުރުކީގައި ތިންވަނައަށް އެންމެ ބޮޑު ސިޓީއަކީ އިޒްމީރެވެ. އެސިޓީގައި 4.5 މިލިޔަން މީހުންގެ އާބާދީއެއް އޮވެއެވެ.\nބިންހެލުމުގެ ކުރިން އިޒްމީރު ސިޓީ\nތުރުކީގެ ރައީސް ރަޖަބް ތައްޔިބު އެރުދުޣާންވަނީ ބިންހެލުމުގެ ސަބަބުން ގެއްލުންލިބުނު ފަރާތްތަކަށް އެހީތެރިވުމަށް އެގައުމުގައިވާ ހުރިހާ ވަސީލަތްތަކަކާއެކު ސަރުކާރުގެ އިދާރާތަކާއި ވުޒާރާތަކުން ހަރަކާތްތެރިވާން ފަށާފައި ކަމަށް ވިދާޅުވެ ކެތްތެރިވުމަށް ރައްޔިތުންނަށް އިމްތިމާސް ކުރައްވާފައެވެ. އިޒްމީރާ ކައިރި ޕްރޮވިންސްތައް ކަމުގައިވާ އުޝާކް، ޑެނިޒްލީ، މަނީސާ، ބެލިކަސީރް، އަދި މުގްލާއަށް ވެސް ވަނީ ބިންހެލުމުގެ ސަބަބުން ބައެއް ގެއްލުންތަށް ލިބިފައެވެ.\nތުރުކީއަކީ ވަރަށް ގިނައިން ބިންހެލުން އަންނަ ގައުމެކެވެ. ފަހަކަށް އައިސް އެންމެ ގިނަ ބަޔަކު މަރުވި ބިންހެލުމެއް ތުރުކީއަށް އައީ 1999 ވަނައަހަރުގަ އެވެ. އެ އަހަރު އިޒްމީރަށް އައި ބިންހެލުމުގައި 17 ހާހަށް ވުރެ ގިނަ މީހުން މަރުވެ 30 ހާހަށްވުރެ ގިނަ މީހުން ޒަޚަމްވެފައިވެ އެވެ. (އަނަތޯލިޔާ)\nރަސްމީ ދަތުރުފުޅެއްގައި މިނިސްޓަރު ޒާހިރު ތުރުކީއަށް\nހަނގުރާމައިން އެކަކަށްވެސް ފައިދާ ނުވާނެ: އުރުދުޣާން\n195 މިލިއަން އަހަރުވީ މާބްލްއެއްގައި ބިސްމި


މާލެއާއި ހަތަރު ރަށަކުން 22 ގެއެއް ލޮކްޑައުންގައި – Dhen.mv\nމާލެއާއި ހަތަރު ރަށަކުން 22 ގެއެއް ލޮކްޑައުންގައި\nApril 16, 2020 - 9:15 pm\nމާލެއިން ތިން މީހަކު ކޮވިޑް-19 އަށް ފައްސިވުމާ ގުޅިގެން މިހާރު މާލެ، ހުޅޫމާލެ އަދި ހަތަރު ރަށަކުން 22 ގެއެއް ލޮކްޑައުންކޮށްފައިވާ ކަމަށް ހެލްތު ޕްރޮޓެކްޝަން އެޖެންސީ(އެޗްޕީއޭ) އިން ހާމަކޮށްފި އެވެ.\nއިއްޔެ މާލެއިން ވަނީ ފުރަތަމަ ފަހަރަށް މީހަކު ކޮވިޑް-19އަށް ފައްސިވެފައެވެ. އޭނާއާ ކޮންޓެކްޓުވި އިތުރު ދެ މީހަކަށްވެސް ވަނީ ބަލިޖެހިފައެވެ. އެންމެ ފުރަތަމަ ފައްސިވި މީހާއާ ކޮންޓެކްޓުވި 207 މީހަކު މިހާރު ކަމާ ބެހޭ ފަރާތްތަކުން ވަނީ ދެނެގަނެފައެވެ.\nއެޗްޕީއޭއިން މިއަދު ބުނީ ގޮތުގައި ކޮންޓެކްޓް ޓްރޭސިން ހެދުމަށް މީހުން ވަނުމާއި ނުކުތުން މިވަގުތު 22 ގެއަކަށް މަނާކޮށްފައިވާ ކަމަށެވެ. އެއީ ހުޅުމާލެ ލޮޓް 11090 އާއި ހ. ރަތްކުރެދި އާރު އާއި މ. ފީރޯޒުގެ 6ބީ އާއި މ. ލޯކަށި 3ސީ އާއި މ. ސޯސަންމާގެ އާއި ހ. ފެނިގެއްލިދާގެ ހަތްވަނަ ފްލޯ އާއި ހުޅުމާލެ ފްލެޓް 02-2-6 އާއި އަމީން އެވެނިއު ޓީކް 905 އާއި މ. ނާގޫޝުވިލާ ދެވަނަ ފްލޯ އާއި ހުޅުމާލެ ލޮޓް ނަންބަރު 11296 އާއި މއ. އޯކިޑް އެވެ.\nމީގެ އިތުރުން މ. މަދޮށި ދެވަނަ ފްލޯ އާއި ގ. ވޯކްހައުސް އާއި ހުޅުމާލެ 10035 ގެ ދެވަނަ ފްލޯ އާއި ހުޅުމާލެ ފްލްޓް 97-302 އާއި ހުޅުމާލެ ފްލްޓް 1-2-06 އާއި މ. ކުދެހިގަސްދޮށުގެ ހަތްވަނަ ފްލޯގެ އެޕާޓްމަންޓް ބީ އެވެ.\nދެން ހިމެނެނީ ކ. ކާށިދޫ ދުވެލިގެ އާއި ހއ. ވަށަފަރު ނައިދުރުގޭ އާއި ތ. މަޑިފުށި ސްނޯލައިޓް އާއި ސ. ހިތަދޫ ނޫމަސްވާދީގެ އެވެ.\nއިއްޔެ މާލެއިން އެންމެ ފުރަތަމަ ފެނުނު ކޭސްއާ ގުޅިގެން މިވަގުތު ކ. ކާށިދޫވެސް އޮތީ ލޮކްޑައުންގެ ހާލަތުގައެވެ.


ގިރާ ސަރަޙައްދު ހިމާޔަތް ކުރުމަށް ބޮޑު ހިލަ ޖެހުމުގެ މަސައްކަތް މިއަދު ފަށައިފި - R. Fainu Council\nގިރާ ސަރަޙައްދު ހިމާޔަތް ކުރުމަށް ބޮޑު ހިލަ ޖެހުމުގެ މަސައްކަތް މިއަދު ފަށައިފި\nފައިނު ކައުންސިލް އިދާރާ 10:02 PM ޚަބަރު\nރ. ފައިނު އިރުމަތީ ފަރާތުން ގިރަމުން އަންނަ ސަރަޙައްދުގައި ބޮޑުހިލަ ޖަހާ ހިމާޔަތްކުރުމުގެ ޢަމަލީ މަސައްކަތް މިއަދު ފަށައިފިއެވެ. މިމަސައްކަތަކީ އެމްޓީސީސީއާއި ޙަވާލުކޮށްގެން ކުރިޔަށް ގެންދާ މަސައްކަތެކެވެ.\nގިރާ ސަރަޙައްދު ހިމާޔަތް ކުރުމަށް ބޮޑު ހިލަ ޖެހުމުގެ މަސައްކަތް މިއަދު ފަށައިފި Reviewed by ފައިނު ކައުންސިލް އިދާރާ on 10:02 PM Rating: 5


Gaumee shipping kunfunyaa gulhigen MIFCO in mas export kurumah thayyaaru vanee - One Online\nމަސްވެރީން މަސްބާނަނީ --- ފޮޓޯ : ގެމަނަފުށި މަސްވެރިން\nގައުމީ ޝިޕިން ކުންފުންޏާ ގުޅިގެން މިފްކޯ އިން މަސް އެކްސްޕޯޓުކުރުމަށް ތައްޔާރުވަނީ\nގައުމީ ޝިޕިން ކުންފުނި މޯލްޑިވްސް ސްޓޭޓް ޝިިޕިން (އެމްއެސްއެސް) އާއި ސަރުކާރުގެ މަސް ކުންފުނި މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) ގުޅިގެން މަސް އެކްސްޕޯޓު ކުރަން ނިންމައިފި އެވެ.\nމިފްކޯގެ މެނޭޖިން ޑިރެކްޓަރު އިސްމާއިލް ފައުޒީ "ވަން"އަށް މައުލޫމާތުދެއްވަމުން ވިދާޅުވީ އެމްއެސްއެސް އާއި އެކުންފުންޏާ ގުޅިގެން ރާއްޖެއިން ބޭރަށް މަސް އެކްސްޕޯޓު ކުރުމަށް ތައްޔާރުވަމުން އަންނަ ކަމަށެވެ. އެގޮތުން މަސް ފިނިކޮށް ރައްކާކުރުމަށް ބޭނުންވާ 30 ކޮންޓެއިނަރު ރާއްޖެ ގެންނާނެ ކަމަށްވެސް ވިދާޅުވި އެވެ.\nފައުޒީ ވިދާޅުވީ އެމްއެސްއެސްއާ ގުޅިގެން މަސް އެކްސްޕޯޓު ކުރަން ނިންމާފައިވަނީ މަސްވެރިންނަށް މަސްކިރުމުގައި ދިމާވާ ދަތިތަކަށް ހައްލު ހޯދައިދިނުމަށް ކަމަށެވެ. އެގޮތުން ފެލިވަރުގައި މަސް ރައްކާކުރެވޭނެ ނިޒާމެއް ގާއިމުވަންދެން މި ކޮންޓެއިނަރުތަކުގައި މަސް ރައްކާކުރެވޭނެ ކަމަށާއި މިކަމުގެ ސަބަބުން މަސްކިރުމަށް ދިމާވާ ދަތިތަކާއި މަސްވެރިންނަށް ހަމަ އަގު ހޯދައިދިނުމަށް ލުއި ފަސޭހަ ވެގެންދާނެ ކަމަށެވެ.\n"އަޅުގަނޑުމެން މި އޮޕަރޭޝަން ފަށަން ތައްޔާރު މިވަނީ މަސްވެރިންގެ ޝަކުވާތަކަށް ހައްލު ހޯދުމަށް. މަސްކިރުމަށާއި މަހަށް ހަމަ އަގު ހޯދައިދިނުމަށް. ފެލިވަރުގައި މިހާރު ގިނަ އަދަދަކަށް މަސް ރައްކާކުރެވޭނެ އިންތިޒާމެއް ނެތީމަ އެ އިންތިޒާމު ހަމަޖެއްސެންދެން އަޅުގަނޑުމެން މި އޮޕަރޭޝަންގެ ތެރެއިން ރީފާ ކޮންޓެއިނާތަކުގައި މަސް ރައްކާ ކުރާނީ. އޭރަށް ފެލިވަރުގައި މަސް ރައްކާ ކުރުމުގެ ގާބިލުކަން ގާއިމުވާންދެން ވެސް މަސްވެރިން ބާނާ މަސް ގަނެ، ބޭރުކޮށް ބޮޑު އަގު ލިބޭނެ ގޮތެއް ހެދޭނެ މި އޮޕަޜޭޝަންގެ ތެރެއިން،" އޭނާ ވިދާޅުވި އެވެ.\nފައުޒީ ވިދާޅުވީ އެމްއެސްއެސްއާ ގުޅިގެން މަސް އެކްސްޕޯޓު ކުރާނީ ޔޫރަޕާއި ލެޓިން އެމެރިކާ އާއި ރަޝިއާގެ މާކެޓުތަކުގެ އިތުރުން މަހަށް ބޮޑު އަގު ލިބޭ ދުނިޔޭގެ އެހެނިހެން މާކެޓުތަކަށް ކަމަށެވެ. ކޮންމެ ކޮންޓެއިނަރެއްގައި 25 ޓަނު މަސް ރައްކާކޮށް އެކްސްޕޯޓު ކުރެވޭނެ ކަމަށްވެސް ވިދާޅުވި އެވެ.\nގުޅޭ ޓެގު މޯލްޑިވްސް ސްޓޭޓް ޝިޕިން


Eydhafushee gai gaaimukuri kuni manage kura centre hulhuvan thayyaaruvanee\nއޭދަފުށީ ކުނި މެނޭޖުކުރާ ސެންޓަރުގެ މަސައްކަތް ނިމި ހުޅުވަން ތައްޔާރުވަނީ\n12 އޮކްޓޫބަރ 2021\nއޭދަފުށީގައި އުފެދޭ ކުނި ރައްކާތެރި ގޮތުގައި ނައްތާލުމަށް ތަރައްގީ ކުރި ކުނި މެނޭޖުކުރާ ސެންޓަރުގެ މަސައްކަތްނިމި އެ ތަން ހުޅުވަން ތައްޔާރުވަމުން އަންނަ ކަމަށް އޭދަފުށީ ކައުންސިލުން މިއަދު ބުނެފި އެވެ.\nކައުންސިލުން ބުނިގޮތުގައި ވޯލްޑް ބޭންކްގެ އެހީގައި މޯލްޑިވްސް ކްލީން އެންވަޔަރަމަންޓް ޕްރޮޖެކްގެ ދަށުން އޭދަފުށީގައި މިހާރު ހުރި ކުނިކޮށި އަޕްގްރޭޑްކޮށް އެތަނުގައި ވޭސްޓް އެންޑް ރިސޯސް މެނޭޖްމަންޓް ސެންޓަރެއް އަޅަން ޓީއޭ ކޮންސްޓްރަކްޝަން އެންޑް ޓްރޭޑިން އާ ހަވާލުކޮށްގެން ކުރިއަށް ގެންދިޔަ މަސައްކަތް މިހާރު ވަނީ ނިމިފައެވެ.\n“އިމާރާތް މިހާރު ހުރީ ނިމިފައި، ދެން އޮތީ އެ ތަނަށް ބޭނުންވާ މެޝިނަރީޒް ތައް ގެނެސް އިންޓޯލް ކުރުމުގެ މަސައްކަތް، އުއްމީދު ކުރަނީ ވަރަށް އަވަހަށް އެ ސެންޓަރު ހުޅުވިގެންދާނެ ކަމަށް،” ކައުންސިލުގެ މެންބަރަކު ވިދާޅުވި އެވެ.\nއެންވަޔަރަންމަންޓް މިނިސްޓްރީން ބުނީ އެ ސެންޓަރު ހުޅުވުމުން، ވޭސްޓް ރިސޯސް މެނޭޖްމެންޓުން ކުނި ތައް ވަކިކޮށް، ރިސައިކަލް (އަނބުރާ އިއާދަކުރެވޭނެ ކުނި) ކުރެވޭނެ ކުނި ރައްކާތެރިކަމާއެކު އެއްތަންކޮށް އަދި ހަލާކުވާ ޒާތުގެ ކުނިތައް ވަންދޫ އަށް ގެންގޮސް ނައްތާލެވޭނެ ކަމަށެވެ.\nއަދި ހަލާކުވާ ޒާތުގެ ކުނީގެ މައްސަލަ ހައްލުކުރުމަށް ސެމި އޮޓޮމެޓިކުން ގަސްކާނާ ހެއްދުމަށް ބަދަލުކުރެވޭނެ ކަމަށާއި އާއްމުކޮށް ވަޅުލައިގެން ކުނި ނައްތާލުމަށް ކުރާ މަސައްކަތުގެ އިތުރުން ކުނީގެ ސަބަބުން ރަށަށް ދިމާވެފައިވާ މައްސަލަތަކަށް މި ސެންޓަރުން ނިމުމެއް ގެނެސްދޭނެ ކަމަށް ވެސް އެ މިނިސްޓްރީން ބުންޏެވެ.


Sarukaarakee MDP ge sarukaarehkan memberunnah ihusaas ves nuvey: Inthi | ThePress\nސަރުކާރަކީ، އެމްޑީޕީގެ ސަރުކާރެއް ކަން މެންބަރުންނަށް އިހްސާސް ވެސް ނުވޭ: އިންތި\nއިމްތިޔާޒު ފަހުމީ / ފޮޓޯ: އަހުމަދު އިޔާދު - ދަ ޕްރެސް\nއެމްޑީޕީގެ މެންބަރުން ޕާޓީއަށް ކުރި އިތުބާރު ގެއްލުނީ ޕާޓީ ބަދުނާމުވާ ކަހަލަ ކަންކަން ބައެއް މެންބަރުން ކުރާތީ ކަމަށާއި އެ މެންބަރުން ބުރަ މަސައްކަތުން ގެނައި މި ސަރުކާރުން މިހާރު ކަން ކުރާ ގޮތުން މިއީ އެމްޑީޕީ ސަރުކާރެއް ކަން އެ މެންބަރުންނަށް އިހްސާސް ވެސް ނުކުރެވޭ ކަމަށް އެމްޑީޕީގެ ޗެއާޕާސަންގެ މަގާމަށް ކުރިމަތިލައްވާފައިވާ ކެންޑިޑޭޓް އަދި މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) ވިދާޅުވެއްޖެއެވެ.\n"ދަ ޕްރެސް" އަށް ދެއްވި ހާއްސަ އިންޓަވިއުއެއްގައި އިންތި ވަނީ ޗެއާޕާސަންގެ މަގާމަށް ކުރިމައްތިލައްވައިގެން ކުރެއްވި ކެމްޕެއިންގެ ތެރެއިން، އެމްޑީޕީގެ މެންބަރުން މިހާރު އެ ޕާޓީއާ މެދު ދެކޭ ގޮތް ސާފުވެވަޑައިގެންފައިވާ ކަަމަށް ވިދާޅުވެފައެވެ. އެގޮތުން އެ ޕާޓީ މިއަދު ވެރިކަމަށް އައިސްފައި ވަނީ އެ މެންބަރުން ކުރި ބުރަ މަސައްކަތުގެ ސަބަބުން ކަން ފާހަގަ ކުރައްވައި އިންތި ވިދާޅުވީ މިހާރު އެމީހުން ކަންބޮޑުވަނީ މި ސަރުކާރުން އެމީހުން ބާކީ ކޮށްލާތީ ކަމަށެވެ.\n"ޕާޓީގެ ބޭފުޅުން ކުރި ވަރަށް ބުރަ މަސައްކަތަކުން ސަރުކާރަށް އާދެވިފައި އޮތްއިރުގަ އެ ބޭފުޅުންނަށް އެ ބޭފުޅުންގެ އިހްސާސް ހުންނަ ގޮތަކަށް އެ ބޭފުޅުންނާ ގުޅިފައިވާ ސަރުކާރެއްގެ ގޮތުގައި ވަރަށް ގިނަ ބަޔަކު ނުދެކޭ ކަން މިއަދު ހިތާމައާ އެކުގައި ފާހަގަކޮށްލަން. ތިމަންނަމެންގެ ސަރުކާރެއް ކަން އިހްސާސް ވެސް ނުވާ ކަހަލަ ގޮތަކަށް ކަންތައްތައް ވެފަ އެބަހުރި ކަމަށް ބުނޭ. މިސާލަކަށް ރަށުގެ ފެންވަރުގައި އެމީހުންނާ މެދުގައި އަމަލު ކުރާ ގޮތުގައި ތަފާތު ކުރުންތަކެއް ގެންގުޅޭ ކަން ވަރަށް ބޮޑަށް ފާހަގަ ކުރި."\nކެމްޕެއިން ދަތުރުތަކުގައި ރާއްޖޭގެ މީހުން ދިރިއުޅޭ ހުރިހާ ރަށަކަށް ވަޑައިގެންކަން ފާހަގަ ކުރައްވަމުން އިންތި ވިދާޅުވީ، އެ ރަށްރަށުން ދިމާވި މީހުންގެ އެންމެ ބޮޑު ކަންބޮޑުވުމެއްގެ ގޮތުގައި ފާހަގަ ކުރި ކަމަކީ މި ސަރުކާރުން މީހުންނާ ގުޅިގެން ކަންކަން ކުރަން ނޫޅުން ކަމަށެވެ. މި ސަރުކާރުން ކަން ކުރާ ގޮތުން އެމީހުންނަށް މިއީ، އެމީހުންގެ ސަރުކާރެއް ކަން ވެސް އިހްސާސް ނުވާ ކަމަށް ބުނެ އެ މީހުންގެ ޝުއޫރު ފާޅުކުރި ކަމަށް އިންތި ވިދާޅުވިއެވެ.\nއިމްތިޔާޒު ފަހުމީ ދޮރުން ދޮރަށް ކުރެއްވި ކެމްޕެއިންގެ ތެރެއިން / ފޮޓޯ: އިންތި ޓްވިޓާ\nކެމްޕެއިން ދަތުރުތަކުގައި އެ ރަށްރަށުގައި ތިބި އެމްޑީޕީގެ މެންބަރުން އެންމެ ބޮޑަށް ކަންބޮޑުވާ ކަމެއްގެ ގޮތުގައި އިންތި ފާހަގަ ކުރެއްވީ، މިހާރު އެމްޑީޕީ ދެބައިވެގެން ދިއުން ކަމަށެވެ. ޕާޓީ އުފެދުނު އިރު އޮތް މި ޕާޓީގެ އަސްލު ގޮތްތައް ގެއްލިގެން ދިއުމާއި، ޕާޓީއަށް އޮތް އިތުބާރު ގެއްލޭ ކަމުގެ ކަންބޮޑުވުމާއި، ޖޯޝާއި ފޯރި ގެއްލެމުން ދާތީ ޕާޓީއަށް އޮތް އުންމީދު ގެއްލިގެން ދިއުމަކީ އެމްޑީޕީގެ މެންބަރުންގެ ކަންބޮޑުވުންތައް ކަމުގައި އިންތި ފާހަގަ ކުރެއްވިއެވެ.\nމާދަމާ އެމްޑީޕީގެ އެތެރޭގެ އިންތިހާބު ބާއްވާއިރު މި ދަނޑިވަޅުގައި އެމްޑީޕީގެ ޗެއާޕާސަންގެ މަގާމަށް ކުރިމަތިލައްވައި އިންތި ވަނީ ކެމްޕެއިންގައި ރާއްޖޭގެ ހުރިހާ ރަށަކަށް ވަޑައިގެންފައެވެ. އެ ކަން ހާމަ ކުރައްވަމުން އިންތި ވިދާޅުވީ، ރަށްރަށް ވަޑައިގެން އޭނާ ކުރައްވާ ކެމްޕެއިނަކީ ރަށުގެ ބަނދަރު މައްޗަށް ސަރުކާރުގެ މުވައްޒަފުންތަކެއް އެއްކޮށްލާފައި ފޮޓޯގަނޑެއް ނެގުން ނޫން ކަމަށެވެ.\nއިންތި ކުރެއްވި ކޮންމެ ކެމްޕެއިން ދަތުރެއް ވެސް ހާއްސަ ވެގެން ވަނީ ސަބަބެއް އޮވެގެން ކަމަށް އޭނާ ވިދާޅުވިއެވެ. އެ ގޮތުން ވަޑައިގެންނެވި ކޮންމެ ރަށެއްގެ ބަނދަރުމަތިން ދަތުރު ނިންމާ ނުލައި ކަމަށާއި ރަށުތެރެއިން މީހުންނާ ބައްދަލުކޮށް ދޮރުންދޮރަށް ވަޑައިގެން ކެމްޕެއިން ކުރެއްވި ކަމަށް އޭނާ ވިދާޅުވިއެވެ. އަދި އެ ރަށުގެ މީހުންގެ ޝަކުވާތައް އޭނާ އަޑުއެއްސެވި ކަމަށާއި އިތުރަށް ޕާޓީގެ ކަންކަން ރަނގަޅު ކުރަން މަސައްކަތް ކުރެވޭނީ އެމީހުންގެ ކަންބޮޑުވުންތައް އަޑުއަހައިގެން ކަމަށް އިންތި ވިދާޅުވިއެވެ.\n"އަޅުގަނޑު އަބަދުވެސް މި ދައްކާ ވާހަކައަކީ ޕާޓީއަށް އިތުބާރު އެބަ ހޯދަން ޖެެހެޔޭ. އެންމެ ބޮޑަށް 2023 މި ޕާޓީ އަސްލު ގޮތުގައި ގޮސް އިރާދަކުރެއްވިއްޔާ 2023 ހޯދުމުގެ މަސައްކަތް ކުރާ ކަމަށް ވަނީ ނަމަ އެބަޖެހޭ މި ޕާޓީގެ އިތުބާރު ހޯދަން."\nއިންތި ވިދާލުވީ، ޕާޓީ ހިނގާ ކަމަށް ކެމްޕެއިންގައި ބައްދަލުވި މެންބަރުން ފާހަގަ ކުރި ކަމަށާއި ނަމަވެސް ބައެއް ކަހަލަ ކަންކަމުން ޕާޓީއަށް ބަދުނާމު އަންނަކަން ފާހަގަ ކުރި ކަމަށޭވެ. އެގޮތުން އެ ޕާޓީން ވެފައިވާ ބައެއް މުހިއްމު ވައުދުތައް ސަރުކާރުގެ ފަރާތުން ފުއްދައި ނުދީ ހުރުމާއި ހާއްސަކޮށް ކޮރަޕްޝަންގެ މައްސަލަތައް އެމީހުން ފާހަގަ ކުރަމުންދާ ކަމަށް އިންތި ވިދާޅުވިއެވެ.\nއެމްޑީޕީއަކީ ވައްކަމާއި ހިޔާނަތާ ދުރު ޕާޓީއެއް ކަމަށާއި މީގެ ކުރީގެ އެމްޑީޕީއާ މެދުގައި މިކަހަލަ ތުހުމަތުތައް އެޅިފައި ނުވާ ކަމަށް އިންތި ވިދާޅުވިއެވެ. ނަމަވެސް މި ފަހަކަށް އައިސް އެފަދަ ތުހުމަތުތައް ޕާޓީއަށް އަމާޒުވަމުން އަންނަ ކަމަށާއި އެފަދަ ކަންކަމަކީ އޭނާ ހިއްވަރުދެއްވާނެ ކަންކަން ނޫން ކަމަށް ވިދާޅުވިއެވެ. އަބަދުވެސް ކޮރަޕްޝަންއާ ދެކޮޅަށް ވަކާލާތު ކުރައްވާނެ ކަމަށާއި އަދި ކޮރަޕްޝަން ނައްތާލުމަށް މަސައްކަތް ކުރައްވާނެ ކަމަށް އިންތި ވިދާޅުވިއެވެ.\nއިމްތިޔާޒް ފަހުމީ އެމްޑީޕީ ސިޔާސީ ސިޔާސީ ޕާޓީ\nހިތް ބުރަކަމެއް ނެތި ގުޅިގެން "ހިންގާލާނެ" ކަމަށް ފަޔާ ވިދާޅުވޭ\nއެމްޑީޕީ އިންތިހާބު ވަގުތީ ނަތީޖާ: 66 ޕަސެންޓާއެކު ފައްޔާޒް ކުރީގައި!\nއެމްއެމްޕީއާރްސީގެ ހިޔާނާތުގެ އަސްލު ލިސްޓު ނެރޭނަން: ފައްޔާޒު


ޑރ. ވަހީދު އޯލްޕާޓީ ޓޯކްސް ގައި ބައިވެރިވުން އަޅުގަނޑުމެންނަކަށް މުހިންމެއް ނޫން – އިންތި – Maldivian Democratic Party\nޑރ. ވަހީދު އޯލްޕާޓީ ޓޯކްސް ގައި ބައިވެރިވުން އަޅުގަނޑުމެންނަކަށް މުހިންމެއް ނޫން – އިންތި\nކުރީގެ ނައިބު ރައީސް ޑރ.މުހަންމަދު ވަހީދު ހުސައިން މަނިކު އޯލްޕާޓީ ޓޯކްސްގައި ބައިވެރިވެވަޑައިގަތުން އެމްޑީޕީއަށް އެއް ގޮތަކަށް ވެސް މުހިންމު ނޫން ކަމަށް އެ ޕާޓީގެ ސްޕޯކްސްޕާސަން މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) މިއަދު ވިދާޅުވެއްޖެއެވެ.\n” އެމްޑީޕީ ވެބްސައިޓަށް ” އިންތި މިއަދު ވިދާޅުވީ ބަޣާވާތުގެ ސަރުކާރުގެ ވެރިއަކަށް މިހާރު ހުންނެވި ޑރ. ވަހީދަކީ ސިޔާސީ ޕާޓީއެއްގައި ތިބުން އިލެކްޝަންސް ކޮމިޝަނުން ލާޒިމްކުރާ އަދަދަށް މެންބަރުން ހަމަވާ ސިޔާސީ ޕާޓީއެއް އޮތް ބޭފުޅެއް ވެސް ނޫން ކަމަށާއި، އަދި ވަހީދު އުފައްދަވާފައިވާ ގައުމީ އިއްތިހާދު ޕާޓީއަކީ ރައްޔިތުންގެ މަޖިލީހުގެ އެންމެ ގޮނޑިއެއް ވެސް ލިބިފައިވާ އަދި ކައުންސިލް އިންތިޚާބުގައި ވެސް ކާމިޔާބެއް ލިބިފައިވާ ޕާޓީއެއް ނޫން ކަމަށެވެ. އެހެން ކަމުން ވަހީދަކީ ސިޔާސީ ޕާޓީތަކުގެ މެދުގައި ދެކެވޭ ވާހަކަތަކުގައި ބައިވެރިކުރުން މުހިންމު ފަރާތެއް ކަމަށް ދެކިވަަޑައިނުގަންނަވާ ކަމަށް އިންތި ވިދާޅުވިއެވެ.\nމީގެ އިތުރުން އަވަސް އިންތިޚާބެއް ލިބެންދެން އެމްޑީޕީގެ ސީދާ ހަރަކާތް ބާރަށް ކުރިޔަށްދާނޭ ކަމަށާއި، ރޯދަ މަހު ވެސް މި ހަރަކާތް ކުރިޔަށްދާނޭ ކަމަށް އިންތި ވިދާޅުވިއެވެ. އަދި މާދަމާ އޮންނަ އެމްޑީޕީގެ ގައުމީ ހިންގާ ކޮމިޓީގެ ބައްދަލުވުމުގައި، ރޯދަ މަހު އެމްޑީޕީގެ ސީދާ ހަރަކާތް ކުރިޔަށް ގެންދާނޭ ގޮތެއް ނިންމާނޭ ކަމަށް ވެސް އިންތި ވިދާޅުވިއެވެ.


SunOnline: Dhuniyeyge emme mussandhi athlete akah messi, Ronaldo ah3vana\nދުނިޔޭގެ އެންމެ މުއްސަނދި އެތުލީޓަކަށް މެސީ، ރޮނާލްޑޯއަށް ތިން ވަނަ\nއަހްމަދު އިޒްމީމް 13 May 2022, 13:50\nފޯބްސްއިން އާންމު ކުރި އަހަރުގެ އެންމެ މުއްސަނދި އެތުލީޓުންގެ ލިސްޓުގެ އެއްވަނައަށް ޕީއެސްޖީއަށް ކުޅެމުން އަންނަ އާޖެންޓީނާގެ ކެޕްޓަން ލިއޮނަލް މެސީ ހޮވިއްޖެއެވެ.\nފާއިތުވި އަހަރު ދުވަސް ތެރޭ، ޓެކުހަށް ކެނޑުމުގެ ކުރިން އެންމެ ބޮޑު އާމްދަނީ އެއް ލިބިފައިވަނީ މެސީ އަށެވެ. ޓެކުހަށް ނުކަނޑާ، 130 މިލިއަން ޑޮލަރު މެސީއަށް ވަނީ ލިބިފައެވެ. އެންމެ މުއްސަނދި އެތުލީޓުގެ މަޤާމު މެސީ ހޯދި މިއީ ދެވަނަ ފަހަރެވެ.\nތިރީގައި މި ހިމަނާލަނީ މެސީއާއެކު، މި ލިސްޓުގައި ހިމެނުނު ގަދަ ފަސް އެތުލީޓުންނެވެ.\n1. ލިއޮނަލް މެސީ\nސޯޝިއޯސް އާއެކު، އަހަރަކު 20 މިލިއަން ޑޮލަރުގެ ޕާޓްނާޝިޕެއް ހަދާފައިވާ މެސީއަކީ ޕެޕްސީ، އެޑިޑަސް އަދި ބުޑްވެއިޒާގެ ބްރޭންޑް އެމްބެސެޑަރެވެ.\nއޭނާގެ އާމްދަނީގެ ބޮޑު ބަޔަކީ ބްރޭންޑް އެންޑޯސްމަންޓް ފީތަކުންނާއި އާޖެންޓީނާގެ ފުޓުބޯޅަ އެސޯސިއޭޝަނުން ދޭ މުސާރައިގެ އިތުރުން ޕީއެސްޖީން ލިބޭ އާމްދަނީއެވެ.\nދުނިޔޭގެ އެކި ކަންކޮޅުތަކުގައި މެސީގެ 40އަށް ވުރެ ގިނަ ބްރޭންޑް އެންޑޯސްމަންޓް އޮންނަ އިރު، ކޮންމެ އެންޑޯސްމަންޓަކަށް ފަސް މިލިއަނަށް ޑޮލަރު އޭނާ އަށް ލިބެއެވެ. މެސީ އަކީ ޔުނިސެފާއި ރެޑް ކްރޮސް ފަދަ، ހިލޭ ސާބަހަށް މަސައްކަތްކުރާ ޖަމިއްޔާތަކަށް އެހީތެރިވާ ނަމޫނާ ޝަހުސިއްޔަތެކެވެ.\n2. ލެބްރޯން ޖޭމްސް\nމިދިޔަ އެއް އަހަރު ދުވަސް ތެރޭ 121.2 މިލިއަން ޑޮލަރު ހޯދައިގެން ޖޭމްސް ވަނީ ދެވަނައަށް އެންމެ މުއްސަނދި އެތުލީޓަށް ވެފައެވެ.\nޖޭމްސް އަކީ އެމެރިކާގެ ކުޅަދާނަ ބާސްކެޓު ކުޅުންތެރިއެކެވެ. އަދި އޭނާ އަކީ 500 މިލިއަން ޑޮލަރުގެ އަގުހުރި ވިޔަފާރިއެއް ކުރާ ވިޔަފާރިވެރިއެކެވެ.\nޖޭމްސް އަކީ ހަމައެކަނި މުސާރައިގެ ގޮތުން އެންބީއޭގައި ހަ ވަނަ އަށް އެންމެ ބޮޑު މުސާރައެއް ލިބޭ ކުޅުންތެރިޔާއެވެ. އޭނާއަށް އަސާސީ މުސާރައިގެ ގޮތުގައި 41.1 މިލިއަން ޑޮލަރު ލިބެއެވެ.\nއެންޑޯސްމަންޓްގެ ގޮތުގައި އަހަރަކު 50 މިލިއަން ޑޮލަރަށް ވުރެ ބޮޑު އާމްދަނީއެއް ޖޭމްސްއަށް ލިބޭއިރު ނައިކީއާއެކު އޭނާ ވަނީ އެއް ބިލިއަން ޑޮލަރުގެ އުމުރުދުވަހުގެ ކޮންޓްރެކްޓެއް ވެސް ހަދާފައެވެ. މީގެ އިތުރުން އޭނާއަކީ ލިވަޕޫލް އެފްސީގެ ހިއްސާދާރެކެވެ.\nރޮނާލްޑޯއަށް އާމްދަނީގެ ބޮޑު ބައެއް ލިބެނީ އޭނާގެ ސޯޝަލް މީޑިއާ މަޤުބޫލުކަމުންނެވެ. އިންސްޓަގްރާމް، ފޭސްބުކް އަދި ޓްވިޓާ ގައި 690 މިލިއަން އަށްވުރެ ގިނަ ފޮލޯވަރުން އޭނާގެ އެބަހުއްޓެވެ. ނައިކީ، ހާބަލްލައިފް އަދި ކްލިއާ ޝޭމްޕޫ ފަދަ ސްޕޮންސަރުންގެ އަތުން ބޮޑު އާމްދަނީއެއް ރޮނާލްޑޯއަށް ލިބެއެވެ.\nރޮނާލްޑޯ ނައިކީއާއެކު ހަދާފައިވާ އުމުރު ދުވަހުގެ ކޮންޓްރެކްޓުން އެއް ބިލިއަން ޑޮލަރު ލިބޭނެއެވެ.\nސްޕޮންސާޝިޕާއި، ކޮމާޝަލް ކޮންޓްރެކްޓްތަކުގެ އިތުރުން ފައިސާ ލިބޭނެގޮތަށް އަމިއްލަ ވިޔަފާރިތައް ފަށައި، އޭނާ އަންނަނީ އެ ވިޔަފާރިތައް ހިންގަމުންނެވެ.\nރޮނާލްޑޯ ދަނީ ގެސްޓު ހޮޓަލުގެ ވިޔަފާރި ވެސް ކުރަމުންނެވެ. އެގޮތުން ރޮނާލްޑޯގެ ޕެސްޓާނާ ސީއާރް ސެވެން ގްރޫޕުން ދުނިޔޭގެ އެކި ކަންކޮޅުތަކުގައި ވަނީ ހޮޓާތައް ހުޅުވާފައެވެ.\n4. ނޭމާ ޖޫނިއާ\nނުވަދިހަ ފަސް މިލިއަން ޑޮލަރުގެ އާމްދަނީއަކާއެކު ނޭމާ ހިމެނެނީ ލިސްޓުގެ ހަތަރުވަނައިގައެވެ.\nއުމުރުން 30 އަހަރުގެ ނޭމާގެ އަތުގައި 220 މިލިއަން ޑޮލަރު މިހާރު ވެސް ހުރިކަމަށް ކަމާބެހޭ ގިނަ މާހިރުން ބުނެއެވެ. 2020 ވަނަ އަހަރު ނައިކީން ނޭމާއާއެކު ހަދާފައިވާ ކޮންޓްރެކްޓު އުވާލުމާއެކު، އޭނާ ވަނީ ޕޫމާއާއެކު އާ ކޮންޓްރެކްޓެއް ހަދައިފައެވެ.\nނޭމާ އަކީ ޤަތަރު އެއާވޭސް، ޤަތަރު ނެޝަނަލް ބޭންކް، ރެޑްބުލް، ރީޕްލޭ ޖީންސް، އެޕިކް ގޭމްސް ފަދަ ބޮޑެތި ބްރޭންޑްތަކާ ގުޅިފައިވާ ކުޅުންތެރިއެކެވެ.\nއޭނާ އަކީ ޓައިމް މަޖައްލާގެ ކަވަރުގައި ހިމެނުނު ބްރެޒިލްގެ ހަމައެކަނި ކުޅުންތެރިޔާއެވެ. ޕީއެސްޖީއާއެކު އޭނާ މިހާރު ހަދާފައިވާ ކޮންޓްރެކްޓް އަންނަ އަހަރު ހަމަވާއިރު، އޭނާ އެ ކުލަބު ދޫކޮށްލުން ގާތެވެ.\n5. ސްޓެފެން ކަރީ\nއެންބީއޭގެ އެއްވެސް ކުޅުންތެރިޔަކަށް މި ސީޒަނުގައި ސްޓެފަން އަށް ވުރެ ބޮޑު މުސާރައެއް ލިބިފައެއް ނުވެއެވެ. އަދި، ގޯލްޑަން ސްޓޭޓް ވޯރިއާސް ގާޑުން 215 މިލިއަން ޑޮލަރުގެ އާ ކޮންޓްރެކްޓެއްގައި މިދިޔަ އޮގަސްޓު މަހު އޭނާ ވަނީ ސޮއި ކޮށްފައެވެ.\nއުމުރުން 31 އަހަރުގެ ސްޓެފަން އަށް ސްޕޮންސާޝިޕް ޑީލްތަކުން 42 މިލިއަން ޑޮލަރުގެ އާމްދަނީއެއް ލިބިފައިވާކަމަށާއި، އަދި އަހަރަކު 37.8 މިލިއަން ޑޮލަރުގެ އާމްދަނީއެއް ލިބޭކަމަށް ފޯބްސް އިން ރިޕޯޓްކުރެއެވެ.\nމީޑިއާގެ އުފެއްދުތަކާއި ޓެކްނޮލޮޖީގެ ކަންކަމަށް އަމާޒުކޮށްގެން "ކޮންވިޑަކްޝަން މީޑިއާ" ގެ ނަމުގައި ކުންފުންޏެއް އޭނާ ވަނީ އުފައްދާފައެވެ.


ތަކަންދޫގައި ކުޑަކުދިންގެ ޕާކެއް ހުޅުވައި ދެއްވައިފި | Halif Atoll\nތަކަންދޫގައި ކުޑަކުދިންގެ ޕާކެއް ހުޅުވައި ދެއްވައިފި\nPosted on May 3, 2017 by Ahmed Naseer\nހއ. ތަކަންދޫގައި ހުޅުވުނު ކުޑަކުދިންގެ ޕާރކް\nހއ. ތަކަންދޫގައި ކުޑަކުދިންގެ ޕާރކެއް ހުޅުވައިފިއެވެ. ތަކަންދޫ ބަނދަރު ސަރަޙައްދުގައި ގާއިމުކުރެވުނު ހިތްގައިމު މި ޕާރކް ހުޅުއްވައި ދެއްވީ މިކަމަށްޓަކައި މިދިޔަ އޭޕްރީލް 30 ވަނަ ދުވަހުގެ ހަވީރު ބޭއްވި ރަސްމިއްޔާތެއްގައި ހއ. އަތޮޅު ކައުންސިލްގެ ރައީސް އަލްފާޟިލް މުޙައްމަދު ރަޝީދެވެ. ތަކަންދޫގައި ގާއިމުކުރެވުނު މި ޕާރކަކީ ތަކަންދޫ ކައުންސިލާއި ތަކަންދޫ ރައްޔިތުންގެ ޚަރަދުގައި ގާއިމުކުރެވުނު ޕާރކެކެވެ. މި ރަސްމިއްޔާތުގައި ތަކަންދޫ ދާއިރާގެ އަތޮޅު ކައުންސިލް މެމްބަރ އަލްފާޟިލް ހުސައިން ނަސީރާއި ތަކަންދޫ ކައުންސިލް މެމްބަރުންނާއި ތަކަންދޫގައި ހުންނަ ސަރުކާރު މުވައްސަސާތަކުގެ އިސްވެރިންނާއި ރައްޔިތުން ބައިވެރިވެ ލެއްވިއެވެ.\nމަޢުލޫމާތު ލިބުނުގޮތުގައި މި ޕާރކުގައި އަތުރާފައިވާ ތަކެއްޗަކީ ކައުންސިލްގެ ބަޖެޓުން ޚަރަދުކޮށްގެން ގެނެސްފައިވާ ތަކެއްޗެވެ. ޕާރކު ހެދުމުގެ ޢަމަލީ މަސައްކަތް ކުރައްވާފައިވަނީ ތަކަންދޫ ކައުންސިލް މެމްބަރުންނާއި ތަކަންދޫ ރައްޔިތުން ގުޅިގެންނެވެ. ގާތްގަޑަކަށް 300،000 ( ތިންލައްކަ ރުފިޔާ ) ޚަރަދުކޮށްގެން ހުޅުވުނު މިޕާކަކީ ތަކަންދޫގައި ހުޅުވުނު މިފަދަ ފުރަތަމަ ޕާކެވެ. އަދި މީގެއިތުރުން ރަށުގެ އެކި ސަރަހައްދުގައި ޑަސްބިން ބެހެއްޓުމަށް ހިންގާ މަޝްރޫޢުގެ ދަށުން ބަނދަރު ސަރަހައްދުގައި ޑަސްބިން ބެހެއްޓުންވެސް އިފްތިތާޙު ކުރެވިގެން ގޮސްފައިވެއެވެ.


މިނިސްޓްރީ އޮފް ޖެންޑަރ އެންޑް ފެމިލީ އާއި ޔުނިސެފް މޯލްޑިވްސް ގުޅިގެން މިނިސްޓްރީގައި މަސައްކަތްކުރާ ސޯޝަލް ވާރކަރުންނަށް އަމާޒުކޮށްގެން ބޭސިކް ސައިން ލެންގުއެޖް ޓްރެއިނިންގ ކޯހެއް ފަށައިފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމިނިސްޓްރީ އޮފް ޖެންޑަރ އެންޑް ފެމިލީ އާއި ޔުނިސެފް މޯލްޑިވްސް ގުޅިގެން މިނިސްޓްރީގައި މަސައްކަތްކުރާ ސޯޝަލް ވާރކަރުންނަށް އަމާޒުކޮށްގެން ބޭސިކް ސައިން ލެންގުއެޖް ޓްރެއިނިންގ ކޯހެއް ފަށައިފި\nމިނިސްޓްރީ އޮފް ޖެންޑަރ އެންޑް ފެމިލީ އާއި ޔުނިސެފް މޯލްޑިވްސް ގުޅިގެން މިނިސްޓްރީގައި މަސައްކަތްކުރާ ސޯޝަލް ވާރކަރުންނަށް އަމާޒުކޮށްގެން ބޭސިކް ސައިން ލެންގުއެޖް ޓްރެއިނިންގ ކޯހެއް ވަނީ 29 ޖަނަވަރީ 2017ގައި ފަށާފައެވެ.9ފެބްރުއަރީ 2017 އާއި ހަމައަށް ކުރިއަށްދާ މި ކޯހުގެ ފުރަތަމަ ބެޗްގައި މިނިސްޓްރީގެ 28 މުވައްޒަފުން ބައިވެރިވެއެވެ.\nމި ކޯސް ފެށުމުގެ ސެޝަންގައި މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދް ޒަކީ ދެއްކެވި ވާހަކަފުޅުގައި، “ނުކުޅެދުންތެރިކަން ހުންނަ ފަރާތްތަކަށް އަނިޔާ ކުރުމާއި އިހުމާލުވުމުގެ ގިނަ މައްސަލަތައް މިނިސްޓްރީއަށް ކޮންމެ މަހަކުވެސް ހުށަހަޅާކަމަށާއި، އެފަރާތްތަކަށް ރައްކާތެރިކަން ފޯރުކޮށްދިނުމުގައި ހަރަކާތްތެރިވާ ސޯޝަލް ސަރވިސް ވަރކަރުންނަށް އަމާޒުކޮށް، މިފަދަ ޓްރެއިނިންގ ކޯހެއް ހިންގުމަކީ މިދާއިރާއަށް ލިބިގެންދާ އިތުރު ކުރިއެރުމެއް” ކަމަށް ވިދާޅުވިއެވެ.\nމިނިސްޓްރީ އޮފް ޖެންޑަރ އެންޑް ފެމިލީއިން ހިންގުމަށް ހަމަޖެހިފައިވާ ސިލްސިލާ މި ތަމްރީންތަކުގެ ދެވަނަ ބެޗްގައި މިނިސްޓްރީގެ މުވައްޒަފުންގެ އިތުރުން، މޯލްޑިވްސް ޕޮލިސް ސަރވިސްގެ އިންވެސްޓިގޭޝަން އޮފިސަރުން ބައިވެރިވުމުގެ ފުރުސަތު މިނިސްޓްރީއިން ވަނީ ހުޅުވާލާފައެވެ. މީގެ އިތުރުން، ނުކުޅެދުންތެރިކަން ހުންނަ 100 ފަރާތަށް މާލެ އާއި އަތޮޅުތަކުން މިދިޔަ ޑިސެމްބަރު މަހު ވަޒީފާ ދެއްވާފައިވާ ފެނަކަ ކޯޕަރޭޝަންގެ ކަމާބެހޭ މުވައްޒަފުންވެސް މި ކޯހުގައި ބައިވެރިވާގޮތަށް މިނިސްޓްރީއިން ވަނީ ހަމަޖައްސާފައެވެ.\nފިޔަވަތީގެ ކެއަރވަރކަރުންނަށް “އަރލީ ޗައިލްޑްކެއަރ” ތަމްރީން ޕްރޮގްރާމެއް ހިންގައިފި →\n← ފިޔަވަތީގެ ކެއަރވަރކަރުންނަށް “އަރލީ ޗައިލްޑްކެއަރ” ތަމްރީން ޕްރޮގްރާމެއް ހިންގައިފި


Color Run ge EXPO 25 adhi 26 june gai\nކަލަރ ރަންގެ އެކްސްޕޯ މިމަހު 25 އަދި 26 ގައި އައްޑޫ ސިޓީގައި\n25 އަދި 26 ޖޫންގައި އުރީދޫ ކަލަރ ރަން އައްޑޫ ގެ އެކްސްޕޯ ބޭއްވުމަށް ހަމަޖެހިއްޖެ އެވެ.\nއެކްސްޕޯގެ ފުރަތަމަ ދުވަސް ބޭއްވިގެންދާނީ އީކިއުއޭޓަރ ވިލެޖްގެ ބްލޫ ލެގޫން ގައި މެންދުރު ފަހު 14:00 ން ހަވީރު 18:00 ށެވެ. އަދި ރޭގަނޑު 20:00 ން 22:00 ށެވެ.\nއެކްސްޕޯގެ ދެވަނަ ދުވަސް ކުރިއަށްދާނީ ސ. ހިތަދޫ ޔޫތް ސެންޓަރުގައި ހެނދުނު 10:00 ން ހަވީރު 18:00 ށެވެ. އަދި ރޭގަނޑު 20:00 ން 22:00 ށެވެ.\nއެގޮތުން ކަލަރ ރަން އަށް ރެޖިސްޓަރ ވެފައިވާ އެންމެހާ ދުވުންތެރިންނަށް އެކްސްޕޯ ކުރިއަށް ދާވަގުތު އިން ކަލަރ ރަންގެ ކިޓުތައް ބައްލަވައިގަނެވޭނެއެވެ.\nކަލަރ ރަންގެ ކިޓްތައް ބައްލަވައިގަތުމަށް ރެޖިސްޓަރ ކުރި ފަރާތުގެ އައިޑީ ކާޑު އަދި ރެޖިސްޓަރ ކުރެއްވި ކަމުގެ ރަސީދުގެ ޕްރިންޓް ކުރެވިފައިވާ ނުވަތަ ޑިޖިޓަލް ކޮޕީ އެއް ގެންނަންޖެހޭނެ ކަމަށާއި ރެޖިސްޓަރ ކުރެއްވި ފަރާތުގެ ބަދަލުގައި ކިޓް ނެންގެވުމަށް ކިޓް ހަވާލުވާ ފަރާތުގެ އައިޑީ ކާޑު ރެޖިސްޓަރ ކުރެއްވި ފަރާތުގެ އައިޑީ ކޮޕީ އަދި ރެޖިސްޓަރ ކުރެއްވި ކަމުގެ ޕްރިންޓް ކުރެވިފައިވާ ނުވަތަ ޑިޖިޓަލް ރަސީދު ބޭނުންވާނެ ކަމަށް އުރީދޫއިން މައުލޫމާތު ދެއެވެ. އައިޑީ ކާޑުގެ ބަދަލުގައި، އެބޭފުޅެއްގެ އޮރިޖިނަލް ޕާސްޕޯޓު ނުވަތަ ލައިސަންސް ކާޑު ގަބޫލުކުރެވޭނެއެވެ.\nއުރީދޫ ކަލަރ ރަން އައްޑޫ ބޭއްވިގެންދާނީ ކުރިއަށްއޮތް ހުކުރު ދުވަސްކަމަށްވާ 28 ޖޫން ގެ ހަވީރު 4.00 ން 6.00 ކަށެވެ.\nމީގެ އިތުރުން ޖޫން 28 ވަނަ ދުވަހުގެ ހެންދުނު 8.00 ން 10.00 އަކަށް ވަނީ ވަރަށް ހާއްސަ ގުޑި މަހާސަމާ އެއްވެސް އިންތިޒާމް ކޮށްފައެވެ. މި މަހާސަމާގައި މަޑި އެރުވުން މަޑި ހެދުމުގެ ވަރކްޝޮޕްތަށް ކުޑަކުދިންނަށް ހާއްސަ ކުޅިވަރުތައް އަދި މޯލްޑިވްސް ޕޮލިސް ސާވިސްގެ ހާއްސަ ސްޓޯލެއްވެސް ހިމެނިގެންދާނެއެވެ.\nއަދި އުރީދޫ ކަލަރ ރަންގެ އެކްސްޕޯ ނިމޭއިރު ނުނަގާ ހުރި ކިޓްތައް އިތުރު ބޭފުޅުންނަށް ބައްލަވައިގަތުމުގެ ފުރުސަތު ގުޑި މަހާސަމާގައި ހުޅުވާލާނެއެވެ.\nމީގެ އިތުރުން އުރީދޫ އާއި ގުޅިގެން ޓްވިޓްސާފުން ދަނީ ކުރިއަށްއޮތް ހޮނިހިރު ދުވަސް ކަމަށްވާ 29 ޖޫން ވަނަ ދުވަހުގެ ހަވީރު 4.00 ން 6.00 ކަށް އައްޑޫގައި ސާފުކުރުމުގެ އިވެންޓެއް ބޭއްވުމަށް ތައްޔާރުވަމުންނެވެ.\nކަލަރ ރަން އައްޑޫގައި ބޭއްވިގެންދަނީ ގިނަ ޕާޓްނަރުންގެ އެހީތެރިކަމާއި އެއްބާރުލުމާއި އެކުކަން އުރީދޫއިން ވަނީ ފާހަގަ ކޮށްފަ އެވެ. އެގިތުން މިނިސްޓްރީ އޮފް ޔޫތް، ސްޕޯޓްސް އެންޑް ކޮމިޔުނިޓީ އެމްޕަވަރމަންޓް، އައްޑޫ ސިޓީ ކައުންސިލް،ކަލަރ ރަންގެ އިވެންޓް އޯގަނައިޒަރ ކަމަށްވާ ޔުނިކްސް ސްޕޯޓިންގް، މޯލްޑިވްސް ޕޮލިސް ސާވިސަސް، މޯލްޑިވްސް ނެޝަނަލް ޑިފެންސް ފޯސް، މޯލްޑިވްސް ޕޯޓްސް ލިމިޓެޑް، އައިލެންޑް އޭވިއޭޝަން، އީކުއޭޓާރ ވިލޭޖް، އައްޑޫ މެޑިސިޓީ، އެޗް.ކޭ ރެންޓަލްސް، ނޯޓް ކޮސްމެޓިކްސް، އީހަބް، ބުރުޒު ކޭޓަރިންގް، ވެމްކޯ އައްޑޫ އަދި ފެނަކާ ކޯޕަރޭޝަން ލިމިޓެޑް އަދި އައްޑޫ ލައިވް ހިމެނެއެވެ.


Priyanka Chopra ah Netflix ge Superhero film eh | Mihaaru\nޕްރިޔަންކާ ޗޯޕްޅާ އަށް ނެޓްފްލިކްސްގެ ސުޕަހީރޯ ފިލްމެއް\n23 އޯގަސްޓް 2019 - 08:50\nހޮލީވުޑްގައި މިހާރު މަސައްކަތް ކުރަމުން އަންނަ އިންޑިއާގެ ބަތަލާ ޕްރިޔަންކާ ޗޯޕްޅާ ނެޓްފްލިކްސްގެ ފިލްމަކަށް ސޮއިކޮށްފި އެވެ.\nމީޑިއާތަކުން ރިޕޯޓްކޮށްފައިވާ ގޮތުގައި އެމެރިކާގެ ލަވަކިޔުންތެރިޔާ ނިކް ޖޯނަސްގެ އަންހެނުން ސޮއިކުރި ފިލްމަކީ ޖޭމްސް ކެމެރެން ޕްރޮޑިއުސްކޮށް މިދިޔަ ޖެނުއަރީ މަހުގެ ތެރޭގައި ގެނެސް ދިން ފިލްމު "އެލީޓާ: ބެޓްލް އެންޖެލް" ގެ ޑައިރެކްޓަރު ރޮބަޓް ރޮގްރިގޭޒް ކުޑަކުދިންނަށް ހާއްސަކޮށްގެން ޑައިރެކްޓްކުރާ ސުޕަހީރޯ/ފެންޓަސީ ފިލްމު "ވީ ކޭމް ބީ ހީރޯސް" އެވެ.\nއެ ފިލްމުގެ ކާސްޓުންގެ ތެރޭގައި ޕެޑްރޯ ޕާސްކަލް، ކްރިސްޓޯފާ މެކްޑޮނަލްޑް، ނަތަން ބްލެއާ، އެޑްރިއޭނާ ބްރޭޒާ، ކްރިސްޓިއަން ސްލޭޓާ، ޔާޔާ ގޮޒެލިން، އަކީރާ އަކްބަރު، އެންޑްރޫ ޑަޔަޒް، އެންޑީ ވަލްކެން، ބޯއިޑް ހޮލްބްރޫކް، ހާލާ ފިންލީ، އިސައިއާ ރަސެލް-ބެއިލީ، ލޮޓަސް ބްލޮސަމް، ސަންގް ކެންގް އަދި ލިއޯން ޑެނިއަލްސް ހިމެނެ އެވެ.\nހޮލީވުޑް ރިޕޯޓާ އިން ބުނިގޮތުގައި ނެޓްފްލިކްސް އާއި ރޮޑްރިގޭޒްގެ ފިލްމު ކުންފުނި ކްއިކްޑް ޑްރޯ ޕްރޮޑަކްޝަންސް ގުޅިގެން ހަދާ "ވީ ކޭން ބީ ހީރޯސް" ގައި ކިޔައިދޭނީ ދުނިޔެ އަށް ވެރިވެގަންނަ އޭލިއަނުންތަކެއް އިންސާނުންތަކެއް ކިޑްނެޕްކޮށްގެން އެ މީހުންގެ ދުނިޔެ އަށް ގެންދަން ކުރާ މަސައްކަތުގެ ތެރޭގައި ހިނގާ ހާޖާނުގަނޑެކެވެ.\n"ސްޕައި ކިޑްސް" އާއި "ސިން ސިޓީ" އަދި "ފްރޮމް ޑަސްކް ޓިލް ޑޯން" ފަދަ ފިލްމުތައް ގެނެސް ދިން ރޮޑްރިގޭޒްގެ އާ ފިލްމުގެ މަސައްކަތް މިހާރު ފަށާފައިވާ އިރު، ފިލްމު ރިލީޒްކުރާނެ ތާރީހެއް އަދި އިއުލާނެއް ނުކުރެ އެވެ.\nޕްރިޔަންކާ އެންމެ ފަހުން ފެނުނު ހޮލީވުޑް ފިލްމަކީ ފެބްރުއަރީ މަހު ރިލީޒްކުރި "އިޒިންޓް އިޓް ރޮމޭންޓިކް؟" އެވެ. އޭނާގެ ކުރިއަށް އޮތް ފިލްމަކީ އަންނަ އޮކްޓޯބަރު މަހުގެ 11 ގައި ރިލީޒްކުރާ ހިންދީ ފިލްމު "ދަ ސްކައި އިޒް ޕިންކް" އެވެ.\nWedding Comedy akah Priyanka Chopra\nޕްރިޔަންކާ އާއި މިންޑީ ވެޑިން ކޮމެޑީއަކުން ފެންނާނެ.\nޕްރިޔަންކާ ސޮއިކޮށްފައިވާ ފިލްމުތަކުގެ ތެރޭގައި ހޮލީވުޑްގެ ބަތަލާ މިންޑީ ކޭލީ ލިޔެ، ޕްރޮޑިއުސްކޮށް، ޑައިރެކްޓްކޮށް އަދި މުހިއްމު ރޯލެއް ވެސް ކުޅެން ހަމަޖެހިފައިވާ ވެޑިން ކޮމެޑީއެއް ވެސް ހިމެނެ އެވެ.\nޕްރިޔަންކާ އާއި ރާޖް ނެޓްފްލިކްސްގެ ފިލްމަކަށް\nކެޓްރީނާގެ ސުޕަހީރޯ ފިލްމު ދެ ބަޔަކަށް